url
stringlengths 15
6.61k
| text
stringlengths 104
99.9k
|
|---|---|
https://www.orientalsunday.hk/%E6%9C%80%E6%96%B0%E5%A8%9B%E8%81%9E/%E6%9C%89%E7%B7%9A%E5%A7%90%E4%BB%94-%E6%A3%AE%E7%BE%8E-%E9%A8%8E%E7%89%9B%E6%90%B5%E9%A6%AC-%E5%85%AC%E5%AD%90%E6%9C%83-281247/
|
前有線姐仔「杰寧公主」潘杰寧早前接受叱咤903《公子會》訪問，同三位主持森美、劉翁、火火分享自己同五任男友拍拖嘅經歷。早幾年離開咗有線，做過OL，去埋英國Working Holiday，潛咗水一段時間嘅「杰寧公主」，近日因為參與Viu TV世界盃節目，又浮返上水，回歸幕前。
32歲嘅杰寧公主話，隨住年紀開始大，人變得現實，拍拖會多咗計算，估唔到佢又幾坦白喎！
杰寧公主話以前細個拍拖，人哋追佢、對自己好就接受咗，愛自己多過男友。不過轉頭又話，對住現任男友都會鬧佢：「你成日喺度買波鞋，你有冇諗過攞啲錢買個袋俾我㗎？」睇嚟「愛自己多啲」呢家嘢，都係三歲定八十㗎喇！
劉翁：「你搵唔到例子，證明你愛佢多過佢愛你！」哦，明㗎喇！愛自己冇錯嘅！
網民話，主持之一嘅火火冇乜出聲，因為「講都費事」喎！
表情會說話……火火悶悶不樂咁！開緊咪㗎！返嚟呀喂！
對上嗰個點分手？杰寧公主：「其實係我識咗而家呢個，俾佢發現咗！」真實對白！
森美：「你都傾向騎牛搵馬㗎喎！經常越位喎你！」、「你有試過幾多個係騎牛搵馬㗎？」真實對白！
早前Viu TV轉播世界盃賽事，世界盃節目中成日都會見到杰寧。
杰寧早在有線年代已做開體育節目，而家做返老本行啫！
雖然入咗行一段唔短的日子，但杰寧公主都算係keep得唔錯，一副童顏，所以有唔少男粉絲呢！
同孖生細佬都鬼鬼哋？陳凱琳：我係爸爸媽媽親生！
|
https://ellenyoung.net/2013/03/04/%E5%93%88%EF%BC%8C%E5%92%81%E9%83%BD%E5%BE%97%EF%BC%9F%EF%BC%81/
|
哈，咁都得？！
堂堂聖保祿學生，真係唔知啲同學可以咁茅咕喎！JK拍羊咩打羽毛球，竟然可以咁樣輸比西瓜醫生同士多啤梨豬？！天呀！
無論如何，一場嚟度，當然照打波喇，最多咪”就”住打。本來都以為幾隻豬切磋吓，點知話要計分。都無所謂啦，哈，咁就出事嘞! 呢球又撞牆身、一分無左，個球又撞牆腳、一分又無左…，最犀利係場地又無前線，西瓜醫生嘅”影都無”嘅開球，真係前又估唔到，後又估佢唔到。好嘞，到對家，撞牆噃，一分啦，又唔係喎，玻璃門腳唔係牆；第二球嘞，撞天花，一分啦，又唔計喎，再開過…面對唔怕煩只要唔輸一分嘅師奶同學，橙同蘋果豬都只好用有限嘅聲音爭取吓，無奈嘅；只好認輸…絕對嘅挫敗感不期然慢慢升起…唉…真係天外有天，人外有人，茅有更茅！
3 Responses to 哈，咁都得？！
咁大篇文章解釋自己同JK點解輸波俾我地紅粉佳人隊？嘥氣啦！跟本原因就好明顯…衰輕敵！有無聽過龜兔賽跑故事呀！哈哈！這個敗績會永遠都存在你羽毛球賽紀錄中，一生一世都陪着你走…呵呵呵！
仲有做乜整隻咁醜樣icon俾我，果然嫉妒我聰明可愛，快啲換咗佢！
呢個 icon 得未？
|
https://flyagain.la/66174/
|
快問快答：椰林樹影，水清沙幼，座落印度洋，到底係咩地方？
係馬爾代夫呀！呢個世外桃源又有平飛啦！斯里蘭卡航空推出優惠：香港經可倫坡來回馬爾代夫只需HK$2,152起，連稅計：甘島（Gan Island）HK$2,674起、馬累（Male）HK$2,871起。連稅最平2千7有找，真係超抵玩呀！
平時飛馬爾代夫嘅航班大多都係飛馬累，甘島大家可能比較少聽，甘島係位於馬爾代夫最南端的阿杜環礁，馬爾代夫嘅第二大島，亦係馬爾代夫第二大機場。今次優惠咁筍，唔去唔得呀！
留意返，馬爾代夫去程逢星期一、四、六有航班，回程為星期三、五、日，而可倫坡轉機時間有長有短，大家Plan行程同訂飛嘅時候要注意啦！
台北紅米青旅 X Flyagain獨家粉絲優惠！台灣高鐵全線八五折優惠！
|
https://www.sundaymode.com/gossip/204962/%E9%87%91%E5%85%AC%E9%A4%A8-%E6%AD%A3%E5%AE%97%E5%9B%9B%E5%B7%9D%E5%B8%AB%E5%82%85%E9%A2%A8%E5%91%B3-%E5%A4%AA%E5%8F%A4%E4%B8%AD%E8%8F%9C%E9%A3%9F%E5%87%BA%E4%B8%8D%E4%B8%80%E6%A8%A3%E7%9A%84%E7%89%87%E7%9A%AE%E9%B4%A8/
|
好耐無約過朋友飯聚啦，難得晚市可以堂食，大家返工又係港島區就相約3個好朋友聚下舊。同事就介紹了一間由正宗四川師傅主理的太古中菜─金公館，唔單只環境舒適，而且裝修富有中國特色，一於就揀佢啦！
金公館依間太古中菜主打片皮鴨、酸菜魚，Venus 其中一個好朋友超鐘情於中國文化，連口味都非常中化，另一個就好鐘意食魚，最後嗰個就話想食辣，完全符合哂3位朋友所有要求。
金公館中菜位於太古康怡廣場3樓，一出地鐵站搭電梯就到，非常方便就腳。
▲一到門口已經見到好搶眼戲曲造型裝飾長鏡十分架勢！
大家都好肚餓的關係，所以我哋叫咗好多餸，好似Venus其中一個朋友仔剛坐低就即刻叫咗老壇子酸菜魚。
Venus 本身怕腥、唔鐘意食魚，但見到隔離枱食到好滋味咁都想試試。令人驚喜係太古金公館中菜嘅酸菜魚唔腥之餘魚肉仲好滑，朋友仔都估唔到平時無點食魚嘅我會食完又食。
真係要大讚太古金公館中菜的酸菜，用咗無筋酸菜超爽脆，聽介紹先知原來醃制方法都好講究！係用四川成都傳統老壇古法醃制酸菜，酸菜用上原汁母水、秘制香料，將新鮮菜喺恒溫恒濕環境下醃20-30日。食落超入味，完全都唔輸蝕俾魚肉㗎！
差啲唔記得仲有我最愛嘅薯粉做底，加埋酸菜湯底一齊食，酸酸辣辣超開胃！
▲薯粉好Q彈，吸收咗酸爽湯汁超好味！
再嚟又係大大碗上枱的麻辣水煮滑牛肉，本來以為湯底紅噹噹會辣到頂唔順，但食落又發覺其實唔係太辣，而且多咗香、麻味道，令上愈食愈上癮。牛肉火侯煮得剛好，肉質食落嫩滑唔會太老，而且份量非常之多，抵食！
▲麻辣水煮滑牛肉同樣地有薯粉做底，我一個人差唔多食哂2邊嘅薯粉。
▲麻辣水煮滑牛肉絕對係「辣」朋友嚟金公館太古中菜必點。
食咗兩道大菜後需要「休息」一下，叫咗蒜泥白玉同老火炖湯。
嚟金公館太古中菜嘅蒜泥白玉比平日食嘅大塊好多，雖然係常見菜式，但中間夾青瓜食法都係第一次。不過唔好睇小青瓜夾肉片嘅配搭，一方面將口感提升一級，加倍爽口，另一方面又中和返蒜泥白玉本身嘅油膩感，更突出蒜香味道。
▲超多蒜，好香口。如果你係蒜泥白玉愛好者，嚟金公館太古中菜一定要試！
Venus 好鐘意飲湯，不過講到豬肺湯就好少飲啦，因為工序麻煩到媽媽唔會想煲，即使食中菜餐廳都少見有，不過金公館太古中菜就有青城山杏汁炖豬肺湯啦。唔好以為炖湯就一定好厚重負擔，好似呢碗杏汁炖豬肺湯反而好清新，飲唔到一絲膻味證明豬肺處理得好乾淨，加上杏汁味好濃、好香，完全將前面食嘅濃味麻辣帶走。
▲實在太好飲啦，飲完成碗都唔夠喉！
話晒金公館太古中菜除咗酸菜魚外，片皮鴨都好出名，無理由唔叫。所以壓軸登場嘅就係大家最期待烤北京填鴨！金公館嘅片皮鴨唔同其地方，無咁油膩，因為佢哋特登切走鴨皮中間多餘油脂，令到成塊鴨片下無太多脂肪，對於注重健康嘅香港人好友善。
食片皮鴨精粹在於皮，皮要烤得恰到好處其實好難，過火會太乾、未夠火候又唔夠脆，不過金公館太古中菜就做得唔錯，片皮鴨以傳統烤鴨方法配上獨特醬料烤製出香脆惹味口感，令人無辦法唔鍾意食。
▲單食一樣好正，加上配菜同醬料包食又係另一種滋味。
即蒸摩摩皮薄軟糯，夾入香脆鴨皮、嫩滑鴨肉已經流哂口水！金公館太古中菜喺配菜及醬料選擇上提供8種款式口味：烤鴨醬、冰梅醬、胡麻醬、桂花蜜醬、京蔥、西芹絲、青瓜條、蜜瓜條，令片皮鴨風味變化更上一層樓。
隨自己口味配搭，Venus 當然要一次試齊所有配菜同醬料啦！同大家用文字講解下我嘅味蕾感受：
一入口有熱辣辣軟糯摩摩皮、之後帶頭當然有香脆得嚟又唔會太油膩香脆鴨皮，之後有嫩滑鴨肉夾集解膩青瓜、爽口西芹絲、清新京蔥、香甜蜜瓜、帶點微辣香口芝麻醬、甜絲絲桂花蜜醬、酸甜冰梅醬、惹味烤鴨醬……
就係咁口中充斥多層次味道幸福感覺，差啲一個人成哂全碟片皮鴨，實在太好味！食完絕對翻尋味！
享受咁豐富好味嘅盛宴，以為已經可以滿足，不過朋友居然覺得唔夠完美，話一場嚟到金公館太古中菜叫多2碗擔擔麵試下，咁2人share一碗麵啦。
▲都真係幾大碗，細食或者好似我哋前面食咗咁多，真係可以2人share一碗。
湯底有少許麻辣味，麵線爽口彈牙，間唔中食到青蔥同芝麻令到成碗味道唔再單調。
|
https://zino.hk/post/skincare-tips-tc/foodforantiaging/
|
娛樂圈不乏駐顏有術嘅男女明星，容顏二十年如同一日，一絲衰老跡象都無，睇到大家都好妒忌。為咗留住青春，唔少女性會大撒金錢去買昂貴嘅保養品，但其實食物先至係對抗衰老嘅關鍵！
想成功抗衰老嘅話，我地就要以抗氧化劑將自由基由身體中清除，而自然中有唔少食物都係擁有天然抗氧化劑。
甜椒含豐富嘅椒紅素、β-胡蘿蔔素及維生素C，可以活化細胞，延緩衰老。另外，甜椒亦對身體非常有益，佢能夠預防癌症及心血管疾病，並加強新陳代謝，令皮膚光滑柔嫩，頭髮亮麗。
雖然大蒜嘅味道唔係人人都接受到，但其實佢可以為我地帶嚟唔少好處。大蒜中嘅大蒜素及硒、鋅等物質，都係強力抗氧化劑，可以預防癌症，令血管擴張，降低血壓同埋膽固醇，仲可以提高免疫能力，守護你嘅身體。
綠茶當中蘊含兒茶素，令你嘅血管更加健康，包括增加血管韌性，以及預防血管硬化。更厲害嘅係佢可以防止細胞突變，抑制癌細胞嘅生成。除咗可以強身健體外，綠茶亦對美容養顏有幫助，飲多啲綠茶可以令皮膚變得光滑細緻。
|
https://pctp.plurk.com/translator/ishi
|
呢個plurk剷咗嘞，你更新頁面睇吓改咗未？
呢部份淨係支援`%s` 嘅語言。你加嘅plurk有`%s` 呢種語言。
剷走所有嘢。
喺Plurk搵嘢，睇吓「依家」有咩大事發生。
你條河就即係你喺噗浪嘅主要頁面，亦都係你喺噗浪上面渡過大部份時間嘅地方。你可以用滑鼠或鍵盤移左移右，好輕鬆咁瀏覽你同你啲朋友每日嘅噗浪訊息。你條河嘅畫面方便你睇到每個人嘅最新動態，令你隨時都知你班朋友有咩搞作。
淨係剷走%s嘅部份。
你好似登出咗嘞喎，登入番先啦。
呢個噗浪駭客冇得頂！
你揀果隻唔係貓喎，試多次吖？
已經取消Plurk+Facebook嘅同步更新。你要入Facebook移除Plurk嘅應用程式。麻煩你去 %s完成呢個操作。
如果你唔想某條plurk 更新去%s，你淨係喺plurk 內文入面加 <b>%s</b> 就得。
你太靜喇！ 講多啲你諗緊咩、做緊咩或者心情係點比我地知啦！
旅遊Karma mode會用你1 點karma. 你嘅Karma就會雪住咗唔會變。 想解凍既話要去我嘅帳戶入面搞。
你好似Plurk得太多喇喎－－記住Plurk啲過癮嘅嘢呀！
依加你可以用Plurk一次過更新你其他社交平台嘅狀態！
自動更新你嘅噗去其他網絡世界！
唔記得咗個密碼？
如果你需要幫手嘅話，發個<a href="/contact">訊息</a>嚟？我會時不時都話你知喺Plurkland有咩新嘢。
你好！我叫Plurk Buddy！我係嚟令到你玩Plurk玩上癮架！
你輸入嘅驗證碼無效，唔咳重新再試一次吖。
對唔住呀，你份申請表唔能夠令到我哋認爲你適合做翻譯員。
多謝你遞表申請呀！我哋會認真考慮一下你適唔適合。接受申請之後，我哋會Send封Email話過你知！
你有冇做過相關嘅翻譯工作呢？你係咪讀緊語言學／翻譯嘅科目，或者有冇其他相關經驗？你可唔可以將果種語言當中嘅精髓發揮出嚟？
如果你搵唔到你想翻譯嘅語言，不如喺下面寫低你想翻譯啲咩文，睇吓我哋可唔可以幫你搞搞佢！
寫兩句嚟睇吓點解你會想幫手翻譯啦！
親愛嘅 %s，多謝你有意加入Plurk翻譯團隊。你出嘅每一分力都會促進Plurk嘅任何語言。請選擇一個或者更多你想翻譯嘅語言啦！
你一定要登入咗先做到翻譯員架！
呢條Plurk已經加咗上首頁喇！我哋幫你投咗呢條Plurk一票。
有新Plurk果陣我哋使使發Email話畀你知？
有新Plurk個陣我哋使使發Email話畀你知？
你淨係可以喺冇設私隱嘅噗浪上面留言。
快啲嚟註冊啦！免費架！
|
https://discuss.stickyricelove.com/t/topic/6129
|
我有冇破處？
我一直唔想太快破處，但同男朋友都有性需要，所以會有性接觸，但最多都係出面磨。咁琴日男朋友係出面磨磨下忍唔住插咗入去，佢話插咗半隻手指公嘅長度入去。我當時都feel到佢插咗入去，亦feel到佢頂到我處女膜，但可能當時我好濕，亦做咗好多前戲，佢插咗入去我都唔覺痛，亦冇撕裂嘅感覺（因為聽講破處會好痛同feel到撕裂感）。而且我當時係嚟m最後一日，仲會有好少量嘅血，佢插完我即刻用紙巾抹下面睇吓有冇流血，有好少量嘅血，大概兩三滴，而且係啡色，似最尾一日嘅m血顏色，我都覺得只係m血。所以想問吓根據以上特徵，我有冇破處，插完半隻手指公嘅長度入去，我唔痛，冇撕裂感，但feel到佢頂到我處女膜，亦有幾滴啡色血跡，想問問我有冇破處？
關於呢點我哋都好難確實咁解答到呀，要靠醫生檢查先可以知道，目前只可以話有呢個可能，因為「處女膜」本身有唔同型態，撕裂嘅機會亦都唔同，所以有啲人未發生過進入陰道嘅性行為，就會因日常嘅活動而撕裂，亦都有啲人即使進行過插入式性行為都冇撕裂/或者未必第一次就完全撕裂。補充多少少，陰道冠其實唔係話好入，而且佢係一個中間有窿嘅組織，嗰個窿嘅形狀同大細會影響佢撕裂嘅機會，而撕裂後可能會造成血管破裂而有出血情況，血量因人而異，但並唔係每一個位置都有血管所以唔一定會流血㗎；另外，亦有第一次發生插入式性行為後，陰道冠未完全撕裂，但之後嘅性行為有出血嘅情況。而神經末梢主要集中喺連結陰道壁嘅邊緣位置。如果係接近中間位置撕裂，就唔太會覺得痛，因此「處女膜」有冇穿同以往有冇性經驗並冇一個直接嘅關係呀。
咁想問下如果檢查處女膜嘅要去邊度檢查同過程係點？
首先針對你嘅問題都有少少補充嘅，一般坊間所講嘅「處女膜」其實正式名字係陰道冠／陰道前膜， 咁陰道冠其實並唔係一塊一觸即破嘅薄膜，而係一個中間有窿、唔完全封閉嘅結締組織。之所以有窿係因為可以俾分泌物同經血排出體外，而窿嘅形狀同大細亦都因人而異。
都會想了解返點解你咁想知道自己究竟係咪所謂嘅「破處」？因為Andy所講嘅醫生檢查，並唔係指可以就咁去醫生度要求檢查陰道冠。而係因為陰道冠係好近陰道口嘅組織，所以基本上做任何需要檢查陰道嘅項目，醫生都可以大概憑肉眼觀察到陰道冠。但因為陰道冠本身就係有窿，所以就算係醫生檢查，佢都只會係睇到陰道冠大概嘅狀態。而且好似我哋之前所講，每個人陰道冠嘅開口形狀都唔一樣，其實肉眼睇都好難去分辨究竟佢現時嘅狀態係天生定抑或係發生過插入式性行為而造成。另一方面，除咗插入式性行為之外，其實都有好多行為有機會無意之間令到陰道冠有撕裂嘅，例如激烈嘅運動。
反而，因為你提及到男朋友有插入過你嘅陰道，都會想問返你哋有冇做足安全措施？因為無論喺性行為嘅過程有冇射精都好，如果係冇使用安全套或者其他安全措施， 其實只要性器官有直接接觸到 (無論有冇「破處」，因為陰道冠本身就已經有窿)，都會有懷孕嘅風險。雖然對方只係插入少少，但係喺射精前其實陰莖都會排出尿道球腺，亦即係我哋所講嘅precum，裏面都有少量精液。即使係月經最後一日，由於排卵期都有機會係月經期間發生，精子一定進入體內亦可以存活最長5日。所以只要係冇做安全措施底下嘅性器官接觸，我哋都會定義佢為不安全性行為， 都會有懷孕或者感染性病嘅風險。
由於你所講性行為係發生喺琴日， 所以如果你哋係無用任何安全措施的話， 其實係可以服食事後丸。其實在發生性行為72小時（3日）／120小時（5日）之內服用事後丸，都有好大成效可以做到緊急避孕！ 而係香港，事後避孕藥屬於醫生處方藥物，一般聲稱有售事後丸的藥房或網店，由於無醫生駐診，所以所賣的藥唔一定可靠。部分私家診所會有事後丸，你亦可以去家計會嘅診所求診，26歲以下可以去青少年保健中心，26歲以上可以去節育指導診所。聽日星期六家計會診所依然會應診，你可以聽朝打去預約，確保診所有位先去見醫生。留意返事後丸含有劑量較大嘅激素，所以服用事後丸之後，可能會出現噁心或不適等嘅副作用。亦有機會影響下一次嘅月經。
如果妳擔心嘅話，記得儘快諮詢合資格醫護人員嘅建議採取緊急避孕方法啦！希望可以解答到你最逼切嘅需要！
另外，如果醫生認為你嘅身體情況唔適宜服用緊急避孕藥，咁都可以考慮喺性行為120小時內由醫生放置子宮環作為緊急避孕嘅方法，與此同時，子宮環亦可以作為長期避孕措施。你哋可以盡快預約家計會診所／母嬰健康院／部分私家診所睇醫生。
男朋友係有戴套嘅，但因為冇諗住插，所以戴得好求其，都係笠住個頭就算。插入個陣都有戴但都係套得好出，所以我都唔放心，去藥房買咗事後藥食，牌子係安立婷，但聽講有d藥房會賣假貨，咁我依家食咗仲會唔會有風險？
仲想問吓如果係本身就有窿嘅肌肉組織咁佢係咪有彈性？即係破處其實係撐大咗陰道冠嘅窿？如果男朋友只係好快咁插咗一下就掹返出嚟，咁撐大左嘅窿會唔會合返細？而且冇出血唔痛係因為過程冇傷害到血管？如果2年冇同任何人發生插入式性行為，咁兩年後陰道冠咁窿會唔會自動合返細，好似冇破過處咁？
另外我都想就「陰道冠」嘅事補充多少少，其實 陰道冠嘅彈性 同 陰道肌肉嘅彈性 係有分別。前者「陰道冠」會因為外來物嘅進入而令到嗰個「窿」擴大，但如果外來物本身比較大/撞到某一啲位，其實佢甚至有機會撕裂，因為陰道冠本身係結締組織，因此佢唔會好似陰道肌肉咁可以發揮埋收縮放鬆嘅功能；如果嗰個「窿」擴大左或者出現撕裂嘅情況，佢係唔會自動縮返細或者回復原狀呀。具體啲咁講，就好似你飲珍珠奶茶咁，支飲管拮落個蓋嗰陣都會穿咗個窿，但如果呢個時候你用支再大啲嘅飲管插入去，個窿就會擴大，好似陰道冠咁。不過，就算擴大左/撕裂咗都好啦，由於陰道冠真係超級薄，因此對方陰莖進入嘅時候佢都唔會感覺到陰道冠嘅形狀/係咪穿咗，因為真係簿到feel唔到咁滯。
根據你上述嘅講解，即係我好大機會已經破咗處，但連自己都唔知破咗。咁即係破處係冇任何特徵可以分辨到？如我未來同伴侶發生性行為，佢係唔會知道我曾經有冇發生過性行為？同埋我1/4食完事後藥，今日1/9下體有流少少啡色血，咁係咪正常？流血有冇代表d咩？
|
https://www.dcfever.com/cameras/readreviews.php?id=2372&order=lowest
|
~$6000有中階機，抵玩。
~機身輕。
~電池可以拍到接近1000張相，多買一舊電池做後備就夠。
~連拍有高速及低速選擇，高速連拍對焦都算準。
~眼睛對焦功能唔算完美，影大頭就追到，影半身，甚至全身就唔一定有。
~用開100D，電池同SD卡係同一個蓋位，一開就搞掂晒。850D就分開各有蓋位，就會覺得冇咁方便。
我用開100D，貪佢夠輕，但用落左就嫌佢冇Wifi又冇反mon，想升級。家陣興無反，但轉會無反唔通要買過晒D鏡頭? 而且始終覺得無反手感冇咁過癮。本身睇中90D，不過價錢唔算平，接近一萬，猶疑之際，就出左呢部850D，可以話合晒我要求。機身都算輕，雖然重過100D，但可接受，有Wifi有反mon，對焦比100D準，有埋個眼睛追焦功能，追得到嘅對眼好sharp，影人像就一流了。而且配合Canon Apps，手機當埋遙控器用，自拍更方便。最重要就係100D嘅手動調校白平衡，係用+/-紅藍綠作配合，仲要冇得即時睇效果，對於有色弱嘅我黎講，好難先校到理想嘅白平衡，而家850D校白平衡「數字化」，只需+/-K就得，仲可以即時睇到效果，容易好多。
|
https://blog.xebe.com.hk/taitra-gift-black-bear-usb/
|
講到「臺灣限定」，你會諗到咩呢？
今日要嚟同大家傾下具有台灣意象嘅黑熊USB手指到底從邊度嚟、又往邊度去？
身為台灣人一定知嘅黑熊，變成造型USB手指後仲有咩特別之處？
每次提到「臺灣外貿協會」，大家都會幽默嘅諗到「臺灣外貌協會」，不過外貿協會其實身負重任，除咗臺灣國內嘅5個據點，甚至仲有位喺海外嘅63個辦事處。
外貿協會嘅業務範圍繁多豐富，好似係引薦國內外嘅買主，作為臺灣同國際接軌嘅橋樑之一，仲有臺灣國內展覽、拓銷活動、促進經濟等等，同國外共同編織完整嘅貿易網，呢啲重要嘅精彩活動都係外貿協會嘅業務範圍。
咁四通八達嘅外貿協會，當初喺同設計師討論公關禮品嘅形象概念時，從設計師嗰邊得到集比之前合作過嘅參考成品，笑住話「點解無論到邊度都有集比嘅影子」。
不過同時都證明咗，集比嘅合作對象其實比大家想像嘅更多元化、更廣闊。
外貿協會其實一開始就已經決定好公關禮品要揀咩，揀造型USB手指嘅原因不外乎就係實用，外型又可以自己訂造。
不過世上有咁多動物，當初點解會揀臺灣黑熊呢？
業務Z話，當時雲豹、石虎呢啲動物嘅知名度仲未有咁高，加上如果想要第一眼就可以聯想到臺灣，諗咗陣果然都係臺灣黑熊啦。
得意嘅臺灣黑熊造型USB手指。
圓圓嘅眼睛加上胸前嘅白色V字，黑熊變成「掌上熊仔」，得意又搶眼，除此之外，黑熊造型USB手指嘅腳掌經過設計，令黑熊可以企起身，擺喺枱唔單止唔會東倒西歪，仲別有一番風味。
唔只開模製作嘅外型超級得意，抆開USB手指仲可以見到外貿協會充滿特色嘅LOGO，每次開蓋，每次都有驚喜。
外貿協會將公關禮品嘅地位再提昇，USB手指唔再只係USB手指，好似外交大使，發揮「得意」同「精緻」，為外貿協會、為臺灣做外交。
邊個話大使就只可以係人？外貿協會用禮物，打破國界同語言，向世界傳遞屬於臺灣嘅意象。
就好似前排風靡全球嘅寶可夢區域限定版，融合咗臺灣地理人文同文化特色嘅黑熊造型USB手指，好似台灣限定版嘅寶可夢，作為外貿協會嘅公關禮物，送到國內外，打開知名度。
今日得意嘅黑熊USB手指亦代表住臺灣，行喺世界嘅某個角落──！
你有想製作嘅訂造禮物？
任何品項、任何動物都唔受限，而家就同集比一齊塑形鑄造，創造出蘊含意義、充滿故事嘅得意禮品啦。
大家都想問嘅Airpods保護套推薦質料！手感、清潔、好拆，各種優缺點一口氣話你知！
中元節小知識－點解鬼月都會拜公仔麵？
|
https://www.shikoto.com/articles/233462/233913.html
|
當我經過小山丘，我在一次見到安娜母親的墳墓。
「真係對唔住呀姨姨，我唔係有心蝦佢⋯⋯」我雙手合十，對着墳墓三鞠躬。
「我都唔知點算好⋯」邊個喺度講嘢？
「波比，我好亂啊⋯其實相處咗咁耐，我又唔覺得佢會係壞人喎。」係女仔嘅聲音？
我慢慢走向聲音嘅方向，發現聲音係來自小山丘上嘅空地，我用草叢做我嘅掩護，偷聽下人哋講咩。當我認真聽嘅時候，我就認得出性感嘅主人係邊個。
「吠吠！」同樣嘅方向傳來狗仔歡愉嘅叫聲。
莫非安娜喺度同一隻狗仔自言自語？估唔到平時望落去好冷漠嘅佢，都會有咁少女心嘅一面。
聽住安娜同狗仔傾偈，真係覺得好搞笑，同時都覺得好可愛。
安娜將地放喺嘴邊，先進行調音，然後就開始吹奏。雖然我唔知佢吹奏緊咩歌，但係愉快嘅旋律令到我感到好愉快，有一種好似聽到每一個音樂都喺度跳舞嘅感覺。快得來，又唔會過分急速，令到每一個音都混合一齊。同時間佢又唔會吹到好似新手咁，斷斷續續。如果安娜真係練咗幾次，就已經吹到一首咁完整嘅歌，咁佢音樂嘅天份真係好高。
係時候同佢道歉。
「邊個？」「吠！」安娜同狗仔都比我突然出現嚇親。
「點解你會喺度㗎？你喺度幾耐啦？」安娜立即驚訝咁問。
「你⋯聽到晒？」我點點頭。
「咁就好啦！幾驚你踢我走啊，咁我就無家可歸～」我笑住咁講。
「題外話啦，你吹得好好聽喎，練咗好耐？鍾唔鍾意支笛？」我伸出手，示意想攞一攞支笛，安娜亦都願意俾我。
「還好啦。練咗幾日，支笛嘅音色真係唔差。」咩話！幾日？唔講仲以為練左成個月，咁睇嚟佢真係好有天份。
「呢幾日已經咁好，俾你再練落去咪做音樂家！？」我誇張咁講。
「太誇張喇，嘿！」安娜見我稱讚佢，揞住咀偷笑。
「見你笑返就好啦，尋日嘅事⋯對唔住⋯我唔應該咁過火⋯」我向佢道歉。
安娜越靠越近，同我四目交投，然後奸笑：
「話說你識唔識吹笛？」安娜突然間問我。
「我以前有玩過音樂，不過未試過吹笛，不如你教下我？」我好奇一問。
估唔到安娜真係願意教我，佢教我點樣透過改變嘴型，將空氣集中吹入笛嘅內部，並且發出聲音。
經過少少時間嘅練習，我總算成功掌握到技巧。但係好神奇，我唔知係咩事，當我吹笛嘅時候，我個腦海裏面會出現返 Do Re Mi 等音階，然後我嘅雙手自然就會按住笛子上不同的洞孔，並發出我想要嘅聲音，彷彿就好似有嘢自動幫我吹奏音樂。 唔知道呢一種係咪好似我識自動翻譯嘅超能力，好有可能係我投胎嘅時候，愛麗絲女神比我嘅祝福？
「吓？吹咩歌？」我驚訝地問。
一時三刻我諗唔到吹咩歌。諗返起以前打機嘅時候會聽嘅音樂，我腦海突然間出現咗一首有笛嘅歌。
「我吹得唔好唔准笑我㗎！」安娜瘋狂點頭，彷彿催促住我快啲開始。
我腦海裏面回想返呢首歌嘅旋律，嘴巴和手就好自然地郁動，吹就出我想要嘅音符。安娜就目不轉睛咁望住我，喺夕陽下欣賞住呢一首歌。
人本身就會面對挑戰，一生嘅改變如四季更換，乃是十常八九。即是有萬重山，都擋唔住我哋出海探索嘅自由。
坦然接受命運，只要有心，四海為家，仍可自強不息。
彼此追影，永不忘記，摘下回憶，創造奇蹟。
我去到清唱嘅部份，直接用英文將呢首歌唱出嚟，最後亦都吹返完尾。我望向安娜，只見到佢呆呆咁望住我。
「好聽！真係好好聽，歌詞都好有意義。計我話，如果你唔做魔法師，大可以做吟遊詩人。」安娜雙眼發光咁望住我。
「呀！時間唔早啦，我哋要快啲返去啦，行啦行啦！」我收起笛子，將佢包好並放入安娜嘅袋，然後同波比呢一隻狗仔道別後，就返去。
正當我哋返到去，居然發現屋企入邊有客人。
「唔好客氣啦！阿達。安娜我由細睇到大，我當咗佢半個孫女，小小心意有咩所謂。」熟悉嘅聲音從家裏傳出，我同安娜打開大門，已經見到維達大叔向我哋招手。
|
https://o2o.shopping/product/%E3%80%90%F0%9F%87%BA%F0%9F%87%B8%E7%BE%8E%E5%9C%8B%E9%80%B2%E5%8F%A3-diy%E5%8D%A1%E4%B8%B2%E4%B8%B2%E7%8F%A0%E9%A0%85%E9%8F%88%E5%A5%97%E8%A3%9D-3%E6%AC%BE%E3%80%91/
|
嘩吓！！好靚🤩！🇺🇸美國小朋友👧🏻🧒🏻勁鐘意DIY串串珠項鏈📿！！
女孩子👧🏻🧒🏻有邊個唔貪靚吖，收到一定開心到尖叫🤣🤣！！
一個手提箱仔就有齊曬串珠材料🉐，可以用彩色珠子混合搭配卡通人物吊咀🌟！！
今次仲有3個卡通款式可以揀💕，迪士尼公主👸🏻、Frozen ❄️、My Little Pony🦄！！
手提箱仔，可以輕鬆整齊收納材料🔸，玩完又可以整齊放返落盒度，訓練佢地良好既執野習慣😘！
自己設計，俾小朋友發揮無限創意配搭唔同Charms👍🏻、鏈既顏色和唔同既珠珠，從而培養她們既專注力😉、手眼協調、令小肌肉更靈活💯💯！
1套有5個吊咀✨，可以整到5條項鍊📿，隨時換款，一日一條唔會重覆💖！！
快啲買返盒，俾小朋友DIY出一條獨一無二屬於自己既項鏈🤣🤣！！
|
https://www.discuss.com.hk/viewthread.php?tid=30231808&extra=&page=3
|
你講呢句之前有冇講返一樣嘅野係梅西帖？
你想我講咩？
幫你完成心願？
有咩唔清楚？
C朗入波對大部份球迷黎講，最重要係可以永續SoB。
C朗2場英超入3球(3場入4球) C朗又起孖 原來曼聯冇左C朗真係好大獲 講真, C朗 贏到利物浦先講啦. 如果冇得永續SOB, 不如試下加利尼維利. 個個都鬧SOB同C朗，有冇諗過其實係利物浦超勁？
|
https://travel.openrice.com/traveller/trip.htm?tripid=1615
|
毛里裘斯對好多亞洲人黎講都比較陌生！
曾經問過自己點解對毛里裘里咁熱衷，諗黎諗去都諗唔番個原因，或者係緣份既安排，好似戀愛係盲目一樣，可以不顧一切、一往深情.........飛去擁抱佢 lu！
毛里裘斯位於非洲印度洋，係一個被珊瑚礁包圍既死火山島，面積與兩個香港相若。獨立前被葡萄牙、法國、荷蘭佔據，1968年由英國殖民地轉變成為一個國家。
我既行程係7月1號起飛，7月7號返到香港，事關單一機程都大約要10個小時，加上唔係每日都有直航航班往返，假期唔係好多既朋友，只好濃縮自己既行程！
逗留雖係短短幾日，毛里裘斯既天、地、海、人及食物比我深深感受到佢獨特性 - 純樸自然，希望您永遠保持現貎不變，繼續讓更多旅客分享您既美！
太陽伯伯要收工喇！
晨早7點飛機降落，機師話密雲，窗外正在落雨。步出機場，雨開始轉大，我地急步跑到私家車上。當地人話琴日天氣仲好好，今朝先正落雨，心諗唔通我地咁黑仔？？？ 車一路開，見到自從細個果時已經好耐無見過既彩虹，雖然只得一小部份，但都非常雀躍。可能係 luck 既預兆，車繼續開，經過唔同既地區，天色真係慢慢轉好！
某日坐車去 Trou D'Eau Douce 碼頭途中，經過一處污密雲密佈，luck 又再出現。今次係一條完整拱形既彩虹，頓時又舉起我既傻瓜相機，透過車窗影過不停，希望將兒時記憶用紙張保留。對於長期生活响擠迫環境既都市人，彩虹實在係難得既景象，當地人就應該見怪不怪！
獨特既籃：
記得第1日坐响酒店大堂等 check in，忍唔住走到靠海一邊，有 d 眼瞓既眼晴頓時被一種特別燦爛既籃色，同充沛既陽光撐開左，口裡無法言語，只定眼望住個天，心裡只有不停既讚嘆，呢個係最美好既第一相遇！
之後，我發覺無論去到邊一個角落，毛里裘斯高高既天空都好似緊緊咁環抱住我，天連海、海連天，無窮無盡！而太陽伯伯只會偶然讓一下雨雲，然後雨會趁難得既機會大大灑一遍，之後太陽伯伯又會再趕出黎同大家開懷大笑！
晚間一抬頭就可以睇到滿布繁星既清澈天空，比起有光害既香港，晚間既星星顯得特別美麗同矜貴！
毛里裘斯面積比香港大，但人口只有120萬，山少，平地多，無高樓大廈，所以到處可見空置土地、耕地同遼闊既蔗田。
响毛里裘斯您一定會注意到特別既泥土顏色，當地人稱為紅土，Le Meridien 酒店附近一個小民區命名為 Le Terre，係 the earth 既意思，遍地都係紅土。據聞紅土係火山土，營養成份豐富，加上空氣清新、陽光充沛，基本上對裁種大部份既農作物都有利。
最有名既七色土 (Terre Le Leir), 顧名思義係7種顏色既泥土。其實七色土係火山熔岩裡頭唔同礦物質同金屬，經過陽光照射後呈現黃、紅、啡、橙等顏色。
*前往方法/位置：
大大片既蔗田係毛里裘斯既標誌，標誌隨處可見。蔗糖出口曾經係毛里裘斯第一大工業，高峯期有400多間糖廠，其後政府重新調整土地用途，旅遊業先成為而家既1哥，好多糖廠都因此而荒廢，殘留煙囪作歷史記念，而家只剩低8間有運作。甘蔗响紅土上生長，唔需要太多打理，種子亦靠風力傳播，入住酒店第1日己經發覺呢 d 可愛既種子，中間啡色種子四周有白色毛毛，隨風漂蕩。當甘蔗生長到差唔多就可以收割運往糖廠製蔗糖或者 Rum 酒。為保持紅土既養份，每7年就要將土地改種薯仔，然後先可種番甘蔗。曾經到過响酒店附近既蔗田，甘蔗生得高高，非常茂盛，蔗汁仲好鮮甜添！
可透過 Local Tour 參觀糖廠或讓的士司機順路响蔗田停一停，可親身近距離接觸蔗田。毛里裘里的士無 Meter，大多以 A 地方與 B 地方計算，通常要議價。
自己成為 Discovery Channel 主持：
對我黎講只有 Discovery Channel 裡頭既主持先可以咁樣接觸動物。毛里裘斯有一項活動叫做 Walking with Lion，您可以近距離同獅子同行 (大約45分鐘至1個鐘)，摸下佢既背脊，同佢影相。話曬獅子都係兇猛既動物，係咪諗起都刺激呢！其實佢地仲有頑皮同撒嬌既可愛一面架！
塞舌爾巨龜 (Giant Aldabra Tortoise)：
時間緊迫既話，可以响睇七色土同一地點順便睇埋，果度有幾隻巨龜用矮木柵欄圍住，可以用手觸摸佢地既手、腳、頭、殼等，佢地都絲毫不動，仍然懶洋洋咁曬太陽，木獨得黎又好可愛！ 如果時間充裕，可以由 Local Tour 安排到 Ile Aux Aigrettes 小島。果度係野生動物保護區，除左有塞舌爾巨龜外，仲可以碰下運氣睇下見唔見到 Pink Pigeon (據聞係絶種 Dodo 鳥既近親)，仲有爪蜥蝪 (Telfair's Shink)。
心形火山口：
毛里裘斯既形成全因幾千年前 Trou Aux 火山爆發。Trou Aux Cerfs 火山口表面直徑350米，底部直徑180米，深85米，周圍綠草如欣，更發現中間火山湖呈心形形狀，相當有趣！除火山口景色外，亦可於山上遠望山下既城市，風景怡人！
*前住方法/位置：
由於與七色土位置接近，可將兩個景點安排一齊去。
地上既雀仔：
每日都會見到唔同顏色、種類、大細既雀仔响酒店四周既地下，因為佢地都係 "為" 食羅，個咀啄過唔停，所以係地上既雀仔。另外，一早您就可以聽到佢地既歌聲，同您講 Good Morning，感覺好大自然！
用天連海、海連天、海天一色形容毛里裘斯既海絶對適合。
跟天一樣，海水同樣擁有一種燦爛既綠，兼夾著天空既籃，一層一層好有層次咁閃爍浮動住，究竟可以用咩形容詞去形容？真係好難以筆墨去形容，相信最好親眼記錄！
响酒店海灘進行毛里裘斯下水禮，更深入接觸海水就算係去東岸對出既 Ile Aue Cerfs 小島。呢個島被當地人稱為最美麗既沙灘。小島一帶既水域唔深，對我黎講海水都係透明既，玉眼可以睇到水底既海草同石頭。水温雖然帶涼，但我都受唔住引誘落水浮潛。果然係非常值得，見到唔少顏色鮮艷既珊瑚魚，好似小丑魚、尖咀檸檬、仲有比手掌更大黃黑間條既神仙魚，亦有一小群一小群既珊瑚魚 BB 响水草根部游黎游去。除此，黃褐色既鰻魚、海參、不知名既魚類，到處可見。原來响未到6呎深既淺水，水底世界都可以咁活躍，假若玩潛水既話，景象會唔會靚到暈左呢！！
上岸到 Ile Aue Cerfs 小島上既海灘，紫色、綠色既活海膽好似休哉悠哉咁瞓响海水裡頭，仲有海星小姐，都襯熱鬧走到靠岸處，與遊客交流一下！
船上厨師一邊燒肉一邊載歌載舞，自得其樂！
一般唔認識既毛里裘里人通常唔會掛著招牌式既笑容，但經過接觸後，會感受到其實佢地內裡都係好親切。
記得第1日到逹，响酒店 Check In 完都11點幾，肚仔有 d 餓，去到酒店大堂餐廳，侍應們正在收拾自助早餐既食物，我地表示要食 Lunch ，佢地話呢個 outlet 無午餐供應，另一個 outlet 既午餐時間係12點，而早餐剛剛完畢，我地當時不知所措，其中一位侍應馬上同我地講：您地可以先食呢d麵包、水果，仲叫厨師煎左好多蛋比我地，替我地準備咖啡同茶，我地真係感激不盡。自此，每到早餐同晚餐時段，佢地都會對我地講一句 "You're early today, hahaha...." 黎歡迎我地！
第2次接觸當地人就係 White Sand Tours 既代表，佢經常留守我地酒店。佢係一位女性，講到旅遊景點同有關既安排，佢都會七情上面、口若懸河，一輪咀講過不停，非常有趣！後黎我仲學佢講野既方式，大家都笑哈哈！每每經過佢既 counter 都習慣同佢分享幾句有關景點，又或者簡單講句 Bonjour！
酒店海灘有幾位有牌既小販向客人兜售首飾、女士圍腰既沙龍布等。佢地唔會好似其他地方既販商咁，只要您表示無興趣買，佢地好快會自動行開，絕對唔會同您糾纏。有 d 小販可能語言較便利，更會與法國人客人談天說地，無論生意做唔做得成，佢地都係好有自己既尊嚴。
唔好以為司機凈係會開車，所接觸過既司機佢地都會沿途主動向您介紹景點，講下當地民生、政治，甚至世界杯賽事，令我地加深對當地既認識，响許可既情況更會比您落車响沿途既景點影番張相添，務求令您賓至如歸。响 Central Market 與當地人接觸更多，無論菜販或肉販，基本上佢地都會主動擺好 pose 同表情比您影，好識做啫！
Central Market 位於 Port Louis，係最繁忙既地區，逢星期日休息。Waterfront 一帶有露天餐廳、商場以及賭場等。建議預留充裕時間閒逛會較為適合，仲要記得同的士司機討價 (來回酒店價錢)同商議等候時間。
其實毛里裘斯擁有清澈既海洋、肥沃既紅土，大可以發展養蠔場，或提供新鮮甘蔗汁予5星級酒店等，但係當地人樂天知命、享受自然生活、性格又單純、比起香港人處處想賺錢、下下講實際效益純樸得多。另外响多次傾談中，亦感受到佢地對自己國家有份光榮感，真令人羨慕！
海膽好甜，蠔太細 lu！
由於毛里裘斯公共交通網絡唔夠發逹，除左 Port Louis，Water Front 同 Central Market 一帶較為繁盛之外，好似其他國家既渡假 Resort 一樣，絶大部份旅客都會留响酒店用膳。所以我地都選擇左 Half Board - 早餐同晚餐都响酒店既 180 Degree 餐廳以自助形式享用。
無論早餐定晚餐，酒店都會為印度客人準備唔少既印度菜，對印度客人黎講夠曬貼心！其他客人有興趣既話都可以試下。
早餐主要係西式，選擇都唔少！熱情果係我最鐘意既水果，味道清新，酸酸甜甜！仲有佢地既奇異果係好甜架，唔似香港既一般都酸溜溜既。最有當地特式食品就係一種黃豆薄餅 - Dholl Purri，皮薄帶淡黃色，通常我會搽上牛油同灑上玉桂糖食，質地軟軟帶香，伴上咖啡，作為朝早小小甜品，好正！响街上同 Central Market 既熟食中心都見到當地人將 Dholl Purri 沾上黃色、橙色汁料食用。煎蛋同 omelette 係最繁忙既地方，其次就係算烘麵包機。
至於晚餐，為免客人感覺沈悶，酒店每晚都為客人設計唔同主題既菜式。而酒店亦非常認真，都有 Dress Code 要客人遵守，短褲、膝上短裙及拖鞋通通唔合格。
我地因為行程所限，所以係無試過星期二同三兩晚既菜式。總括黎講，晚餐款式都唔少，材料亦新鮮，但大部份都覺得唔太啱口味，尤其更加唔習慣佢唔鹹唔淡既中國菜啦，所以每晚只會尊注某幾款認為好味既菜式，可能香港人都係寵壞左，生活响香港既美食天堂，到一 d 飲食文化唔太深既地方就會唔習慣！
Shells 係最近海灘既餐廳，最外圍既坐位可以望到沙灘椅，享受陽光與海灘途中最方醫肚既酒店 outlet！
當然我地都係同一狀況啦！
- 意大利乾蕃茄羊奶芝士沙律 ：乾蕃茄係我至愛之一，芝士夠香，份量兩個人 share 啱啱好，因為芝士多食會比較膩！
- Mixed Grill ：賣相相當唔錯，蝦燒得恰到好處，蝦肉水份保存得好好，味道鮮香。但除左蝦外，我以為自己食緊牛、羊肉乾。見到塊牛排本身已經好薄，輕微燒過火已經可以宣佈玩完。心諗唔通非洲人鐘意硬柴柴既肉質？定其實係原材料唔太靚既原因，所以厨師技巧有幾叻都無用呢？真係要專家去分析！
Papaya Bar 係靠近泳池，其實响 Shells 向泳池方向再行過小小就係。
响 Papaya 食過兩次 Lunch，第二次覺得較為滿意。 Papaya Bar 主打飲品，飲品會直送沙灘上，客人可以一邊灑太陽、一邊享受凍飲，寫意非常。食物主要由 La Croque 處理，客人可坐在 Papaya Bar 帳篷內，對住個無敵海洋。
第一次 Lunch：
- 漢堡包：麵包、醬汁同所有配料都好穩妥，但唯獨個主角 - 牛肉就乾柴柴，一 d 都唔 Juicy！
- 雞尾酒 + 可樂：忘記左雞尾酒既名。酸酸橙味，開胃又清新。
- 公司三文治：今次無失拖，份三文治份量唔算大，但味道做得好好，碎蛋、脆煙肉、生菜等 good matching！
- 炸薯條：ok 啦！
- Magarita 雞尾酒 + 可樂：Magarita 味道調得好好，酒既份量足夠，冰無溝淡酒既味道，比好多香港酒吧做得更好！
果日租左車同司機去幾個景點，最尾一站係 Port Louis 一帶。由於行程排得一站接一站，所以連晏都無食。到左 Water Front 見到有麥記，一於邊行邊食慳番時間睇多d野。
- 皇家芝士漢堡 (Royal Cheese Burger)：
選左呢款同香港唔同既包。麵包一定唔同香港，比香港既軟熟、牛肉亦比酒店既漢堡好味，不過唔知會唔會係純牛肉，而芝士真係 Royal 喎，比普通香濃d既！
- 辣雞包 (Spicy Chicken)：
唔知係咪受法國人飲食文化影響，連辣雞包都有芝士，味道都好 ok 喎，但就無麥辣味！
- 大可樂：
味道就無麥分別！
如果無其他餐廳有興趣，麥記都係一個嚐試既選擇，以上3樣食品大約為 $53 港幣 (連15%稅)，比香港貴小小啦！
估唔到响毛里裘斯最滿意既一餐竟然係响船上既午餐。早前遊記提到坐雙體帆船去 Ile Aux Cerfs 小島，當日船上面既旅客大約一半係講法文，一半係講英文 (包括兩對黎渡蜜月既巴基斯坦人)，食物都以西式為主，大部份事先備妥，然後再响船上用簡單設計既炭爐燒熱，雖然如此，但無影響食物質素喎。
食物包括：
以上各款食品平均都做得唔錯，而燒魚同薯仔雞蛋沙津係我既至愛。燒魚大大舊肉，肉質嫩滑，醃味清淡得宜，能保持魚肉既鮮味！而薯仔沙律既薯仔好香，肉質夠 "淋" 同滑，好味！
出海連酒店來回接送、午餐及浮潛用具，每人費手為 $78 歐元。
由於事前無做過資料搜集，只有碰運氣。响 Water Front 對開右手邊，會見到 Coast Guard 船艦，而 Coast Guard 既左手邊，有一排幾間對海既露天餐廳，環境唔錯。從入口計第二間，我地就隨意選左幫襯佢，當時食客都唔少，佢提供意粉、沙律、湯同海鮮等食品。
- 燒羊排：羊排唔算太乾，但肉質本身較瘦，所以食落唔夠滑，不過羊味就好濃，啱鐘意羊味既朋友。
- 海鮮濶麵：無想像到連一舊魚都見唔到，咁 d 海鮮究竟去左邊呢？原來厨師將 d 海鮮切到一粒粒，味道尚算 ok，但個人認為咁樣個賣相始終差d，無咁吸引，而且口感不足！
- Phoenix 生啤同枝裝可樂：當地出產既 No. 1 啤酒，味道比較清淡。
坐响露天餐廳對住閃閃生光既海食飯，感覺休閒自在，好正呀！
毛里裘斯不但建有好多5星級酒店，仲有6星級，豪華式渡假酒店絕對唔少，因為每年毛里裘斯都吸引唔少歐洲客人，旅遊業增長迅速。
我地入住既 Le Meridien 都算係世界有名既渡假酒店，但比起毛里裘斯其他渡假酒店，已經算最平庸既一家，不過我地己經覺得好足夠喇！
酒店有泳池、海灘、Spa、Gym、閱讀室、五間餐廳、酒吧兩間、Kid's Club，而Boat House 提供各項收費既活動，例如香蕉船、潛水、獨木舟、出海釣魚、單車遊、滑水、與海豚暢泳等、亦有各式免費水上或陸上活動供入住客人，每日沙灘上會安排各類球賽，與客人同樂。如果仲覺得活動唔啱口味，酒店大堂仲有兩間旅行社 counter，一間租車公司既 counter，方便直接聯絡安排 Local Tour 到各景點遊玩。
由酒店坐車到 Water Front 只需20分鐘，可通過酒店安排，亦可自行到酒店外的士亭，自行跟司機議價，車費較酒店平。另外酒店門口左手邊步行10 分鐘可到街口既小商店，有朱古力，雪條、泳衣等簡單用品等售買。酒店內亦設有1間商店同書店。
房間有 500 呎，較為寬敞！不過床褥太軟，唔太習慣！酒店每晚會送上小小既朱古力予客人，夠貼心！
以今次格價，通過 Air Mauritius 購買 Package 較其他旅行社平宜。
|
https://www.ufinancehk.co/school-guide/%E3%80%90%E7%B6%B2%E8%B3%BC%E5%84%AA%E6%83%A0%E3%80%91%E7%B6%B2%E8%B3%BC%E5%B9%B3%E5%8F%B0zalora%E9%99%90%E6%99%82%E5%84%AA%E6%83%A0%EF%BC%88niko-and-vans-dickies%EF%BC%89
|
最近網購平台Zalora推出限時優惠，包括Niko and…、Vans、Dickies，有人氣日系服飾、連身裙、tee、hoodies等，部份品牌仲有得折上折優惠，超抵買！係時候準備換季啦。
Zalora全網優惠：
日本人氣服飾品牌Niko and…賣日系服飾同精品，最近推出限時優惠低至半價，減價服飾包括上衣、連身裙、耳環飾物等，折咗之後好抵買，睇吓有冇心水啦！
Casual寬腳褲係時下流行衣著，仲係大地色，非常百搭，出街、返學、約會都適合。
細波點或者白色都好有女人味，好有氣質，有時唔想著tee就可以著呢類雪紡衫。
女士籃袋，好有野餐風格，適合春夏出街攜帶。
男裝亨利tee又潮又百搭易襯，點都要有件旁身。
VANS嘅鞋一向深受歡迎，板鞋又型又易襯，價錢夠平。最近有限時優惠低至二五折，最平$174就買到！
呢款比較少見，粉紅色做緊三折。
紫色有vintage feel又獨特，加上era款百搭又著得好睇。
潮流服飾品牌Dickies都有喺Zalora做緊優惠，服飾低至3折就買到，例如tee、長褲、hoodies等，購買部分減價款式時輸入指定優惠碼更有額外低至6折優惠。
闊腳褲點都要有一條看門口，卡其色更好襯！
最近日頭夜晚溫差大，好需要帶外套出街，呢件外套就擋到風啦。
Dickies hoodies一向受歡迎，呢款百搭又潮。
|
https://liber-research.com/%E8%86%A0%E5%98%A2%E5%B7%A8mon%EF%BC%9A%E5%BB%A2%E3%80%81%E7%84%A1%E6%95%88%E3%80%81%E6%A0%B8%E7%AA%81%E4%BD%8E%E4%BF%97%E3%80%81%E8%A6%81%E7%B6%93%E5%B8%B8%E7%B6%AD%E4%BF%AE/
|
前排本研研究員發現荔枝窩村口嘅告示牌，變成一部發光LED mon，連同另外三部於其他郊野公園嘅相同設施，盛惠92萬。花近百萬，以為有咩超卓功能，例如會閃出金光，但原來只係播天氣同宣傳短片 ，淪為「廢mon」，連原有指示牌實用、遊人必須嘅嘅荔枝窩村地圖都拆埋。
漁護署辯護話，LED mon 可以提供即時資訊例如突變天氣，令行山人士可以更改路線，仲好醒咁話過咗6點後會熄螢幕，唔會有光害咁話喎 (行夜山就無突變天氣？其實天文台app 亦有特別天氣告示，荔枝窩亦收到電話訊號，同樣資訊電話都睇到）。
行山人士一片負評，其實唔係無原因。係郊外地方豎立傳意牌同告示板，其實係一門學問，告示板設計有嚴謹準則，而呢幾部價值百萬嘅發光LED電視簡直係攞零分。
一份有關郊野公園策劃嘅港英解密文件表明，所有告示板都屬城市入侵物(urban intrusion)，所以豎立告示牌時必須謹慎，可免則免(kept to a minimum)，所以郊野公園設施大多都會運用天然簡樸嘅風格，提供少而精嘅資訊之餘又會同環境融為一體。故此郊野公園告示牌需要有效、不突兀同點到即止(effective, discreet and adequate for their purpose)。
而呢個郊野廢mon，幾乎犯晒所有郊野公園指示牌設計嘅天條：
要避免一啲無聊或無意義(no real function)嘅告示。文件特別指出，好多警告類告示，其實都無實際功用(many cautionary signs come into this category)。突變天氣資料屬警告類資訊，但呢項資訊手機都睇到，甚至你事先已經feel 到天氣將變，為提供天氣資料而整個發光螢幕係一個固定位置，絕對係無聊。
郊遊前要做足準備，包括check 天氣，呢樣嘢政府宣傳片都有講。而家放個LED mon 出來，如此「貼心」，即係鼓勵人出門前唔使做準備。天有不測之風雲，而且隔咗座山，局部地區天氣都可以好唔同，係萬變嘅情況下，一部價值$2,300、可以便攜嘅手提電話有用啲，定抑或固定係村口、價值$23萬嘅LED mon 更有效？
文件提及，隨著郊野公園設施日漸豐富，告示牌亦會越來越多，但必須理性規劃，否則結果必然係混亂，會出現無效、核突、低俗嘅告示(unless this is done in a rational way the result maybe chaotic and the environment may be affronted by signs which are ineffective, vulgar and ugly)。
根據守則，告示連形狀、顏色都要小心考慮(signs should be discreet with care and used with discretion)，但現今政府竟然將一座發光發聲嘅LED mon 放喺寧靜郊野，呢種一啲心思都無嘅粗放式發展，同周遭環境不匹配，但又無考慮過郊遊人士嘅切實需要，以為有光有聲又”high-tech” 就係好，既核突又低俗。
文件又提及，一件好嘅郊外設施應只需要最少嘅維修(should require a minimum of maintenance)。LED mon 本身就屬室內設施，放喺郊外日曬雨淋，除咗要諗防水、仲要諗日夜溫差大對零件嘅損耗，維修費必然高。漁護署交代每個螢幕$23萬成本時，亦指明當中只包括3年保養期，可能連製造商都知道呢個LED mon 命不久矣，3年之內會打柴。
無論從功能到設計，都睇得出呢啲新嘅又廢又突兀嘅設施唔係為行山客，而係為咗迎接「鴨仔團」之類mass tourism而設，繼而不加思索，係郊外地方硬插呢啲又大又閃，破壞郊野嘅原汁原味嘅設施。
而且螢光幕已顯示埋商務及經濟發展局轄下嘅旅遊事務署嘅logo，顯示郊野公園揸fit 人已換人，亦證明政府已經套用旅遊概念，而非 #保育為先 嘅諗法去發展呢啲突兀設施（不斷設立呢啲大大舊閃光設施本身亦未必係一種好嘅旅遊概念），所以出現郊野巨mon、龍脊嘅「龍爪」、升級豪華營地、樹頂歷奇等入侵性設施，將為郊野公園帶來一場浩劫。
郊公主題樂園狂想曲：
|
http://cityuge.swiftzer.net/courses/ge1352?page=2
|
其他嘅Tutorial就變左啲小實驗，幾好玩。
所以溫Final刨notes就得。
好彩後面啲quiz拉翻有八成幾。
所以做落都唔算太難太刁鑽。
做完就出Percentage，都有八成。
攞A+係意料之外。
如果你自問背野能力唔錯，又對神經方面有啲興趣，呢個Course應該幾適合你。
|
https://support.carousell.com/hc/zh-hk/articles/360055787474-%E6%96%BC%E4%BD%A0%E5%98%85%E8%A9%95%E8%AA%9E%E4%B8%AD%E5%8A%A0%E4%B8%8A%E5%9C%96%E7%89%87
|
於評語中加入圖片係完全自選嘅，但我哋強烈建議你分享圖片以幫助其他買家決定是否喺同一賣家購物。
我可以喺我嘅評語中加幾多張圖片？
買家可以喺評語中加入3張圖片。
我可唔可以喺提交評語後修改評語，增加或移除圖片？
你可以喺評語發佈前修改評價內容。暫時，於遞交評語後，評語內嘅圖片就唔可以修改，增加或移除。（我哋正在努力中！）你嘅評語會喺對方提交佢嘅評語後；或14日過去後先會發佈。當發佈後，評語就唔可以修改或刪除。評價及評論政策同樣適用於圖片評語中。
「你嘅評語會顯示你所購買嘅產品」嘅選項代表啲乜？
剔咗呢格代表你嘅評語會顯示你所購買嘅產品或使用嘅服務資料。呢個選項只會於留評價嘅買家面板上出現。
我可唔可以從我（或我嘅買家）嘅評語中移除產品資料？
可以，你可以 聯絡我哋 提出請求。
|
https://flydayhongkong.likehour.com/trips/%E5%BF%AB%E9%96%83%E5%84%AA%E6%83%A0%EF%BC%81%E9%99%90%E6%99%823%E5%B0%8F%E6%99%82%EF%BC%81%E5%85%A8%E7%B7%9A%E9%85%92%E5%BA%97%E6%BB%BF400%E5%8D%B3%E6%B8%9B40%EF%BC%81%E7%B2%BE%E9%81%B8%E9%85%92.html
|
去旅行又未book就酒店就要留意啦！
小編有以下推介 (以下價格為扣減$ 40後，每晚房價)：
酒店位於台北車站，距離台北車站只有10分鐘路程。而且鄰近新光三越，想掃貨嘅朋友就最啱喇！
*只限房型標示為”預付到永安”
[香港旅遊優惠]奈良必逛新景點！中川政七商店首個商場「鹿猿狐」2021年春天開幕！
|
https://www.colatour.com.tw/C10P_Package/C10P001_Q1_OrderInfo.aspx?ProjectId=2021TTT-2D1N-Z25
|
●受疫情影響因素，航班調整每日1班，航班隨時調整，依立榮官網公告為準。
◆本商品定價以住宿《米豆文旅》四人一室為定價基準。
註4:酒店住房之遵守事項，相關規定請依照酒店公告為主。
●需提供租車人姓名、生日、身分證、聯絡電話。
●報價不包含油費、停車費、超速或違反交通規則之相關罰款、延遲歸還費用、其他加價服務費，待還車後如有其它延伸費用產生，請自行向租車公司結清。
●費用不包含油費、高速公路過路費、停車費、超速或違反交通規之相關 罰款費用、延遲歸還、異地還車、其他加價服務費；待還車後如有其 它延伸費用產生，請自行向租車公司結清。
●需提供租車人姓名、生日、身分證、聯絡電話，以及非旅客緊急聯絡人姓名、聯絡電話。
●承租人須年滿20歲及持有有效駕駛執照滿一年以上，取車時務必攜帶身份證及汽車駕照正本。
●安全座椅、GPS導航，若有需求請洽服務人員詢問。
●若因為人數多寡、需求其他車款更改車型、續租天數，費用請另洽服務人員。
●若因為人數多寡或需求其他車款更改車型，費用請另洽服務人員。
●連續假期、過年、連休期間或單人出發不適用，請洽客服人員。
●需提供代表旅客名字/電話/LINE ID/旅客上下車地點、時間。
●多種選擇可參考選擇一項 或提供您想去景點協助調整。
●請於指定日期及集合時間抵達，逾時不候，遲到視同自動放棄，無法退費。
●旅途中因個人因素私自脫隊，無法取消退費。
|
https://opentour.com.hk/blogpost/%E3%80%90%E5%8F%B0%E7%81%A3%E3%80%91%E5%8F%B0%E5%8C%97%E7%94%9C%E5%93%81%E5%BA%97%E8%8A%8B%E9%A0%AD%E6%8E%A7%E5%BF%85%E5%88%B0%EF%BC%81%E5%85%A8%E5%BA%97%E5%A4%9A%E6%AC%BE%E6%B5%AE%E8%AA%87%E8%8A%8B/
|
當然要食埋甜品先夠滿足！
台北有間甜品店推出多款浮誇嘅芋泥甜品，作為芋頭控一定唔可以錯過！
當中嘅芋泥甜品好有特色㗎！
唔單止份量多，牽絲程度更加係超乎想像！
每啖都充滿口感，難怪令人食到欲罷不能啦！
追求口感豐富嘅朋友，呢款就啱你！
再淋埋鹹蛋黃醬，鹹香十足！
真係夠哂邪惡呀！
下次飛去台灣，芋頭控一定要試吓呀！
|
https://www.celebritylogs.com/news/6135.html
|
1月7日，有港媒報道稱，香港名媛羅力力于1月6號下晝4時喺某豪宅區抱住一名嬰兒跳樓自殺。有保安人員聽到一聲巨響，隨后發現一名女子攬住嬰兒由君頤峰3座高處墮下，連隨即刻報警，搵到二人墮下嘅位置。
醫護人員到場后證實當事人同嗰嬰兒已經失去生命特征，當堂身亡。畀發現時佢冇衫蔽體、全身赤裸，而且由于喺墮樓受到過性猛烈嘅沖擊，身體面目全非、多處血肉模糊。唔排除系因為產后抑郁癥等精神問題。
11月7日喺羅力力嘅社交平臺中，佢重曬出自己攬住仔嘅相，慶祝女已經五個月大，相中嘅佢當時睇落狀態好唔錯，完全唔見一啲情緒問題。
羅力力喺社交平臺中，雖然從來冇公開過細路老豆嘅身份，但佢紀錄咗自己成個孕期嘅點點滴滴，睇落母愛好泛濫。
羅力力隨母姓，父母喺佢細個嗰陣就早早離異，佢坦言父母離婚對佢影響唔多。羅力力好鐘意細路，自從佗人之后，就成日喺社交平臺分享近況，話個個女系天送畀佢禮物，畀佢人生充滿標的，都透露咗自己對女出世充滿期待。
作為香港大富翁羅琳嘅獨生女，羅力力雖然冇曝光過自己嘅真實身價，但頻繁陪同阿媽亮相商業活動，都可以感受到佢好受富豪阿媽嘅寵愛。
羅力力4歲由成都去香港，11歲去澳洲讀書，14歲去美國讀書。28歲佢開始自己創業，比起富二代佢更愿意稱自己為“創二代”。阿媽系白手起家、事業有成嘅女強人，爸爸六代中醫世家。喺有關軟件中可以查到，羅力力阿媽公司嘅市值已經過億。
不僅僅家族事業好犀利，羅力力喺香港社交圈中都系撈得風生水起，同富婆郭晶晶及屋企人嘅關系都非常唔錯。
除咗身家超強，34歲羅力力外形都非常唔錯，唔論身材定顏值都相當犀利，甚至同明星都冇乜有咩唔同，而家喺花季年齡過咗身，實在系令人覺得可惜。
Previous Article 特朗普輸咗大選算咩！特朗普最慘嘅日子是那年在香港……
|
https://flyformiles.hk/31406/%E4%B8%AD%E9%8A%80%E6%B7%98%E5%AF%B6world%E8%90%AC%E4%BA%8B%E9%81%94%E5%8D%A1
|
中銀淘寶world萬事達卡 淘寶網購/海外簽賬全年0%手續費 永久免年費！
相信宜家大部分人都有網購嘅習慣，無論係買衫褲鞋襪或日用品都可以足不出戶，上網就買到！所以今次就想介紹下中銀淘寶World 萬事達卡，呢張卡除咗係全港唯一一張淘寶聯名卡外，亦係第一張萬事達卡免海外簽賬手續費。淘寶同網購嘅人都好啱用！
張卡直接就講到明淘寶網購/海外簽賬（包括海外網站）全年0%手續費呀！即係慳返淘寶原本個1.5%-3%信用卡手續費同海外簽賬嗰1.95%手續費呀！簡單！直接！以後淘寶就唔使又入錢落支付寶再俾錢咁麻煩啦！免手續費之餘，仲可以賺中銀信用卡積分，計返又賺多0.4%添！
除此之外，呢張卡仲有以下好處：
淘寶大型推廣額外優惠：例如於每年雙11、雙12等大型推廣期間，中銀淘寶卡都有額外優惠！岩岩既雙11就有簽$300回$30優惠啦！
迎新優惠高達$400！但記得要online申請先有呀！
最後提多次大家，張卡到手後記得要綁埋落淘寶到，咁就每次買野都可以直接用到，超方便啦！
由即日起至2021年12月31日，全新客戶 (即申請人係非現有中銀港幣信用卡 及/或中銀雙幣信用卡主卡持有人(附屬卡、商務卡、Intown網上信用卡、美金卡、澳門地區發行的中銀信用卡及私人客戶卡 除外)，或於申請日期前12個月內曾辦理取消或曾持有上述信用卡)，申請中銀淘寶world萬事達卡，就可享有迎新優惠！
合共$400現金回贈！
合資格交易不包括所有年費、財務費用、手續費、結餘轉戶金額、現金 存戶服務金額、現金透支、免息分期金額、禮品換購費、 以「積FUN錢」兌換的簽賬折扣/金額、網上繳費交易、網上繳費 分期、網上支付系統繳費予指定商戶、繳稅、郵購、電話或 傳真訂購、賭場交易、八達通增值、購買及/或充值儲值卡或 電子錢包的交易、透過流動裝置/應用程式/電子轉賬平台進行 個人對個人(P2P)的現金轉賬、禮品送貨服務費、投機買賣、 其他沒有簽賬存根的零售簽賬交易或中銀信用卡(國際)有限公司 (「卡公司」)不時公佈的指定交易類別。
淘寶簽賬：$1 = 1積分 (0.4%現金回贈) 0%手續費！
海外簽賬：$1 = 1積分 (0.4%現金回贈) 0%手續費！
以上計算係以基本兌換率：250分=HK$1計算！
淘寶簽賬直接免年費！超方便！直接慳返1.5%至3%信用卡手續費！
呢個唔係好清楚呀 >< 用返app買野？
都係$250回$1？
|
https://econreporter.com/2018/10/78931/%E7%9D%87%E3%80%8Aeconomic-for-the-common-good%E3%80%8B%E5%AD%B8%E5%88%B0%E5%98%85%E9%87%8E-1/
|
若果一間公司有Natural Monopoly（自然壟斷）嘅優勢，但就受到政府管制；又假設呢間公司向居民提供多於兩種服務，即係好似一間電訊公司同時提供簡單電話網絡，亦有IDD接駁服務。咁如果政府為令呢間公司可以收回固定成本開支，容許間公司向旗下一種服務收取高於邊際成本嘅收費，問題係應該點決定邊一種服務要收得費啲呢？
經濟學上有一個名為Ramsey-Boiteux Rule嘅簡單原則，我地都知道收費高於邊際成本嘅問題係消費者會減少購買量，令到生產量/消費量低於理論上最理想嘅情況。如果按呢個道理，間Monopoly企業考慮旗下兩種服務邊種加價時，就要睇下邊個服務對加價嘅反應較大，亦即係兩種服務嘅需求彈性（Elasticity of Demand）。反應較細，即係加價之後減少嘅購買量少啲，理論上就會較接近理想產量。
所以簡單嘅邏輯就會指出，Monopoly應該以各種服務嘅需求彈性黎判斷應該收取高於邊際成本幾多，彈性愈低個Markup就應該愈高，呢個就係Ramsey-Boiteux Rule。理論上，政府應該用呢個原則黎管制壟斷價格，而實際上私人企業都應該有呢個定價嘅傾向，因為低彈性嘅顧客對加價無反應，企業當然會盡量加價增加盈利。
但Jean Tirole係書中指出，現實世界中政府對壟斷管制方向往往同Ramsey-Boiteux Rule嘅邏輯相反，例如電訊公司嘅基本電話網絡服務嘅彈性低，但收費往往唔俾加；但彈性高嘅IDD接駁服務，就反而容許收取較高嘅價格。Tirole解釋，呢個情況係因為政府嘅政治考慮，因為唔少低彈性嘅壟斷服務都係生活基本服務，大部份居民都會使用，加價就會令居民反感，帶黎政治反對壓力，所以政府管制往往違反Ramsey-Boiteux Rule，令壟斷企業更欠效益。
呢個就係我睇Jean Tirole著作《Economic for the Common Good》時學到嘅野。
Previous article咩係央行數碼貨幣 – Central Bank Digital Currencies？
Next articleQE其實有無用架？
|
https://flyday.hk/%E6%96%B0%E8%A5%BF%E8%98%AD%E5%A4%A7%E5%86%92%E9%9A%AA-%E6%BE%B3%E6%B4%B2%E8%88%AA%E7%A9%BA%E4%BE%86%E5%9B%9E%E5%A5%A7%E5%85%8B%E8%98%AD-%E5%9F%BA%E7%9D%A3%E5%9F%8E-%E5%A8%81%E9%9D%88%E9%A0%933220%E8%B5%B7
|
澳洲航空一百歲生日，推出咗唔少優惠，其中新西蘭相當抵飛啊！20年9月16日前出發，坐澳航來回奧克蘭/基督城/威靈頓$3,220 起 (連稅計基督城$3,885、奧克蘭$4,043、威靈頓$4,087)，仲可以open jaw出入玩盡南北島添！優惠已包30KG行李！It’s time for an adventure！
新西蘭風光如畫，係真正嘅世外桃源！今次澳航一次過推出三個新西蘭航點優惠，俾大家親身飛過去感受當地嘅純粹！
今次飛奧克蘭/基督城/威靈頓都有平，當中以基督城最抵飛，來回連稅只需$3,885！
新西蘭地大物博，南北島各有特色！想open jaw一次過玩晒南北島，可以揀基督城入，奧克蘭/威靈頓出，中間搭程內陸機就得！
好似小編搵到2月中飛基督城，威靈頓回程，來回連稅只需$3,988！
威靈頓係新西蘭嘅首都，亦都係新西蘭第二大城市，係著名嘅咖啡店之都，街上有各種各樣唔同特色嘅cafe！
威靈頓睇落同香港差唔多，都係繁華大都市，但係少咗份忙碌，多咗份閒適！
|
https://madman-magazine.com/blog/work-from-home-or-hill%EF%BC%9A%E8%87%AA%E7%94%B1%E6%98%AF_____%EF%BC%9F/
|
行山行到一半，同事M望望手機，心知不妙。
難得work from home，同事M見最近工作量大減，偷得浮生索性邊遠足邊用手機覆email，一舉兩得。
客戶突然想改圖，laptop又無跟身，卻是意料之外。唯有用手機勉強改，速度同質素都差一截。
很多人都不明白，freedom isn’t free。
彈性高嘅職業例如記者、sales，大半天喺外面跑數跑故仔，看似無拘無束，其實更多嘅係通宵趕稿覆message。交到貨跑到數，靠嘅完全係自律。
識自律，先有話事權；識自律，先有權揀個遊戲點玩。
所謂自由，唔係你有得揀飲Coca-Cola定Pepsi。 自由係，你可以揀唔飲汽水。
幸運嘅係，同事M最後僅收到一句口頭警告了事。
但濫用自由嘅代價，又豈止一句警告咁簡單。
確診飆升，有外地返港人士被強制家居隔離兩星期，由於不甘被困，剪斷電子手帶都要落街，最終被周遭市民指罵，更被通緝、被拘捕。
所謂自由，唔係隨心所欲，而係管好自己，唔好畀人有藉口管你。
作為社會一員，最基本人身自由一向都以合符公眾利益為原則。 有行動自由唔代表可以衝紅燈；有言論自由唔代表可以性騷擾他人。
就好似，你可以唔戴口罩，但你唔會咁做，因為怕累街坊；你可以聚餐，但你會忍，因為怕累朋友。
至於揀手機電訊商，你就絕對可以隨意行使你嘅消費自由，揀「 自由鳥 Birdie」手機上台Plan，無合約，無任何隱藏費用，好處係你可以每個月就自己用量調節月費計劃，比起其他電訊商更自由。每月12GB數據只係$140，連每晚1-6am數據任用、又有可以將數據互傳嘅P2P功能。
最重要係，足不出戶就可以登記上台，全程手機搞掂，張SIM卡又會寄埋去你屋企，落街嘅口罩都慳返。盡公民責任，做好social distancing！
|
https://computer.discuss.com.hk/viewthread.php?tid=30223309&extra=&page=2
|
如果操作系統有問題，一般重啟前會出現藍屏，冇藍屏重啟，估計屋企電源，或電腦電源出問題機會大D。會唔會牆上個電制（或者拖板）鬆左？
CPU 風扇四支釘鬆咗, 導致過熱都會跳電！
以為 CPU 過熱！我唔打機，只係文書機！一般 5-60度！
上網請教師兄 ! 話可能係拖板，機箱RESET 制！
換左新拖板，拔左 RESET，冇左不定時重啟！以為終於搵到原因！
我都試過，後來發現駁牛線燶咗。
|
https://eros.vjmedia.com.hk/articles/author/flutetouchtong
|
屯門嘅酒吧的確係幾有人情味，拳手收入都係開酒抽水呢個係人都知，但係佢地唔會狂隊你，有傾有講，朋友一樣，當然唔會好似喜劇之王咁有初戀嘅感覺啦。當然班拳手入面都有D比較串，但落得去玩，咩人都有，你鍾意小鳥依人，總有人鍾意有性格……
支潤滑劑得好少，但我習慣用少少就夠，用少少係手指，再用手指插入去整滑就夠，用太多，太滑的話，感覺冇咁好，吊豬腸咁。一支可以用50次都應該得。千萬唔好茶落碌鳩，唔係多多都唔夠你用，呢隻野好快乾。半乾狀態有點痴力，有點似西水。但冇味。
講番套戲，點解咁感人呢?事緣係阿哥打J後偷睇阿妹本日記，知道阿妹對阿哥有好感，往後當然係好似老孫首成名歌話齋”知不知每晚扑嘢十次八次”啦。一齊沖涼，一齊訓覺，一齊食飯呢D毒撚情節，包保令你更加投入角式。
正如有港男話某D港女賣鮑，你有能力一樣可以賣海參，開條海味街丫笨。人其實冇高低級之分，對某D人嚟講，打工搵兩餐都係叫cheap，應該一出世就做老闆。係人都想啦，個個有頭髮又點會有烏絲素出現。為咗錢有人可以埋沒良心，可以走水貨，可以挺而走險，冇一個原因比為錢更合理。
如果女主角仲係呢間學校嘅學生，咁會係繼上世紀AKzone嘅「KOD事件」後另一件令人「大開眼界」嘅事。一間屯門Band1中學嘅女學生，跟隨大陸號召，變到如此「改革開放」，試問同年齡層嘅女學生仲有幾多!中學裡面快D入番部避孕套自動售賣機同小食部有事後丸賣啦。
男人成日話港女好chur，攪到冇哂私人時間，又話屋企放多幾隻高達都俾人屌。嗱，差婆又有好處啦，番工輪班，總有8個鐘頭45分鐘以上私人時間，冇人煩你。你打飛機又得，打機又得，玩模型又得。又有人話差婆好惡，惡撚得過港女?當街十四巴，一巴巴車落條仔度，夠惡啦掛。差婆識法律，一定唔會咁做。你絕對可以放心，就算佢幾好打，都因為佢係執法者，唔會知法犯法傷害他人身體，最多帶你去暗角姐。
其實網上都有資料分析各部位紋身嘅痛楚級別。原來小腿，腳眼只係二星級痛楚，貓刮一樣。最痛，當然係紋最多神經源嘅下陰。原來好多女士喜歡紋嘅腰位，原來係五星痛，但仍然見到好多女士紋在腰間。
我開模特兒公司既一段日子，我真係好大壓力，日日都面對唔同既女人，唔同既問題。要做班大姐既保母之餘仲要擦住班客戶鞋，俾人屌仲要笑笑口，好似龜公咁。有時又要幫佢地買孖巾，有時有啲女唔開心，我又要做社工，肚餓我又要幫佢地買野食，照顧一班女人，真係好撚辛苦，所以攪左五年就結束左。
|
https://chensangha.com/6278/%E7%B2%B5%E8%AA%9E-%E6%8F%9B%E5%BF%83%E5%81%B7%E6%84%9B%E7%AC%AC%E4%B8%89%E8%80%85%E6%84%9B%E6%83%85%E9%99%8D%E6%B3%95%E4%BA%8B
|
大時大節人哋一家團聚，闔家歡樂，呢一段遲嚟嘅感情係咪真係有機會開花結果？
佢話要離婚，幾時先可以兌現承諾？我仲要等幾耐？
我不想一世做人哋嘅情婦…… 成全妳嘅幸福，佢必須要離開。
係促使正宮退位嘅降頭術，幫助想上位嘅二奶，使男友唯有同我哋一齊先會有安全感，越來越唔想離開我哋。
尼門法事集結陳老師修行數年學到嘅多種強大法門，加上曾經去過雲南旅遊，同當地苗人學習換姻緣苗法，集合第三者上位嘅情降法術，此法門可將男友嘅心好似鐵鍊般牢固鎖於我哋度，並加速佢離婚。
男友與元配嘅爭拗頻率越來越多，兩人對共同生活開始意見分歧，兩公婆價值觀出現咗落差。
換心偷愛第三者愛情降法事會加強我哋嘅異性磁場，招來更加多嘅桃花，使得男友更加重視我哋，擔心我哋被其他男人搶走。
因為男友與元配嘅爭拗頻率越來越大，根本就唔想返屋企，陪伴我哋嘅時間越來越多，喺”法”嘅影響下，元配自己開聲話要離婚，成全我嘅願望，冇人受傷，和平收場。
第三者終將離開，但唔被愛嘅果個先至係第三者。
|
https://m.beaubee.com/beautydiary/article/1101
|
益若翼，舟山久美子及vivi既混血紅模rola未係vivi出現前，曾經喺popteen登場！
💗💗當時喺香港好難買到日本雜誌介紹好hit嘅化妝品，e.g ：當年popteen紅到爆燈嘅AC 碎粉及base(差不多個個popteen模特兒都用)某日搜尋之下，搵到一個yahoo blog（Beauty Ranking）。
入面介紹好多日本流行化妝品資訊，又有介紹popteen model嘅最新動向，自此之後就follow咗佢哋！原來佢哋仲有實體店，同yahoo拍賣。佢哋嘅門市除咗日本大熱化妝品之外，連日本版雜誌都有得賣。
而幾年前1 day color con ，選擇非常少！來來去去都係嗰幾個牌子,Beauty ranking應該係第一個地方,有賣日本先有得買嘅color con！就係甘我就用網購形式幫佢哋買隱形眼鏡同化妝品。
佢哋嘅隱形眼鏡好保濕,我係facebook已經多次出post介紹比朋友~佢哋出品一向好質素,有每逢出新作我都會支持！
今次買咗呢隻係203號，係偏藍調莓紅色x優雅啡紅色。個顏色組合，化出來效果好靚。
m.o.a眼影真係好貼服，冇甩過閃粉而且keep冇一日眼妝冇甩過，未試過眼妝可以全日咁乾淨！！
|
https://kestrelkwan.blogspot.com/2009/06/blog-post_5687.html
|
呢輪 blog 友阿 Yen 成日都整果凍，睇到我心郁郁都想試吓整，於是就問佢喺邊度可以買到蒟蒻粉，原來喺二記已經有得賣，平時都無留意到。所以上次又再幫 Louisa 買 cream cheese 時，就順便買包蒟蒻粉返嚟試吓整。買咗返嚟之後，又咁啱得咁 "橋"，老豆又拎咗啲樹上摘嘅荔枝返嚟，咁就啱哂喇，要嚟整果凍啦！但係無理由就咁將啲蒟蒻粉煮溶，加啲砂糖就算 o架！諗咗好耐，最後就決定用紅茶配荔枝啦！
- 荔枝剝殼、去核，切碎粒備用。
- 先煲滾水，放茶包落煲度，後轉中細火將茶葉煲出味。
- 茶葉煲出味後，就將爐火校到最細，然後加入砂糖攪拌至完全溶解。
- 唔好熄火，繼續以最細火保暖，並加入蒟蒻粉 ，慢慢攪勻至完全溶於水。
- 之後就將啲蒟蒻溶液倒入製冰模內，放入雪櫃雪到凝固就得喇！
好睇又好食，淡淡哋嘅紅茶裡面，粒荔枝就為呢個平凡果凍生色不少。學阿 Yen 話齋，天熱時食完果凍就即刻舒服哂！
我始終鍾意蒟蒻多過大菜、啫喱，因為佢唔似大菜咁爽口，比較煙韌同有 o趙頭；又唔會好似啫喱 ( 魚膠 )咁軟滑，恰到好處。
減少水嘅份量或增加蒟蒻粉嘅份量。
會無咁甜。
- 將混合液預先倒入量杯，然後先至斟落冰格度，咁樣會方便好多！
- 紅茶包我係用 Twinings English Breakfast Tea，貪佢唔會太濃而有苦澀味。
[版主回覆06/19/2009 01:28:00] 都係多得妳指點 啫！
係呢，妳用水同蒟蒻粉個份量比例係點 o架？我覺得呢個份量比例稍為 "削" 咗 啲，唔夠煙韌。
[版主回覆05/13/2010 00:21:00] 係呀，就咁將 啲 蒟蒻溶液倒入冰格就得 o架喇！妳放心啦， 啲蒟蒻好軟身 o架，一整就甩喇！快 啲試整啦！
|
https://www.glassinpocket.com/products/contact-lenses-acuvue-oasys-with-transitions-two-week
|
從朝早到夜晚，由室內到室外，我哋嘅環境不停轉變。平時除咗要面對太陽嘅紫外光，更要面對室內燈光嘅眩光同電子螢幕嘅藍光。為咗喺光暗轉變中保護你嘅雙眼，ACUVUE 推出全球首創嘅 ACUVUE OASYS with Transitions，以領先 Light Intelligent 科技，為你自動調節進入眼睛嘅光線對Con不斷變顏，助你適應各種環境。一齊睇吓佢有咩特點：
無論任何時候、任何場合，都能夠隨環境光線變色，提供更清晰視野。
有效過濾藍光同眩光，就算長時間望電子螢幕都唔易攰，雙眼更舒適。
有效阻隔99%UVA同100%UVB^，保護雙眼免受紫外光侵害。
市面上唯一擁有領先科技 Light Intelligent Technology 嘅 ACUVUE OASYS with Transitions，能全天候隨環境光線迅速變色，助雙眼適應光暗轉變；配合全面UV保護，能有效阻隔 100% UVB 同超過 99% UVA，並有效過濾藍光及減少眩光。長時間望螢幕都唔易攰之餘，更能為雙眼打造出最強防曬保護。
|
http://home.cantonese.asia/home.php?mod=space&uid=0&do=blog&id=209
|
所謂「撚樣」，即「撚」嘅模樣，「撚」者，男根也。不過，「撚樣」一詞實際上並非如字面意思般指男根之樣貌，而係指好「撚」一樣咁樣衰嘅人，通常指男性，語帶侮辱性。略舉用法兩例如下：
睇下林嘉祥條「撚樣」當時幾霸道！
你個噉嘅「撚樣」想學人選香港先生？
同「七頭」一詞想比，「撚樣」語氣更重，意思亦更絕，對人侮辱性更強。年長一輩多講「七頭」，年輕一輩則多用「撚樣」。兩者係一個講樣，一個講頭，其實意思都相同，都係將人比喻成男根以達到侮辱他人嘅目的，因此量詞亦多用「條」，皆因喻體係「一條條」嘅。
「撚樣」同「七頭」都作名詞用以指人，但「點撚樣」呢個詞又點解釋呢？其實呢個時候，「撚」只係「點樣」之間嘅一個音節助詞，與「撚樣」完全無關。
查實，有冇人個樣真係好似「撚」噉又或者有個「七」噉嘅頭㗎？據我所知，呢個世界曾經有一個，佢個名叫徐錦江：
|
https://opentour.com.hk/blogpost/%e8%b6%85%e8%bf%ab%e7%9c%9f%ef%bc%81%e5%8f%b0%e7%81%a3%e6%9c%9f%e9%96%93%e9%99%90%e5%ae%9a%e9%96%8b%e8%b3%a3-%e7%a5%9e%e9%82%84%e5%8e%9f%e9%9f%93%e5%9c%8b%e4%ba%ba%e6%b0%a3%e7%95%aa%e8%96%af%e9%ba%b5/?trace=suggested
|
呢排Hit啲咩？咪就係韓國番薯麵包！
台灣全家便利店FamilyMart由2020年12月9號起，限定推出一系列番薯美食！
到時連佢都有得買嚟食啊！
表面仲撤埋紫薯粉，賣相勁迫真又吸引！
仲有另一款係番薯芝士燒麵包！
表面充滿芝士醬同蜜蕃薯，味道相當濃郁！
其實熱食仲好味㗎！
|
https://void.com.hk/%E5%82%AC%E7%9C%A0-2/
|
一 連 三 篇 ， 我 哋 會 用 小 遊 戲 同 測 試 介 紹 比 大 家 聽 ， 呢 三 樣 嘢 究 竟 係 咩 ？
N L P ， 係 一 套 小 技 巧 ， 當 中 部 分 技 巧 是 將 傳 統 心 理 學 理 論 ， 簡 化 成 容 易 運 用 於 生 活 中 的 小 秘 訣 ， 令 我 們 更 輕 易 達 到 目 標 ， 改 變 壞 習 慣 。例如，NLP將人類分為三種VAK類型，視覺型(V)、聽覺型(A)、動覺型(K)，了解自己嘅VAK類型後，可以搵到更有效同更適合自己嘅方法學習，學習事半功倍！同時，當知道人哋嘅VAK類型後，可以用更適合佢嘅方式同佢溝通，改善關係 。
測試結果解說：
溝通篇：佢哋偏好視覺化唔同嘅訊息，當你有嘢想表達比視覺型嘅人知，你可以寫memo、畫圖⋯⋯你可以整多啲靚嘅卡、圖片去表達你嘅感受同想法比佢哋知，亦可以喺講嘢嘅時候多用顏色同形容視覺嘅詞語，例如當你推銷一個旅遊景點時，你可以講「你睇吓呢個地方幾靚？你睇吓啲建築幾靚⋯⋯」你可以多用手勢同示範，避免用太長嘅文字表達。
溝通篇：用唔同嘅聲調，節奏去表達你嘅訊息，亦可以加入更多嘅擬聲語，例如「落雨落到嘩啦嘩啦咁⋯⋯」同時，我哋可以更多引用其他人講嘅嘢或者引用一啲聲音類嘅資料，例如係「今日嘅天氣報告話『今日會落大雨，間中會有陽光』」。
NLP嘅技巧，可以透過提升我哋嘅自信，改善我哋壞習慣等等改善我哋精神健康同工作能力。於是我哋近來推出咗個集催眠、冥想、NLP三合一嘅MNH(Mindfulness Meditation-NLP-Hypnotherapy)精神健康課程，但就成日收到呢個問題：
其實，喺芸芸嘅精神健康技巧/治療法中，催眠、冥想同NLP都係相對比較容易執行嘅精神技巧，比較容易達到助人助己嘅效果。今次講完咩係NLP，想知咩係催眠可以睇番我哋上一篇文章，而最後，咩係冥想呢？記住留意之後嘅文章啦！
|
https://www.ladylogic.co/2018/11/01/supersale_1102/
|
卓悅超級勁減Super Sale 大把彩蛋等你開！
《神鵰俠侶》中，郭芙、陸無雙、程英、綠萼同郭襄都鍾情於楊過，但楊過由始至終只愛小龍女一人，佢哋嘅愛情固執而情深，簡直係不食人間煙火嘅境界！而小編亦對卓悅Super Sale十分執著，一心只望各位能夠買到至抵至潮嘅心頭好！全場貨品超級勁減低至2折起，即時立減$20/$50/$100繼續陪住你，唔使等16年，即刻嚟卓悅掃貨啦！
P.S.「飛雪連天射白鹿，笑書神俠倚碧鴛」金庸老師，謝謝您，再見！
小編有云：「一雙成功嘅嘴唇背後，總有一支默默支持佢嘅潤唇膏。」而Kiehl’s 經典嫩唇好物1號護唇膏，絕對值得你擁有！
Kiehl’s 1號護唇膏有效保護乾裂雙唇，配方更具紓緩潤膚成分：角鯊烷、羊毛脂、甜杏仁油同Vit A & E！除咗平日保養，每日化唇粧前用佢打底，keep住水潤嘟嘟嘴！
面膜控又接招！泰國嘅護膚品越嚟越受歡迎，呢款Thai Smile面膜更係突圍而出！1盒有5款功能面膜，全面解決肌膚問題，CP值超高！而且各位美美敷之前都會有個指定動作，就係拎住佢selfie，事關佢個包裝實在太搞笑！
搞笑嘅外表，內裡功效絕對唔講得笑！Thai Smile面膜紙採用超薄頂級蠶絲，柔韌性與透氣性都very GOOD，一敷超貼面，面膜精華迅速滲透全面，水擘擘啊！
世界上無醜嘅女人，只有懶嘅女人，但懶嘅女人都可以好靚！懶得敷面膜嘅美美，想皮膚keep住水潤嫩滑，手執一支CAUDALIE保濕噴霧，即時保濕+127%，簡直一噴愛上！
CAUDALIE葡萄籽水保濕噴霧成分萃取自葡萄，其獨特植物水分可以補濕同紓緩肌膚。長期喺冷氣房工作覺得皮膚乾？即刻拎佢出嚟噴一噴啦，醒膚兼補水，仲可以用嚟定粧呢！
好多人都有個concept：將頭髮洗乾淨，再用埋護髮素，咁就係正確嘅頭髮護理！NO！想髮絲健康又強韌，保養應該要從根源出發—頭皮！小編今次就要介紹由日本遠道而來嘅人氣洗護髮品牌Clayge！
Clayge深層水療美髮膜：
Clayge海鹽頭皮潔淨霜：
唔使飛去日本先買到，卓悅Super Sale每支只係$88咋，sis千祈唔好錯過！
皮膚上生咗啲粗糙凸起嘅肉粒/疣，其實係一種由病毒引起嘅皮膚病，如果生咗喺面、手或頸上面，俾人見到好肉酸架嘛！要處理呢啲不速之客，小編大推由日本professional美容專家開發嘅IPOCARE EX無痛除疣專業美容液！
無痛除疣專業美容液採用芽孢桿菌發酵液、薏苡仁精華同熊果素等主要成分，以黃金比例配製而成！無痛、無痕，而且迅速見效，每日用有助去除角質粒(疣)，肌膚回復無瑕幼滑！日本頂級美容院專用，實力相當有保證！
卓悅門市及官網同步熱賣，只限以上部分產品及優惠。優惠期由2018年11月2日至11月8日止，貨品數量有限，售完即止。
咁多筍貨，平到你唔信！快啲去卓悅尋寶啦！
剁手都要買買買 卓悅爽11促銷來了！
|
https://www.baby-kingdom.com/search.php?mod=forum&searchid=1643410944&srchtxt=%E6%B8%A0&orderby=lastpost&ascdesc=desc&searchsubmit=yes&keyword=%E6%B8%A0&
|
急！有冇人可以話我知揾邊間吸糞渠呀？
浴缸渠口用咩隔頭髮最有效？
這種渠口，大家用咩隔頭髮最有效？
通渠價錢？
洗衣機去水喉塞咗，試過用梳打粉加白醋，但都唔得。請問揾人通渠收費大約幾多？
好消息！呃人通渠終於被拉！
投稿賺錢有咩渠道？
廳窗對屎渠有問題？
渠蓋意圖謀殺僅判40個月！！！
浴缸有少少塞，用咩通渠？
如題，試過通渠佬唔係好得。求指教。
|
https://std.stheadline.com/realtime/article/1797829/%E5%8D%B3%E6%99%82-%E5%A8%9B%E6%A8%82-%E5%90%B3%E5%A9%89%E8%8A%B3%E7%B4%B0%E4%BB%94Lynus%E9%80%A0%E7%A6%8F%E4%BA%BA%E7%BE%A4-%E6%95%99%E4%BD%A0%E5%B1%8B%E4%BC%81%E9%BB%9E%E6%93%8D%E9%9D%9ABody
|
Lynus拍片教人點樣喺屋企都可以操靚副偈。
因為第五波疫情急速惡化，上周五凌晨起，所有體育處所將關閉14日，包括健身室和康文署豁下球場。唔想辛苦操返嚟嘅身材走樣同體能下跌?唯有喺屋企睇住啲教學片自己操啦，推介吓Lynus Woo即胡智同即吳婉芳個細仔，話晒拎過健身比賽冠軍，睇佢啲操肌片都好實用，最新一段只要你有啞鈴就可以跟住一齊練，每一Part教晒你要操幾耐，佢仲強調雖然拍片係用啞鈴，但你屋企有其它設備都可以混合使用無咁悶。
去年11月，吳婉芳的大仔胡智略跟霍英東孫女霍詠盈低調結婚。
胡智同及胡智略。
Lynus最新上載咗五段片，主力係操上半身，詳情寫唔到咁多，想自救Body嘅入去IG應該幫到你。
操肌片一。
操肌片二。
操肌片三。
操肌片四。
操肌片五。
Lynus係狗奴。
|
https://hk.ulifestyle.com.hk/activity/detail/122919/%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD-h%EF%BF%BD%EF%BF%BDagen-dazs%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD-7-eleven%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD-120%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD6%EF%BF%BD%EF%BF%BD%EF%BF%BD-%EF%BF%BD%EF%BF%BD%EF%BF%BD-10%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD7%EF%BF%BD%EF%BF%BD%EF%BF%BD
|
Häagen-Dazs推出限時脆皮雪糕批優惠，由12月3日起至12月7日到7-Eleven便利店可憑優惠價$120選購6件脆皮雪糕批，口味不限。出示電子優惠券買第7件只需加$10，平均每件雪糕都只係$18.57，仲可以重複使用，大家可以用優惠價試晒各款味道啦！
優惠券有效期由2021年12月3日上午7時起至12月7日。
優惠券只適用於香港店鋪（淺水灣、機場、赤鱲角空運站、亞洲國際博覽館、迪欣湖、迪士尼行政大樓、香港迪士尼樂園食物亭、昂坪市集及港珠澳大橋香港站分店除外）。
優惠券不可退款或兌換現金。
優惠券可重複使用，每次交易只限使用一張。
優惠券不可與其他優惠同時使用（Häagen-Dazs雪糕批$120/6盒除外）。
優惠券不可與現金券同時使用，付款前必須出示此券。
優惠券接受影印本及電子版本。
|
https://fitz.hk/sports/hiking/%E7%99%BB%E8%98%87%E6%A0%BC%E8%98%AD%E6%9C%80%E9%AB%98%E5%B3%B0-google-map-%E5%BB%BA%E8%AD%B0%E8%B5%B0%E9%9A%AA%E5%BE%91%E6%83%B9%E6%89%B9%E8%A9%95/
|
Ben Nevis 海拔高1,345，為蘇格蘭境內以至大不列顛島最高峰，吸引唔少遊客慕名前往。最近有當地登山組織向Google投訴，話Google Map老點山客，令唔少人要走危險山徑。
包括 John Muir Trust 等多個關注英國山野嘅志願機構，聯合向 Google 投訴，指 Google Map 於 Ben Nevis 顯示嘅路徑，明顯誤導用家。負責人話，用家如果於山腳停車場搜尋上山路線，Google Map會顯示一條連有經驗嘅攀山者，都未必行得掂嘅行山徑，往往令登山者進退不得。
負責人補充，Google Map 只係計算最短路程，但唔會理條路有幾斜，條路有幾爛，一般用家如果跟住行，隨時會中伏。佢哋已將有關問題向 Google 反映，不過 Google 作未有回覆。
而 Google 回覆記者，話佢哋不嬲都會依照用戶建議，改良路徑。
其實香港嘅用家都好明白電子地圖嘅問題，所以幾時都話，實體地圖係必要行山裝備。
|
https://littleautothings.com/blogs/%E5%93%81%E7%89%8C%E6%95%85%E4%BA%8B/%E5%8D%81%E5%A4%A7%E6%B3%8A%E8%BB%8A%E9%BA%BB%E7%85%A9%E4%BA%8B%E4%B9%8B%E9%A6%96
|
香港地區滿$300免運費📦📦📦︱澳門地區滿$350免運費📦📦📦︱詳情可FB Inbox或Whatsapp📲至+852 5606 2116與店主查詢。
令車主最煩悶嘅事有好多，但店主排首位嘅就係搵位泊車！！
由其回想返以前科技無咁發達，搵位泊車係麻煩過weekend搵位飲早茶。
佢係一個泊車資源嘅平台，大部分車場嘅都非常update，加上佢哋就每個停車場都提供Google Map地圖，仲可以直接連繫到手機app直接導航到目的泊車地點，實在係非常方便各位車主！
Little Auto Things 汽車用品店於2020成立，店主為愛車之人，為各新手老手搜羅全球新潮、有趣及優質嘅汽車精品，絕對適合愛車一族嘅你！
|
https://www.hongkongers.co.uk/post/%E9%81%8E%E5%9A%9F%E8%8B%B1%E5%9C%8B%E8%AE%80%E6%9B%B8%E5%B0%B1%E8%A6%81%E6%9C%89%E6%BA%96%E5%82%99-%E8%B7%B3%E7%8F%AD%E4%B9%8B%E5%BE%8C%E7%9A%84%E6%83%A1%E5%A4%A2
|
大家好，小編係兩個仔嘅媽媽﹐嚟咗英國已經有兩年。之前大仔係香港讀完 K2 就過嚟英國。一心諗住俾佢適應環境學習，所以搵咗一間位於國家公園中間嘅私立學校俾佢讀 Reception，但點都諗唔到就係因為呢個決定令到佢由天堂跌入地獄。
首先佢喺 Reception 嘅學習生活真係好開心，日日笑住口放學。返學第一日就同我講 "媽咪，呢間學校唔使寫字，淨係玩"。呢間位於國家公園中間嘅私立學校，本身就有個森林，可以比學生喺大自然裏面學習，例如生火燒棉花糖，用喺樹林執到嘅栗子去學數學﹐學習木工 (比錘仔同埋鋸佢去鬥木) 等等，好多好好玩嘅活動。
係全英文嘅環境下，佢聆聽﹐說話完全冇問題。但係寫作，閱讀就死晒。係 Year 1 要學嘅 Phonics Sound Set 佢冇學過所以唔識﹐寫作嘅方法唔識﹐作英文詩句唔識﹐做Project 嘅方法唔識。一個小朋友用咁短時間追番年半課程差距係咪真係有啲困難呢? 我覺得係囉，但冇辦法，唯有努力追。
喺呢度想同將會帶埋小朋友過嚟讀書嘅家長講，你地要有心理準備，小朋友有可能要跳班。家長真係需要陪小朋友一齊學習﹐公立學校師生比例一般來講比私立學校為高，正常一班會有30個小朋友，但係得一個老師加一個助教，俾你咁好彩搵到間學校係 Half-Form Entry。老師好難每一個同學都照顧得到﹐私立學校老師同公立學校老師對小朋友關注度分別真係很大。私立學校老師至少每一個禮拜會一次同你交代小朋友喺學校嘅進度，但公立學校除咗家長日就冇啦。日後我有能力我都希望佢可以讀返私校。
依家同大家講一講小朋友升讀英國學校嘅要點！
英國 Nursery 其實兩歲至四歲都可以讀，三歲之前要自費。
當小朋友足三歲嘅時候，就可以享用英國政府提供嘅15小時免費學前教育服務去讀 Nursery。額外時間可以自費加鐘。俾個例子你參考吓: 我個細仔出年二月就足三歲，其實之前就應該搵定 Nursery，等佢生日就開始享受嗰15個鐘頭免費教育﹐完完全全係可以插班﹐唔會好似香港咁需要等到九月齊齊開學。
另外，呢度嘅小朋友大部份都會選擇四歲開始入讀全日制學校，當然亦有半日制可以選擇。有部份家長會等小朋友足五歲先讀全日制學校，而五歲就係法定必須要入讀全日制學校嘅年齡。記得早啲同 Council 同埋學校安排入學。
如果要插班嘅話，就記得download定下面個 英國入學年齡對照表，大家過嚟之前幫小朋友睇定係要報讀邊一個年級啦。
|
https://www.purehunter.com.hk/products/sanrio-%E9%99%90%E5%AE%9A%E7%89%88%E7%99%BD%E8%8A%B1%E6%B2%B9-%E7%94%A6%E9%86%92%E5%87%9D%E9%9C%B215ml
|
👍🏻滾珠設計唔使用手掂，方便又靚又好聞！
擺定支係手袋同小朋友書包啦！
👍🏻氣味清香，非一般既白花油！
4. 使用過程中，如有不適現象，請停止使用。
5. 避免使用於眼睛粘膜等敏感部位。
6.瓶頸有結晶體屬正常現象請安心使用。
|
https://kestrelkwan.blogspot.com/2010/09/kumquat-sesame-pie_1075.html
|
有睇開我個 blog 嘅朋友，如果你哋記性好的話，應該記得我之前曾經整過糖漬柑桔同芝麻醬，其實當時整嚟都係為咗整今日呢個批，但整好之後，因各種原因，如突發事情而無足夠時間去整；臨時有需要整伴手禮；某種食材存放期短而要盡快整先………，呢一切一切都攪到我呢個批一拖再拖，拖到今日，卒之都可以整到喇！
- 麵粉同鹽混合後過篩 3 次。
- 將芝麻醬同糖混合，逐少加入水拌勻。
- 篩入麵粉同鹽，拌勻後用手搓成麵糰，之後用擀麵棍擀成約 3 毫米厚圓批皮。
- 將批皮鋪入批模內，用手均勻推開至覆蓋整個模。
- 用叉喺批皮表面拮窿，之後放入雪櫃雪半個鐘。
- 將批模拎出，放入已預熱至 180 °C 嘅焗爐內焗 15 分鐘即成。
- 牛油室溫放軟；麵粉過篩 3 次；雞蛋拂打成蛋液，備用。
- 牛油加糖混合好，用電動打蛋器打至發白。
- 蛋液逐少加入，用電動打蛋器慢速拌勻。
- 篩入麵粉及杏仁粉，拌勻後再加入橙酒混合即成。
- 將杏仁奶油餡倒入焗好批底內，均勻放上糖漬柑桔。
- 放入已預熱至 180 °C 嘅焗爐內焗 30 分鐘。
- 出爐後趁熱用抆刀將果醬搽上批面，再沿邊灑上開心果碎，完成。
以上材料份量可做直徑 18 厘米圓批一個。
即刻成個批起咗出嚟。
因為香港好少見有新鮮杏桃賣。
和風洋菓子批加一杯鐵觀音茶！
- 原食譜批底材料係用牛奶而唔係水。
- 搓麵糰時唔好一次過落哂所有水份，因麵糰可能會過濕，最好逐少加入。
- 剛焗好批底之後，可將開心果放入爐內焗香，攤凍後切碎。
- 原食譜係用金萬利橙酒。
[版主回覆09/14/2010 11:46:00] 多謝妳呀！咁妳又試 吓整啦！
靚死啦...靚死啦...靚成咁邊捨得食佢呀！我諗一定好好味呀！
[版主回覆09/16/2010 02:02:00] 咁辛苦、企咁耐先整好，靚極都要將佢食落肚 o架！
[版主回覆09/16/2010 02:01:00] 最正係個糖漬柑桔，因為當食到杏仁奶油餡覺得稍甜時，咬一啖柑桔，少少酸味，即刻可以平均番個甜味，超正！ 柑桔同古古力都應該夾，好似橙同朱古力差唔多。 新鮮杏桃我都係 喺旺角街邊檔見過一次咋！
駛唔駛靚成咁呀？
[版主回覆09/16/2010 01:56:00] 我都係跟書做咋嘛！我覺得呢本書 啲食譜好得呀，妳睇 吓妳果邊 有冇得賣？
|
https://www.discuss.com.hk/viewthread.php?tid=30381803&utm_source=discuss_homepage&utm_medium=click&utm_campaign=livetopics&tr_des=hc_hotlive%7Cjtp_4&tr_h=100979034461e1e058ea58c6_41994959
|
C朗缺陣曼聯勝率更高？隊友唔想同佢踢！
[英超] C朗缺陣曼聯勝率更高？隊友唔想同佢踢！
曼聯今季成績未如理想，C朗拿度日前受訪公開質疑隊中年輕球員心態唔正確，英國《太陽報》隨即爆料，指曼聯唔少年輕球員有「C朗恐懼症」，認為呢位葡萄牙球星嘅超認真態度令佢哋感受極大壓力，數據亦顯示曼聯今季喺C朗缺陣情況下，勝率更加高！
C7根本係今季曼聯的死因！
正常都唔會想同佢踢啦，唔講佢成日媽叉隊友嗰啲嘞，三張七唔提攜後輩，仲霸住個正選阻住啲後生仔上位，邊個肯先？
嘩，呢啲真實數據好傷害人，又話冇朗伯曼聯排包尾，原來冇佢成績更加好，呢啲一定係假資料！
|
https://girlssss.com/46290/foodiejacqueline/
|
同妹妹慶祝生日，當然要揀一間有氣氛嘅西餐廳。
呢個菜式要預訂，之前係其他地方都食過，但係呢度整得好出色，牛肉夠霖，食落仲有鵝肝嘅香味。
妹妹揀嘅mocktail 好靚，插住咗支薰衣草。
個名好得意，有荔枝，西柚同青瓜成分。
龍蝦湯非常濃郁，鍾意水晶包好軟熟。
魚柳肉質嫩滑，仲好鍾意配菜嘅熱帶風味莎莎。
特地請店員喺甜品寫上生日字句，配上呢度嘅浪漫氣氛，喺度過生日一定好難忘。 Tiramusu 份量足夠2個人分享，入口幼滑。
|
https://winghingwaifarm.com/%E5%A6%82%E4%BD%95%E5%88%B0%E8%BE%B2%E5%A0%B4/
|
如果揸車：
如坐西鐵，公共交通：
2)或乘 7專線小巴（往雷公田方向），於「永慶圍」下車。
3）九龍乘搭九巴68X, 69X, 265B或者港島區乘968大欖隧轉乘站落車往天橋底（八鄉路總站）轉乘 251A巴士(往上村方向)，於「杜屋村」站下車。
4)可以錦上路站外面直接乘坐的士入來永慶圍村。
活動地點交通資訊：
錦上路西鐵站A出口，大型公眾停車場對面，村口有指示牌，西鐵站行過去約8-10分鐘。
農場就行人隧道路口。
|
http://hkwildlife.net/Forum/redirect.php?fid=139&tid=65220&goto=nextoldset
|
以後影雀可以唔使去到咁遠囉！
咁牙.........？
到時咪呼籲佢用有機樹木管理囉，合約訂明，咁得喇掛？九龍公園都好多雀喎，d樹有無殺蟲劑架？
如果d樹林無生態，叫佢用假樹算啦，仲容易打理。我直情叫佢種齊所有品種蝴蝶既美食添，要有池塘俾蜻蜓產卵，好多好多雀仔，維港上空既鷹飛到支力可以落黎訓晏覺，岸邊有鷺宿者之家，而家觀塘碼頭、九龍城碼頭、北角碼頭...........各個避風塘都有各種鷺鳥聚集。
咁算唔算影嚮大自然？
係土壤既問題？
唔知會選購什麼機種呢？
要快， 可能會係一D 快高長大既樹都唔定。。。會係咩樹呢？
要一年四季保持樹冠層外貌同埋整體形象，應會種幾種不同季節落葉既樹，樹葉最好較濃密，營做密林既感覺，配合"森林天幕"既形象。
如果只係種常綠樹種，會唔會唔夠多樣性呢？常綠樹種品種多嘛？
我認為品種越少，大規模災難機會越大，因某一樹種可能會受到某一種害蟲、寄生植物、真菌所侵襲，一旦擴散，森林會大幅被毀。不同品種可能會將擴散絕緣。
|
http://www.suastro.hkusu.hku.hk/oseries.html
|
想度過精彩充實嘅大學生活？想培養一種新嘅興趣？想喺校園一睹星空嘅美麗？想認識一樣熱愛天文嘅同好？想喺鬧市喧囂中尋找一絲寧靜？咁就要快啲參加我地嘅活動喇！無論你係嚟自邊個學系、邊個年級；無論你係一個天文新手定老手，我地都好歡迎大家一齊嚟探索呢片神秘嘅星空，喺星星嘅陪同下創造深刻難忘嘅回憶！
（天文茶聚） 活動詳情：
（天文迎新營） 活動詳情：
1. 開學後親臨本會攤位填寫報名表格及繳交費用，歡迎即場報名成為會員。
2. 網上報名：
填妥以下報名表格，然後於表格遞交後三天內親臨本會攤位或聯絡本會幹事繳交費用。
如參與人數眾多，參加者名單將會以抽籤形式決定，未能參加者將獲退還全數按金或報名費。
如對天文茶聚有任何查詢，歡迎致電或WhatsApp聯絡Jenny（9138 6650）或Susanna（6907 7283）或電郵至[email protected]查詢。
如對天文迎新營有任何查詢，歡迎聯絡Raymond（6702 1047）或Jessica（6355 9011）或電郵查詢。
|
https://www.gnet.com.hk/%E5%A4%A2%E9%A3%9B%E8%A1%8C%E5%90%88%E5%AE%B6%E6%AD%A1%E5%8A%87%E5%9C%98
|
到達場地，佈置得好靚！我哋就好似置身於大海裡一樣，晴朗對呢個海底世界都感到十分好奇呀！
咦！睇真啲！原來用嚟做佈景嘅物料，係利用廢物循環再用，真係估唔到可以用呢啲材料變出咁靚嘅海洋世界呀！
如果唔行近睇都唔知道啲珊瑚都係用膠樽堆砌而成㗎！
呢邊嘅海母世界都整得好靚、好有氣氛呀！
珊瑚洞就變成咗佢哋追追逐逐嘅地方，簡直係未開始先興奮呀！
開始喇！開始喇！「大海草村學校」上課時間到！海馬校長出嚟教所有海洋小魚點樣對付鯊魚呀！
泡泡魚同小藍魚活潑生動，大人同小朋友都睇得好投入呀！
嘩！鯊魚出場喇！仲想襲擊靚靚嘅彩虹魚添！今次弊加火喇！
突然間，全場嘅海洋生物都變晒飄浮不定嘅海草嚟作掩護，鯊魚冇咁易搵到佢哋嘅！
晴晴呢棵小海草都扮得活形活現，大家好齊心呀！
睇下鯊魚嘅眼神幾咁凶狠！@.@仲同八爪魚一齊夾梗計仔點對付泡泡魚、彩虹魚同小藍魚佢哋添呀！
散場？咪走住！故事雖已完結，但我哋帶咗用完洗乾淨嘅膠樽嚟做小手工呀！晴朗就排梗隊去彩虹魚度攞豆豆喇！
呢個時候，大家可以動動手創作出獨一無二嘅海洋生物，泡泡魚就整咗隻小小八爪魚喇！個樣好傻呀！
唔只魚咁簡單！仲可以用嚟做沙鎚添！小朋友運用呢個樂器跟住音樂節奏拍打，好動聽呀！
最後，小朋友仲可以去投票畀自己最喜愛嘅角色添！
晴朗都一致投咗海馬校長一票，覺得佢嘅服裝好有型喎！平時又唔見咁合拍嘅？哈哈！
最後，當然要同主角-彩虹魚影相啦！七彩繽紛嘅彩虹魚真係好靚呀！
「故事之旅」係夢飛行合家歡劇團最新製作同嘗試，睇佢哋啲話劇就睇得多喇！今次同話劇感覺好唔同。 平時同故事人物同佈景距離好遠，今次就坐響佈景隔離咁睇，而且演員會響你身邊遊走，好有融入感！ 場地變身成為360度舞台，好立體！ 比起夢飛行平時已具互動性嘅話劇更覺互動！
估唔到一個小小嘅場地可以變身成為咁靚嘅場景，近距離欣賞整得十分細緻嘅佈景，完全搵唔到瑕疵。 而且佈景大部分以環保物料製成，亦都可以帶畀小朋友環保循環再用嘅概念呀！
故事當中嘅演員出色，燈光同音響效果配合得好好， 睇住班演員載歌載舞，我哋都好享受故事嘅每一個情節。 大人都忍唔住笑咗出嚟呀！ 故事教導小朋友要謙虛、同人合作同建立信心，好有教育意義！ 完咗之後仲可以一齊參加「彩虹魚工作坊」，創作出獨一無二嘅小樂器，好睇又好玩！認真係一個從未體驗過、從未玩過嘅難得經驗呀！
|
https://afterschool.com.hk/dse-course/chinese/series/64-dse-chi-%E4%B8%AD%E5%9B%9B%E4%BA%94%E6%9A%91%E6%9C%9F%E8%AA%B2%E7%A8%8B/
|
第八期課程正式開放報名！
只有打好語文根基，DSE 中文先可以「穩四追五」。
一連 12 期、每期 4 堂嘅中四、五常規課程，透過系統化學習，幫你全面提升中文語感、文筆水平及解題思維，提早達到中六應試級水平。
其實中文科要穩陣攞到 Lv 4+，你需要一套實用嘅應試技巧、同配以高效嘅試卷操練。
日校「零散式」教學, 導致好多同學中文底子一直積弱; 課程會以文本主導, 學習範文同時掌握唔同嘅修辭手法、靚字靚句; 務求用最短時間提高同學中文水平。
所有學生必須完成每月卷二/ 卷三嘅定期練習。我會按你表現評分，並提供個人化嘅溫習建議俾你務求令你每一次嘅操練都更有價值，達致持續嘅進步。
準備升中五, 可唔可以報中六班？
強烈建議中五同學唔應該跳級, 報 中四/五 常規; 因為 中六班 嘅教學節奏會快 2-3 倍, 而 F4/5 同學喺日校嘅進度會好難跟得上。
準備升中四, 對 DSE 中文認識係零, 可唔可以報名？
當然可以, 預早準備同雙管齊下絕對有你著數, 再加上中文有別於理科, 唔需要一定嘅理論基礎, 所以同學無需擔心。
功底差可唔可以報名？
當然可以喇！其實都講過, 就算文筆好好, 只要掌握到考試嘅技巧, 穩 4 望 5 係無問題嘅。
放心，整套網上課程會比你喺 DSE 前無限免費重溫。有問題你可以隨時 WhatsApp 發問，Maychu 貼心照顧每個學生, 親自回覆同學疑難。
唔會，呢類常規課程一年得一次; 同時絕對唔建議喺課程中間再報名，因為你會 miss out 大量重點同技巧。
|
http://www.kinseymama.com/2012/02/sk-ii.html
|
依排FACEBOOK真係多活動參加，好多產品商都透過活動嚟推廣佢地嘅產品，其實對於我依啲師奶仔嚟講都真係一件好事，可以免費拎到啲產品嚟試...哈哈哈！
旱前係FACEBOOK SK-II 專頁參加左一個『瓶中蜜語』，依照幾個STEP做，就可以有支SK-II 30ML神仙水試用裝，咁著數當然唔放過，參加埋一份啦！
開頭都好驚係拎禮物時會好HARD SELL，不過那售貨員姐姐係拎禮物俾我時完全冇SELL過嘢，仲好細心咁教我點用，所以都真係唔錯。
雖然自己年紀都唔細，係時候都要KEEP一KEEP，不過我都要做一名乖乖女，將依支轉贈俾小豬媽，等佢可以做個靚靚婆婆嘛…哈哈哈！
今次係玩嘅時候，我都唔知係咁正，所以如果下次FACEBOOK再有遊戲換禮物時，一定叫小豬媽、LULU妹一齊玩，齊齊拎啲禮物扮靚都好呀..呵呵呵！
|
https://kestrelkwan.blogspot.com/2012/11/blog-post_9926.html?showComment=1353205546000
|
之前買落一大包辣椒粉，主要用嚟醃製泡菜，間中會用嚟煮餸同調味，但係每次用量都唔算多，用極都用唔哂。而且同用韓國辣椒粉整嘅泡菜味道唔係好同，所以嚟緊都打算 “斥資” 買過包正宗韓國辣椒粉嚟醃泡菜。
咁呢包辣椒粉可以點樣快啲清哂去呢？唔 ………… 整辣椒油啦！
- 乾蔥頭同蒜頭去衣，然後剁成茸，備用。
- 將油倒人煲內，加熱至約 120 - 130 ℃ 後，分別放入油內炸至金黃，盛起。
- 辣椒粉放入耐熱容器內，將炸過蔥、蒜嘅滾油倒入，略為攪拌。
- 待辣椒油完全攤凍後就將炸過嘅蔥、蒜加入，即成。
但實情都唔係嘅！！！
妳睇完之後，記住抹番乾淨個 "Mon" 前面灘口水呀！
- 由於乾蔥同蒜頭受熱溫度唔同，所以必須分開炸至金黃。
- 其實用任何油都可以製作辣椒油，不過用花生油整味道會香濃好多。
- 如果用新鮮辣椒整的話，需先將辣椒切粒，之後放入油內兜炒至出味。
[版主回覆11/16/2012 03:07:12]係囉，所以要買過喇！
[版主回覆11/22/2012 01:46:29]其實我意思係我好多空閒時間無嘢做呀！
[版主回覆11/17/2012 20:16:19]係我呢啲無聊人先至咁得閒成日整呢樣、整嗰樣嘅啫！
[版主回覆11/19/2012 02:49:06]係呀，啲蔥蒜勁正呀！
[版主回覆11/22/2012 01:45:11]係呀，咁就方便好多囉！
咁妳最終有冇整到呀？
|
https://skypost.ulifestyle.com.hk/article/2297406/Joe%20Junior%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD
|
「This city is dying！」提起71歲嘅樂壇之寶Joe Junior都一定會諗起佢喺劇集《天與地》入面講過呢句經典對白。Joe Junior形象莊諧並重，畀小編嘅印象就係成日喺無綫劇集入面做「Father」、太平紳士或者警察嘅「鬼頭上司」。
Joe Junior一生熱愛音樂。
Joe Junior曾多次演神父。
多到都分唔到邊套打邊套。
喺《3個小生去旅行》入面，鏡頭前佢都係做下把，甚至有觀眾覺得佢俾謝賢「恰」，為佢抱不平，不過佢就為謝賢講好話：「我之前唔識佢，見過一兩次打招呼，佢係有少少認叻，不過佢係一個好善良嘅人嚟！」佢嘅大器，能人所不能。
Joe前年因為簡稱冠心病入院，要接受通波仔手術，Joe生平最怕見血同住院，不過總算大步檻過，佢唔係最緊張自己，而係最心痛太太為佢奔波：「以前佢好似跟班一樣，為我嘅工作跟出跟入貼身照顧，辛苦咗三十幾年，我唔知將來仲有幾多日子，但我可以保證淨(剩)低嘅日子，要好好照顧佢，不要佢再為我操心。」咁肉麻都講得出口，Joe令小編不禁認為，有外國人嘅基因，即使冇去過外國生活，都係有潛藏嘅浪漫細胞。
Joe老婆講到老公喺醫院嘅日子，仍然眼紅紅，仲話寧願病嘅係自己：「三十二年前，老公每月人工五千，單係房租已經要四千元，兩夫婦就算冇錢、冇樓、冇車生活都好開心，依家最重要係身體健康，希望同老公行公園、睇電影，過簡單平淡嘅日子。」鶼鰈情深到羡煞旁人。
|
https://mans-play.com/2021/03/28/%E3%80%90%E5%A4%9C%E5%AA%BD%E5%AA%BD%E7%9D%87%E4%BE%9D%E5%95%B2%E3%80%91%E6%9C%89%E7%89%87%EF%BC%9A%E6%97%A5%E6%9C%AC-youtuber-%E5%B0%8F%E5%B0%BB-fitness-%E6%95%99%E5%AD%B8%E7%89%87/
|
有片睇，內容係非常健康無色情，不過你要意淫，咁多無辦法。
今日開個健康既題目，修身運動係要長期做，仲要再加上正確姿勢，先會有效果，但要點先之知係正確姿勢呢？所以我地就搵左個日本 Youtube だーしのch 俾大家參考一下。
內容係非常健康架，絕無色情，不過你要意淫，咁多無辦法。
睇片之前，先睇下相啦，個教學片係圍繞下半身為主，可以修股部既線條，持續做，就可以練出好身段。
0 comments on “有片：日本 Youtuber 小尻 Fitness 教學片”
|
https://www.etnet.com.hk/www/tc/news/categorized_news_detail.php?newsid=ETN31120717&category=research
|
供機遇和空間，有助於推動相關股份估值修復。
２２年新學年開局良好，集團統招新生人數同比增長３４％，再創歷史新高。
指數（ＣＣＦＩ）均值，較上年同期相對增長１６８﹒５％。
６７５﹒９億元，主要受價量齊升及國際航線增幅強勁帶動。
前為傳統旺季，運費上升及運力短缺短期內將持續，利好集團全年業績表現。
17/01/2022 12:50 修訂博彩法草案出爐美資賭股跑出！尚要睇實兩大因素！
|
https://aqua.xsden.info/topic/57225/%E7%AD%89%E6%88%91%E5%90%8C%E5%A4%A7%E5%AE%B6%E8%AC%9B%E5%90%93%E6%AD%B7%E5%8F%B2%E7%B3%BB%E8%AE%80%E5%92%A9-%E9%A6%99%E6%B8%AF%E5%A4%A7%E5%AD%B8%E6%9C%89%E6%AD%B7%E5%8F%B2%E7%B3%BB%E5%98%85%E5%BE%97%E4%BA%94%E9%96%93-%E7%9B%AE%E5%89%8D%E7%82%BA%E6%AD%A2-%E8%A8%AD%E6%9C%89%E6%AD%B7%E5%8F%B2%E7%B3%BB%E5%98%85%E5%A4%A7%E5%AD%B8%E4%B8%80%E5%85%B1%E6%9C%89%E4%BA%94%E9%96%93-%E5%88%86%E5%88%A5%E4%BF%82%E9%A6%99%E6%B8%AF%E5%A4%A7%E5%AD%B8-%E9%A6%99%E6%B8%AF%E4%B8%AD%E6%96%87%E5%A4%A7%E5%AD%B8-%E9%A6%99%E6%B8%AF%E6%B5%B8%E6%9C%83%E5%A4%A7%E5%AD%B8-%E5%B6%BA%E5%8D%97%E5%A4%A7%E5%AD%B8%E5%90%8C%E5%9F%8B%E6%A8%B9%E4%BB%81/1
|
等我同大家講吓歷史系讀咩？
目前為止，設有歷史系嘅大學一共有五間，分別係香港大學、香港中文大學、香港浸會大學、嶺南大學同埋樹仁大學。雖然大家都係研究歷史，但研究方面就截然唔同。
以港大同中大為例， 港大歷史系就主要研究西方歷史為主， 中大歷史系就要研究中國古代史 。
如果想喺港大讀中史，你可以讀隷屬港大中文學院嘅中國歷史及文化一科。
但無論係港大歷史系定中大歷史系，入到去嘅同學都應該有心理準要係咁不斷寫論文，搵合適嘅文獻同史料，分辨其真偽同可信性，客觀地寫出一篇篇嘅論文。
有時教授都會要求學生完成書評，分析歷史文章嘅局限同預設立場等等。
所以無論你升讀邊一間大學，你係讀香港大學又好，去其他國家讀大學都好，都要首先了解返嗰間大學讀歷史嘅方向係啲乜嘢。
|
https://travel.ulifestyle.com.hk/news/detail/20880/%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD-%EF%BF%BD%EF%BF%BD%EF%BF%BD-%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD-4-%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD
|
香港美食車搞到一鑊泡，又話生意慘淡，又話有餐廳退出，搞到我哋呢班食家「期望變失望」，但台北美食車就搞到有聲有色，受歡迎嘅餐車更是排隊排到水洩不通，即刻為你細數台北 4 架超人氣美食車！
台灣美食車文化盛行，只需幾萬蚊就可以開檔，方便又快捷，吸引咗不少年輕人一嘗做老闆嘅滋味。美食車食物選擇繁多，既有台式傳統蛋餅、豆漿，又有西式 burger、pizza 等等，好吸引！
得閒嘅時候，老闆們仲會即興捽碟㗎，yo check yo man！
煙燻德式香腸歐姆蛋 NT$60，另有三文治款式，價錢為 NT$65。
居然喺美食車上搵到即製即焗嘅 pizza？唔怪得可成功吸引到一眾 pizza 迷，而家業務更發展至 5 架美食車啦！
老闆喺經過改裝嘅貨車上設置燒製 pizza 嘅燒窯，更堅持只用龍眼木烤製 pizza，滲出淡淡木香。
薄餅款式有十幾款，當中仲有素食口味，價錢由 NT$220 至 NT$370 不等，最貴嘅兌番港紙大約 $93 左右，激抵！
有杏飽菇、蘑菇、蘆筍等食材。
（前）BBQ 豬肉丸 NT$300 元，除咗有 BBQ 味豬肉丸之外，仲有青椒、洋葱、墨西哥辣椒及醋漬青椒；（後） 海鮮 NT$270，內有鮮蝦、花枝、蟹肉絲、菠蘿或洋葱。
漢堡配料有肉有生菜有芝士，好多料！
即使係麵包，佢哋都好細心，好 concern 麵包嘅口感及鬆軟度。
材料有雞髀肉，以花生醬配雞肉，以為味道好怪，其實食落幾夾，既減輕花生醬嘅膩，又增加雞髀嘅層次，加上雞髀好厚身，啖啖肉好 juicy。
內有手打牛肉、生菜、芝士以及自家製 salsa 醬，辛辣感令 burger 好惹味！
美食車每日停泊喺不同地方，開店時間亦不同，暫時佢哋會喺以下時間及地方出沒：
|
https://football.fanpiece.com/roycemu/%E5%A4%9A%E5%A5%87%E5%87%BA%E5%93%81-%E5%8D%A1%E5%9F%9F%E5%85%8B%E7%82%BA%E6%9B%BC%E8%81%AF%E6%89%80%E5%B8%B6%E4%BE%86%E7%9A%84%E7%9F%AD%E6%9A%AB%E6%94%B9%E8%AE%8A-c1413285.html
|
自從蘇B被辭退之後，卡域克就臨危受命帶領球隊迎來關鍵兩戰，分別係歐聯對維拉利爾同英超嘅車路士。面對球隊成績大幅滑落，球迷普遍對卡域克唔敢抱太大期望，但估唔到佢哋可以喺劣勢底下贏維拉利爾，確定小組首名出線，而對英超榜首嘅車路士竟然可以喺領先嘅情況之下被逼和。依家就略略講吓卡域克嘅安排為曼聯所帶來嘅改變。
喺對維拉利爾嗰場，卡域克作出一個非常大膽嘅調動，佢將般奴放喺後備席，用雲迪碧克打正選。大家都知，般奴係必然正選，無論做派牌定攻門同樣出色，可惜係般奴被過度使用，令佢出現疲態，而佢又因為鬥心驅使，就算自己狀態滑落都繼續挺身而出，導致失誤增加，進攻效率大打折扣。相反，雲迪碧克今季極少有上陣機會，完全係雪到硬晒，再加上過往同隊友合作表現強差人意，球迷對佢普遍嘅信心唔太大，但因為雲迪碧克平時練習態度認真同專業，贏嚟唔少球迷嘅支持，希望蘇B可以俾佢多啲出場機會。
雖然雲迪碧克喺嗰場比賽嘅表現唔算突出，但都係情有可原，始終今季佢真係踢得少，但比賽裡面非常投入，就算有失誤出現或跟唔到比賽節奏，都以拼勁去彌補不足。當然迪基亞嘅出色表現，再加上運氣嘅幫助都為依場比賽嘅勝利打好基礎。結果雲迪碧克喺60分鐘被換出，由般奴入替，依個調動令到原本處於劣勢嘅曼聯開始攞番個勢。由般奴率領嘅中場，開始對維拉利爾作出壓迫，導致對方中堅出錯，俾C朗偷襲得手，領先1:0。到臨完場就由辛祖埋齋，射入效力曼聯嘅首個入球，以2:0擊敗對手，確定小組首名出線。另外，換入馬迪打三防中同最後換出C朗由馬達入替，亦都係球迷意料之外。
喺對車路士比賽，卡域克甚至將C朗放喺後備席，前線以福仔、般奴同辛祖掛帥，依個調動亦都係出乎意料之外，仲有佢再次排出三防中嚟加強中後場搶截能力而唔係用雙防中亦都係另一賣點。當然車路士嘅實力同氣勢遠高於曼聯之上，而比賽形勢亦都一面倒，依場又係迪基亞嘅神勇表現再次挽救球隊，當然全隊球員打出拼勁，努力防守亦都值得讚賞。結果因為車路士中場佐真奴嘅一個失誤，個波俾辛祖截到，單刀面對文迪，最後就把握機會射入龍門。雖然後嚟輸番個十二碼，被追成和，及後費特喺對方禁區邊搶到個波，可惜把握唔到黃金機會，否則球隊係有機會再次領先。喺下半場，卡域克換入C朗係大家預料之內，但佢再次換入雲迪碧克嘅舉動真係始料不及。辛祖亦都連續兩場取得入球，狀態慢慢冒起。
要令一隊無論士氣同狀態極度低沉嘅球隊重拾勝軌真係唔容易，要執其他人所遺留下問題就更難，卡域克能夠臨危受命，接手球隊而且能夠有唔錯成績，相信球迷應該都收貨。
|
https://rio2016.sportsroad.hk/archives/20004
|
上個禮拜富足主同大家黎個2013柒事回顧，今期我就黎個2014膠事展望：
1.可樂暉提早掛靴？
2.神秘人將會加盟？
先唔好誤會，唔係翻炒舊料，呢位神秘人並唔係已經浮上面既前港腳，而係目前仲未確定既重大收購？點解仲未確定呢？理由係人選有三個，一個係來自內地既體記前鋒，另一個係行內年輕當打既評述員中場，仲有一個同樣年輕當打，司職門將既男主播，究竟最後邊位會加盟夏體硬？大家密切留意了！
3.黑龍波強勢回歸？
由於HKTV係10月中戲劇性失去免費電視牌，令到足主我要含淚揮別人氣度極高既黑龍波，不過可能佢今年多次祝福梁生同梁粉積落唔少陰德，令HKTV係明年7月「還陽」，雖然截稿前仲未知黑龍波既去向，不過佢都好大機會重投夏體硬懷抱 ！
4.空霸輝上位在望？
5.夏體硬衛冕危機？
有踢開七人賽既波友都知，七人賽不嬲都係踢4號波，正式比賽亦會有換人次數限制，不過記協盃主辦單位今年真係好有新意，七人賽改為踢5號波，換人亦由限制次數改為無限任換，對於我地夏體硬呢D咁技術型既球隊實在係充滿挑戰，亦都令比賽有好多不可預計既變數，好睇囉！
支持HKTV！支持「黑龍波」！
|
http://www.pekkle.hk/2017/01/2017-manis.html
|
利是封，一款雜錦公仔，另外一款係 Pekkle 單人，正呀！
往年都有推出嘅迷你揮春形貼紙，其實好唔實際，又唔知用嚟點貼好，所以我只係買咗一張，純粹當係支持 Pekkle 咋。
細到要用放大鏡先搵到嘅迷你圓形公仔貼紙。
仲有一張『呃 like 成功』迷你形揮春貼紙。
『衣食無憂』標準形揮春。
揮春背面有 Pekkle 嘅全名。
總體上，我覺得 Manis 嘅賀年產品好似稍稍勝過 Gift Gate 囉，起碼喺設計上都好似落咗少少心思呃？而對我地一班 Pekkle 忠粉嚟講，最重中之重就梗係 Manis 有推出 Pekkle 獨立嘅賀年產品，而 Gift Gate 係冇囉！
|
https://hkofficedaily.com/%E6%9C%AA%E4%BE%86%E5%A5%B6%E5%A5%B6%E5%8F%AB%E6%BA%96%E6%96%B0%E6%8A%B1%E8%AB%97%E6%B8%85%E6%A5%9A%E5%85%88%E5%AB%81/
|
如果唔係疫情嘅關係，我朋友應該同佢條仔結咗婚㗎喇，而家一改再改，可能要去到2021年中。
戒指買咗，婚紗相未影，酒席揀緊，一切如箭在弦，偏偏早兩個星期，當佢上去男朋友屋企嘅時候，未來奶奶同佢講咗啲嘢。
原來佢男朋友好鍾意賭波賭馬，出面爭唔少街數，另外沉迷杯中物，有時飲完酒返嚟會發酒瘟，講晒粗口連阿爸阿媽都鬧，會打爛晒啲嘢，試過出手打未來老爺。
雖然我係一個dating consultant，但真係未聽過未來奶奶私底下叫準新抱諗清楚先好嫁，莫講話畀唔到意見，當中有幾樣嘢我都諗唔通：
1）雖然肯咁樣講出嚟係好事，但嗰個始終係自己個仔，應該冇幾多個阿媽會喺未來新抱面前咁坦白，真係咁無私？
2）唔知我朋友同未來奶奶嘅最真實關係點樣，你知啦，有時啲奶奶都會雙面人，我唔排除係唔鍾意個新抱，所以特登放風叫我朋友知難而退。
3）始終係我朋友，我做唔出叫佢咩都唔好理，一於如期結婚，如果未來奶奶所講都係真事，我會累死朋友，但係叫佢唔好嫁咩？假設係圈套，我又好似粉碎咗朋友嘅未來。
Sorry，我毫無頭緒，問准咗朋友post唔post得，不如大家集思廣益，中立地畀啲意見。
|
https://www.wepro180.com/20190814_apple/
|
每年 9 月，都係生果界嘅特別日子，事關 Apple 會喺 9 月第二或第三個星期開發布會，公布新一代 iPhone 嘅詳情。雖然而家先 8 月中，不過好多「接近蘋果消息人士」開始陸續蒲頭，「預測」緊 iPhone 11 嘅新玩法。由於無得 Fact Check，所以真係唔好太認真，當趣聞睇下就算啦！
唔經唔覺，iPhone 已經出咗 12 年，可以話改變晒成個世界嘅生態，以前要靠電腦做嘅嘢，而家用手機已經搞掂。不過咁亦衍生一個問題，黑客由以往針對電腦攻擊，慢慢轉移落 iPhone，尤其係近年 iPhone 功能愈加愈多，可以針對嘅漏洞亦變相多咗，好似近期最多人討論嘅 Face ID 登入漏洞，只係用一副特製眼鏡，就可以成功瞞騙 Face ID 嘅 liveliness detection（用嚟測試鏡頭前面係唔係真人），你話幾咁危險！再加上之前 AirDrop 同埋iMessage 功能存在保安漏洞，都真係幾影響 Apple 嘅商譽同銷量。
為咗早日發現及堵塞漏洞，所以 Apple 啱啱就公布咗懸紅 100 萬美元，只要有黑客證明到佢可以破解到 iOS，就可以拎走筆獎金，實行以黑制黑。雖然呢種方法唔算創新，例如好多企業都會聘請白帽黑客（white hat）嚟測試系統保安漏洞，不過好似 Apple 咁大手筆就真係相當有吸引力，試諗下之前只係出 20 萬美元獎金，已經吸引到黑客搵出 50 幾個bugs，所謂重賞之下必有勇夫，相信將有更多漏洞被搵出嚟。
有業內人士估計，如果多幾間大企業肯好似 Apple 咁疏爽，好有可能令唔少黑客轉行做白帽黑客，事關有唔少黑客都係求財，合法搵錢又證明到自己實力，何樂而不為？
保護個人隱私 你真的有做好防備？
|
https://eros.vjmedia.com.hk/articles/2015/03/28/91241/%E8%99%95%E5%A5%B3%E5%8F%A3%E4%BA%A4%E9%A3%9B%E6%A9%9F%E6%9D%AF%EF%BC%8D%E7%9C%9F%E5%AF%A6%E4%B9%8B%E5%8F%A3
|
前排可能剛剛日本學生哥畢業，無乜膠好講，所以我都摺埋一排，結果差啲睇漏呢件正野，亦都係我覺得目前嚟講做得最有心機嘅飛機杯：
叮叮，Magic Eyes出嘅真實之口。
本來佢上次出左純潔注意呢隻柒野我對呢個牌子已經wfc，結果佢三月尾再次比到驚喜我。
法式濕吻含撚嘴咁款嘅雞腸名即使顯得佢高雅十倍，雖然我唔知點解同點讀。
呢款膠嘅賣點得一個： 寫實，至少佢希望口腔部分做到盡可能嘅仿真口交感覺，所以佢膠内部嘅口腔部為係頗精細。
先睇睇盒側面嘅内部結構圖：
隻膠其實一啲都唔複雜，前半部分就係真實閪，做晒口交個陣會帶到感覺比小鋼炮嘅人體部位做出嚟，後半就進入六次元，一野縮到勁窄，而且改用一大堆不規則肉條收你皮。
好，跟住望下盒背：
好大條脷呀，佢個啲咩prpr skin呀咩膜我已經唔想再理， 我決定飛速拆箱。
喺貼拆箱之前，我都係不厭其煩講多次以免有人再問：
一般嚟講，除非件膠某啲野真係做得好標青好正， 我係唔太推薦西型同口型嘅膠， 因為佢地嘅結構做成嘅缺陷係解決唔到，所有西型同口型嘅膠(包括呢隻)嘅共通問題係：因為入口係()型，但你條J係接近圓形， 所以入口好易漏風而做唔條成個内部真空， 而且因為包唔實，好易漏油，以及尖角個兩邊係好易從該處分裂。
好，呢家拆箱。
嗯……個箱睇落幾靚，但實際上個盒嘅紙質同魚仔餅一樣勁軟，所以睇嚟用完之後唔可以原裝收納，要另外搵袋裝。
裡面好簡單，只係一包油同一件膠，仲有一個四格漫畫，篇四格漫畫我無睇到，因為我是來打丁的。
包油都係個d一般貨仔，算鳩數啦，隻膠一攞出嚟無味，但有少少油，比起佢之前d咩抗菌膠質已經無咁油，洗完就無事。個膠質唔長，大約手掌大細，所以丁短嘅巴打唔使驚頂唔到最入。
雖然煩但我都係要屌多次，我完全唔明點解要雞姆咁大個英文整係側面，好破壞美感！
一睇正面不得了，magic eyes嘅做工附合比例之餘真係非常養眼， 一啲都無退步到，睇到小嘴微張伸晒脷好想含撚咁款，已經哇哇哇哇哇哇哇哇哇！！佢上面白白地好似牙咁嘅野，唔需要懷疑，真係佢啲牙嚟架！終於有口交杯係有牙啦！
同外面層軟軟地嘅膠唔同，裡面採取雙層構造， 係層比較硬嘅膠嚟，啲膠好似海綿咁有好多個洞， 令佢硬得嚟有相當程度嘅彈力，盡可能貼近口腔嘅情況。 你可以見到佢連脷底條筋都做埋，非常寫實，上面啲牙係空心嘅硬膠嚟，因為無牙根固定，所以前後移動嘅時候，唔會有格硬刮J嘅情況出現。
未起機之前就落啲油，輕套個丁頭落去用脷上下掃又輕輕咬下，頂下脷底之後用嘴唇上下掃丁底，跟手輕輕套住蛋蛋啜下啜下再用牙咬下，片都未睇就起晒機。
口腔裡面嘅紋都係簡單模擬返真實口腔，條脷好有肉地。同以前啲好似無牙阿婆啜酸梅嘅口交杯唔同，呢隻膠含緊個緊啲牙會掃下掃下丁頭同丁丁頭後少少個位，感覺好似啲未點含過撚嘅女仔唔太識收牙同你吹咁款，然後條脷用力將丁丁頂去上腔嘅紋度又不斷掃到丁丁下面條筋，入面有個喉嚨頂撩下撩下個馬眼，成個丁丁頭被密集式炮火攻擊，非常令人enjoy，而且幾種感覺係好易分得出嚟。
再入啲決定玩深喉，裡面嘅緊密度非常明顯，一入就feel到一種被強力包實擠壓嘅緊實感衝擊丁丁前半部份，裡面嘅肉條不規則咁掃埋嚟，而抽出個下亦因為夠緊又少少啜啜地嘅feel，新手玩呢個位應該唔使幾下就深喉口爆。
總結嚟講，呢隻膠嘅刺激性非常高，基本上全程都係攻擊丁丁上半部，所以只適合慢慢抽插嚟享受，如果唔係就會變成受刑咁丁丁磨到麻晒，或者比啲牙整痛。但只要避免美式嘅oh yes極速含撚，用純愛嘅日式吹簫，呢隻膠帶嚟嘅個種青澀少女仿真口交feel同佢淫穢嘅深喉絕對一流。
唯一美中不足之處係佢同其他西形杯口形杯一樣好易漏油，我玩完之後佢啲”口水”已經流到成個下巴都係。另外因為刺激性強，日日用條野應該會麻唒，所以比較適合卡啦卡啦咁用下。
而且口邊、口角同個底層膠幾薄下，所以太粗暴咁玩或者玩打側含會好易爛，頂到最入感覺亦有d意猶未盡。雖然係咁，對比佢嘅優點同價錢，口交杯嚟講佢已經上得神枱，之前有好巴打問邊隻口交杯好，而家應該部份人已經有答案。
|
https://www.hkelite.org/tc/archives/3084
|
隨著疫情蔓延到歐洲各地，歐洲各大足球聯賽相繼暫停，此時此刻，生命可貴再次彰顯於人前。歐洲足協早前決定將歐洲國家盃順延到2021年6月舉行，美洲國家盃亦延期至明年上演，更表明希望所有球會級別賽事，包括聯賽、歐聯及歐霸在6月30日前完成。時間在變，足球都在變，過去10至15年間對球員要求不停改變，因而令每個位置出現唔同類型球員。比賽尚未重開之時，我會連續幾星期同大家分析一下，究竟同一位置上可以擁有咩類型球員，第一集打頭陣係中堅位置。
防守球員顧名思義傾向集中防務工作，傳統型中堅特質較重視個人1vs1能力，對球員制空力、攔截力及位置感要求較高。球員自身意識形態著重保護自己防守區域，因而位置感會較強，每每喺最有利防守位置出現，而每次防守以解圍作為最終目標。最後，球員大多數係隊中精神領袖及防線統領者，場上猶如教練一樣指揮隊友，但整體用波能力則較差。
體力型中堅特質擁有強橫對抗性，以身體質素戰勝對手。球員普遍擅於踼「埋身戰」，不惜氣力對進攻球員窮追猛打，藉此利用自身力量限制敵人，令進攻球員大部份時間處於被動狀態背向自己。不過，凡事有辣有唔辣，體力型中堅面對速度及靈巧型進攻球員略為輸蝕，對被踼「盲眼位」及「身後波」卻較難以招架。
時移世易，防守球員唔單止淨係踢走個波，需要嘗試成為球隊第一策動進攻點，因而出現對技術型中堅嘅需求。技術型中堅漸漸成為現代足球主流，球員特質需要具備良好傳控球技術及技巧，當中涉及視野及閱讀球賽能力，而意識形態上近似一位中場球員。當防守時，球員唔單止希望破壞進攻，更要同時觀察進攻隊友位置，一旦成功搶截就馬上策動進攻。不過，喺防守心臟地帶策動進攻總有風險，隨時失去控球權後導致失波，即係大家俗稱踢「高章波」，甚至係「孤寒波」。
話明係完美型，梗係樣樣都盡善盡美，不論個人能力，以至團隊配合都係完美無瑕，不過要成為完美型必須具備以下兩個特質，就係場上決定性（Decision Making）及穩定性。球員個人技術、身體質素、戰術意識等全部都可以透過鍛煉而提升，不過，場上決定性可以話係從錯誤中學習，但能唔能夠學以致用就係另一回事；穩定性同心理質素有直接關係，能夠長年累月保持高水平演出係一門非常高深嘅學問。
心水清嘅球迷就會知道，以前有一類中堅叫清道夫（Sweeper，包抄型），作為防線最後一人，主要負責包抄工作，但問題在於若然長時間要求一位球員留守最後，確實未能好好善用場上人力資源。正因如此，清道夫角色漸漸變得唔重要，甚至現時近乎無再出現。足球變化萬千，即使同一位置都可以擁有唔同演繹方法，最重要係球員清楚了解自己強項同弱項，優點同缺點，展示自己最強一面，減少暴露較弱一面。
Previous post: 患有膝關節炎應全面停止運動？
|
https://hkcooking.com/recipe/149/%E8%BE%A3%E7%82%92%E8%80%81%E4%B9%BE%E5%AA%BD%E8%9F%B6%E5%AD%90
|
又易整，又惹味嘅海鮮，真係非呢味《辣炒老乾媽蟶子》莫屬！餸酒一L流。重要係咩呢？平呀嘛！炒蟶子要用細隻嘅，街市多數都係四五十蚊一斤。好，咩都唔好講，開波整啦喂！
Ingrediants：
細 size 蟶子一斤，夠曬四個食。
先洗蟶子。都幾 dirty 吓，過水起碼四次，然後鹽水浸大概半個鐘。
水大滾後，倒曬啲蟶子落去。因為蟶子仔超快熟，所以緊記，唔好超過一分鐘，最好三十秒好。就算啲水滾唔返起都唔好理，極速錨起，然後滰乾水。
中火消熱鑊，落油爆香洋蔥。唔洗太耐，有香味就夠。
跟手開大火，落蟶子。快手兜勻。然後落半個蓋紹酒，同一茶匙生抽再快手兜勻。記得成個過程都要快，分半鐘內好完成。
轉中火，落兩湯匙老乾媽兜勻就上得碟嘞！
最後擺兩條芫茜扮 pro 就攪掂！
|
https://www.hospitalzh.com/ycjz/gy/1243.html
|
有牙病唔知點算？
箍牙後反彈嘅原因有邊啲？
隨著生活水準嘅提高，人們對自己嘅外貌越來越重視，有唔少朋友想做箍牙，讓自己嘅笑容更加美麗，但系又擔心箍牙後反彈，今日我哋就嚟睇睇箍牙後反彈嘅原因有邊啲？
喺牙齒正畸完之後，牙齒喺新嘅位置上還唔太穩定，所以需要患者戴保持器，通過保持器保持新嘅牙齒位置等待牙槽骨嘅改建，而呢個過程又系較長嘅，一般需要一年半嘅時間。
喺呢個過程中由於不良嘅生活習慣，比如經常性嘅磨牙，就會使正畸效果受影響，導致日後嘅反彈。
依家常用嘅保持器主要就系活動嘅和固定嘅兩種。
固定保持器也稱永久保持器，呢種適用於成人患者，因為佢約束性高，並且對於成人矯正牙齒嘅效果較好。
活動保持器適用於任何牙齒正畸後嘅患者佩戴，佢靈活方便。喺佩戴保持器嘅同時，一定要注意保護牙齦嘅健康，否則可能會導致牙齦萎縮等情況發生。
以上就系「箍牙後反彈嘅原因有邊啲？」嘅具體介紹，希望對大家有所幫助。
上一篇：點解牙齒會畸形？
下一篇：箍牙嘅注意事項有乜？
|
https://timable.com/en/event/2079789
|
想同小朋友和毛孩一齊去放電？今個週末一於帶埋佢地去翩滙坊開萬聖節 Party 啦！
集合超過 10 個本地手作達人品牌及人氣寵物商戶，由生活用品、健康小食到可愛飾品，全方位滿足到小朋友同毛孩！
除此之外，翩滙坊首次聯乘非牟利動物團體「浪浪村」舉辦，以行動支持「領養．不棄養」，仲會有義工喺現場為你解答照顧毛孩嘅疑難，有意畀狗狗一個家嘅朋友及愛寵之人唔好錯過喇！
詳情：
部分攤檔：
原定於 10 月 23 - 24 日嘅 HALLOWEEN PETsCATION 市集，將會改期到 11 月 6 - 7 日，不便之處敬請原諒。
今年 Halloween 搞乜鬼？
|
https://www.ukimmigrantstory.com/so-many-people-london-tube/
|
新封城措施其實都實施左差不多一個星期，但倫敦市面而家實際情況又係點？
我前日出過一次倫敦市中心買野。因為好多地鐵站都封左，只可以搭巴士。
巴士唔算迫, 下午時間出去成架巴士少過10個人。
街上開始多人用口罩，可能有10％人有用。
大部份鋪頭唔開，超市保持social distance，每次入一至兩個人，排隊嘅人唔多，但隔得好遠，感覺好長龍。
英國捐精都有錢？！
|
https://blog.hkmovie6.com/%E9%9B%BB%E5%BD%B1%E7%86%B1%E8%A9%B1/3d/
|
有鑑於2D觀影體驗比3D好，IMAX宣佈開始減少對3D電影嘅支援。IMAX嘅研究顯示普遍觀眾傾向想睇2D電影多，而且，雖然有3D版本嘅電影票房成績可能會好啲啲，但扣除晒成本之後，相對上3D為一齣電影賺取嘅利潤根本就好少。越嚟越多導演抗拒用3D器材拍攝電影又或者做3D後製，一嚟製作麻煩，二嚟3D電影未必令觀眾睇得舒服。
就連大型製作嘅電影都開始唔做3D版本，就好似近期嘅《猿人爭霸戰：猩凶巨戰》、《鄧寇克大行動》等等，都唔需要借助3D做噱頭，票房一樣有好好嘅成績。再舉《魔戒》系列同《哈比人》系列做例子：當年《魔戒》系列只有2D版本，三集全球票房勁收大約廿九億美金；但係去到《哈比人》系列，換咗超高清3D拍攝，唔單止有觀眾覺得睇得唔舒服，未計通貨膨脹，最尾《哈比人》系列嘅全球總票房數字都只係比《魔戒》系列多啲啲，一樣都係大約廿九億美金左右。
嚟緊IMAX都會落力支持多啲2D電影嘅放映，例如十月上映嘅《銀翼殺手2049》，IMAX只會得2D版本。逐步減少支援3D，又唔係代表IMAX唔再投資喺新媒體嘅觀影體驗。近期IMAX就好積極發展VR事業，仲喺美國開咗兩間IMAX VR體驗中心，今年推出過《盜墓迷城 Prodigium Strike》虛擬實境體驗，之後仲會同《正義聯盟》合作添。
當然，有啲3D版本嘅電影聽落都仲係覺得好正，亦好值得大家支持，張飛買貴少少都覺得抵，但係真係唔駛吓吓都3D囉，睇得多3D電影都覺得攰啦。
全新演員飾演全新小丑 華納推出全新 DC 漫畫改編電影系列？
原來 Amanda Seyfried 差啲加入 Marvel！ 佢婉拒咗演咩角色？
|
https://flowspace.hk/pane-e-latte-newrestaurant-in-stanley/
|
與純白嘅聖托里尼唔同，意大利南部城市Positano，建築物有著繽紛嘅色彩，加上絕美海岸線，被譽為人間天堂！雖則而家去唔到旅行，未能親歷其景，不過最近就有店子以Positano為靈感，打造充滿南意風情嘅臨海麵包及雪糕店——”Pane e Latte”！店子主打每日新鮮出爐嘅手工麵包、各式意大利美食、糕點、咖啡及葡萄酒，加上唯美嘅南意裝潢，令人猶如置身意大利！愛打卡及美食嘅朋友，一定不可錯過！
Pane e Latte座落赤柱，洋溢濃濃嘅南意風情。
第一次造訪，確實會比”Pane e Latte”嘅設計驚艷了，只係說，香港有咁精緻嘅店，實在太奢侈了！Pane e Latte以落地窗、粉紅色柱子和高聳又輕盈嘅窗簾勾勒出寬闊空間感，牆壁和櫃檯上掛滿來自米蘭嘅古董，包括罐子、繪畫和意大利海濱假期嘅真實家庭照片，就連陶器都來自米蘭和都靈嘅市集，每一處都細節滿滿，非常igable！
“Pane e Latte”喺意大利文中，解作「麵包」和「牛奶」，店家希望透過呢兩款日常食品，呈現出意大利烘焙食品嘅親民風格。店子分兩層，地舖為麵包店及用餐區，地庫則為麵包工場，使用九種不同類型意大利麵粉，每日揉製及烘焙各式食品。Pane e Latte堅持只購買原材料再新鮮手工製作每樣材料和食品，所以出品均不含添加劑和防腐劑，味道與營養兼備。
麵包款式包括意大利傳統家常麵包 focaccia pugliese、不同類型嘅酸種麵包 sourdough、扁長麵包ciabatta、長棍麵包 baguette、黑麥麵包和脆皮牛油麵包 crispy brioche 等。
愛甜嘅朋友又可揀朱古力甜酥麵包 pain au chocolat、各種口味牛角包和意大利牛油麵包等，蛋糕櫃中則有雙層馬斯卡彭芝士蛋糕 double mascarpone cheesecake、紅莓夏洛特蛋糕 charlotte raspberry、提拉米蘇蛋糕tiramisu papillote 等招牌甜品，唔難選擇心頭好！
餐廳提供一系列全日早餐，當中一定要試招牌嘅松露炒蛋牛角包。喺嫩滑嘅炒蛋上，放滿即刨松露片，松露味濃郁，加上香酥鬆軟嘅巨型牛角包，足料又高質！
切開牛角包，酥皮層層分明，炒蛋及松露份量足。
酸甜嘅士多啤梨配上蛋白脆餅，口感唔錯，中間仲有開心果慕絲，堅果香濃郁，食完唔覺得膩。
由朱古力包裹嘅Terimisu，設計小巧獨特。Terimisu內有層層咖啡、芝士、冧酒及手指餅，口感豐富，整體味道唔算好甜。
海鹽微咸，更突顯咖啡嘅香甜綿密感。
|
http://www.kinseymama.com/2012/01/blog-post_9.html
|
講返依個月嘅進展先，小小豬真係一級哨街豬嚟，只要同佢講話去街街，佢就已經識得自己去拎鞋仔襪仔咁坐定定等你幫佢著，著好之後就會即刻衝去門口等出開門，一出門口就會好開心咁奸笑。不過佢一出到街就好似傻豬仔咁，要自己行唔俾人拖住，仲要自己一支箭咁向前行，所以有時都真係唔知俾佢笑C定激C！
食嗰方面真係都唔太要擔心，因為小小豬出名係為食豬嚟，食嘢就唔洗勞氣，俾幾多佢都食，但飲奶奶就要勞氣啲，雖然每次都可以飲晒支奶，不過就要威迫利誘咁先飲晒，有時都真係幾激氣。
講嘢方面，隨左成日都讀住佢啲英文字之外，我地發覺依排小小豬開始模仿我地講嘢，間唔中聽到佢會跟住我地講嘢(當然係單字啦)，已經學得好快，所以我地都真係要係佢面前小心啲講嘢呀！
除此之外，小小豬仲好鐘意唱歌，成日都好有感情WOO WOO WOO。開頭都唔知佢係唱歌，後來當我地同佢一齊讀Oxford Path本兒歌書先知道佢咁投入咁係唱緊『搖小船(英文版)』。當我地一唱依首歌時，小小豬都會好深情咁跟住唱，所以攪到連小豬媽都識唱依首歌仔啦！
有叻叻又點會冇曳曳呀，小小豬有時會扭計發脾氣，又會好忟忟憎憎，直頭變成一個小魔怪咁。為防止小小豬變成大魔怪，所以我地狼心啲都要『打、罵、教』出齊，一定要教好佢，做一個好乖乖呀！
|
https://phonemica.net/x/5437485d2bd553180882abe2/0
|
一直到嫁人之前，都毋識離開吾个故鄉。
所以，該葉仔毋識係青青，全係白个。
so53 rhi53，gai55 rhap2 er55 m55 shit5 he21 ciang53 ciang53，cion55 he21 pak2 gai21。
喊吾兜毋好去搞水，阿爸成下仔三不五時會轉來巡。
hem53 ngai55 deu53 m55 ho33 hi21 gau33 shui24，a33 ba53 sam53 but2 ngi33 shi55 voi33 zhon24 loi55 sun55。
傳承爺哀講个話語。
shin55 rha55 oi53 gong24 gai21 voi53 ngi53。
應該愛盡个義務，乜係一份愛傳承个責任。
rhin21 goi53 oi21 cin33 gai21 ngi33 vu21，me21 he21 rhit2 fun33 oi21 chon55 shin55 gai21 zit2 rhim33。
|
https://wealth.hket.com/article/3089812/%E3%80%90%E6%B6%88%E8%B2%BB%E5%84%AA%E6%83%A0%E3%80%91G2000%E9%96%8B%E5%80%89%E4%BD%8E%E8%87%B3-10%E8%B5%B7%E3%80%80OK%E4%BE%BF%E5%88%A9%E5%BA%97H%C3%A4agen-Dazs%E6%89%AD%E7%B4%8B%E8%84%86%E8%84%86%E9%9B%AA%E7%B3%95%E6%9D%AF%E6%86%91%E5%84%AA%E6%83%A0%E5%88%B8%E6%B8%9B-10?mtc=40001&srkw=%E9%9B%AA%E7%B3%95
|
由即日起至10月31日，G2000舉行開倉活動，全場貨品都有優惠，最平低至10元起。
由即日起至11月3日，只要憑以下優惠券於OK便利店，購買Häagen-Dazs扭紋脆脆雪糕杯，每件即減10元。分別有3款口味，包括朱古力ｘ呍呢嗱雪糕、朱古力ｘ士多啤梨雪糕及朱古力ｘ抹茶雪糕。數量有限，售完即止。
為慶祝巴辣仔烤魚雞煲於荃灣開業，由即日起至10月31日，不論任何時段，凡於荃灣店惠顧正價烤魚，即送鮑魚海鮮盤，當中包括2隻大連10頭鮑魚、2隻日本北海道元貝、6隻韓國蜆以及2款當日最新鮮的時令海鮮。
另外，只要午市時間於荃灣分店惠顧四川粉麵／冒菜，或一人烤魚餐，均免費贈送水果茶特飲一杯。
2022全球最安全航空公司排名 新西蘭航空奪冠 國泰跌出10大排第幾？
|
http://www2.hkej.com/instantnews/market/article/2985992/%E3%80%90%E7%9B%A4%E6%88%BF%E4%BE%86%E6%96%99%E3%80%91%E6%81%92%E5%A4%A7%E7%B5%82%E9%81%95%E7%B4%84+%E5%85%A7%E9%8A%80%E5%85%A7%E6%88%BF%E6%9A%AB%E5%8B%BF%E6%B2%BE%E6%89%8B
|
上周五美股納指跌勢顯著，跌幅接近2%，主要係市場憂慮美國上市嘅中概股被逼全面退市，上周五金龍中國指數重挫近一成，創下2008年以來最大跌幅。港股連跌三星期唔見超過千五點後，今早又插水近400點。
恒指低開346點報23420；開市早段最多跌398點，見23367半日低位；之後A股向好下跌幅收窄，恒指一度僅跌138點，見23628點半日高。不過臨近中午跌幅又擴大，恒指中午跌300點，報23466、國指跌131點，報8323；恒科指係重災區，跌162點，跌幅達2.7%報5763。
藍籌股有啲奇怪，升幅最大竟然係碧桂園(02007)，半日逆市升3.7%；恒大(03333)上周五先收到要求，要履行一項金額為2.6億美元擔保義務的通知，並表明在恒大未能履行擔保或其他財務責任的情況下，可能導致債權人要求債務加速到期。恒大半日跌12.4%。照道理呢個時候，內房股都係可免則免，講真，整個內房板塊仲有幾多債務問題未爆出嚟，都係未知數，阿Man就寧願避開風眼。
巨額債務壓身嘅中國恒大掙扎半年後終現實質違約，睇返啲公開資料，恆大嘅資產負債表內債務約2萬億元人民幣，但表外債務至今成謎，估計總債務已達「登峰造極」。市場信心如同骨牌倒塌，下一步投資者最擔心嘅呢個中國版「雷曼風暴」將蔓延至銀行等金額機構，引爆金融體系危機。
一眾內銀對恒大風險敞口三緘其口，但近排多個財經討論區都有網民點名被外界視為恒大主要金主之一嘅中信銀行(00998)，直指該行涉及恆大嘅貸款幾乎全部由現任行長方合英拍板審批。傳聞仲話中央第九巡視組正對包括中信銀行在內嘅金融單位開展巡視，地產相關信貸審批絕對係巡視工作重中之重。而方氏喺2017年正式任職中信銀行財務總監，上任無耐該行就同恒大達成咗個所謂嘅「千億+」合作計畫，成為中信銀行踩雷恆大罪魁禍首。中信銀行暫時未見回應，但傳聞言之鑿鑿，現時內房同內銀建議大家都係避之則吉。
中概股一旦被美股趕盡殺絕，都要返嚟港股上市，以另覓集資渠道，港交所(00388)當然受惠，半日升3%逆市走強有其道理。不過去到465呢啲價附近，阿Man就唔建議再追貨，要買貨係450左右收集穩陣，無貨食下花生睇戲算。
雖然中證監派晒定心丸，但市場仍擔心喺美國上市嘅中概股前路茫茫，今日喺香港第二上市嘅中概股，繼續跌到一仆一碌。阿里巴巴(09988)話咗沒有最低，只有更低，半日又跌逾半成，創上市後新低109.5元，半日報收113元。至於剛染藍嘅網易(09999)跟京東(09618)半日跌5%及3.3%。其他W股，理想汽車(02015)、小鵬汽車(09868)跟携程(09961)，跌7.1%至11.5%不等。
另一個表現較疲弱嘅板塊係生科股，香港上市生物科技股指數大跌4.4%，龍頭藥明生物(02269)半日跌6.6%，藍籌之中跑第尾，其他生科股跌幅由7%至超過一成不等。不過阿Man覺得今日呢個板塊跌得有啲無辜，現價可以博一博藥明生物呢啲龍頭，用95做止蝕參考，個零銀錢博佢上返紅底股，都有一定值博率。
|
https://ohtria.blogspot.com/2020/07/festival-la-gacilly-baden.html
|
最集中係喺Doblhoffpark呢度。
呢位專影潛水員。
呢位就影邊界。
呢個公園可以租船坐。
最吸引我嘅係呢part. 二次創作嘅名畫。
下面呢幅好反映疫情。
搞笑，用蛇仔啫喱糖。
好值得看。
二次創作，非常有創意及有趣！
黑白菲林，可以後期加色。
二次創作作品睇完會心微笑。
用鏡頭說出人的故事，有魔力。
你真係見識廣博。Wiki咗，18XX年已經發明。
冇呀。但係我wiki咗,話18XX年已經發明彩色攝影。
我又去多次。遲啲出post。
|
https://forumd.hkgolden.com/view.aspx?type=VI&message=7475630&authorOnly=Y
|
venom呢d垃圾戲係咪唔岩你睇？
麥迪文嗰套？
賓艾弗力嗰套？
呢條女可塑性幾高，睇佢爆機自由仁，化兩個莊，幾乎變左兩個人。
樣靚身裁正，唔怪得比列尼史葛睇中佢做女角。
真相真係只有上帝至知。
同埋個年代，包括男角阿媽都講過。
|
https://orientaldaily.on.cc/cnt/adult/20170427/index.html
|
「高大上」係內地網絡潮語，即係「高端、大氣、上檔次」嘅簡寫，形容有品味、高檔次。做人唔使窮奢極侈，乜都要求「高大上」嘅，之不過欣賞日本寫真女郎就唔同喇，好似葉加瀬麻衣咁就夠晒「高大上」！我係指佢夠高挑、大胸，絕對係滿足男人眼球嘅上上之選！
近年日本寫真界人才輩出，女優嘅身材普遍都火辣迷人，當中更加有兩位被稱為「寫真界最強Body」嘅女優出現，佢哋分別係染谷有香同埋松嶋詠美！以偈論偈，兩位女優高挑又好波，而且肥瘦適中、婀娜多姿，的確係絕世靚偈，但係若計埋個樣，兩位雖未至於醜樣，但係同其他女優相比就未必入流喇！大家可能會話：人無完人，金無足赤，邊度有咁多身材好又生得一副西施美貌嘅女仔呀？其實喺日本寫真界有唔少，今日介紹畀大家嘅葉加瀬麻衣就係其中一位！
麻衣今年已經30歲，但係面上唔單止冇歲月痕迹，女人味更濃更艷麗，任何角度、任何表情對於男人嚟講都極有挑逗性。而麻衣除咗係難得一見嘅絕色美人，更加擁有一副絕世靚偈！麻衣身高5呎7吋，上圍有37G，而呢對G奶柔軟兼彈力十足，加埋長腿同圓潤玉臀，呢副胴體堪稱完美！
好多人認為女仔只需要有姿色而唔需要有學識，但係麻衣可謂「色」「識」俱備。畢業於日本女子大學文學系嘅佢，對於韓語有深厚認識，曾經多次擔任電視台韓國音樂節目主持，後來更加曾經去到韓國發展演藝事業添！另外，麻衣擁有葡萄酒鑑定專業資格，認真係才女一名！講番麻衣嘅寫真女郎之路，憑其美貌同極品身材一出道就贏得廣大觀眾支持，喺「Miss FLASH 2012」當中更以無敵之勢獲得冠軍寶座。喺寫真界成名之後，麻衣參演過好多電視劇，當中比較出名嘅日劇包括《IQ246~華麗事件簿~》。
近年麻衣忙於拍電影同日劇，但係最近就強勢回歸寫真界，喺最新推出嘅寫真集《沾滿全身》中，更加作出出道以來最大膽最誘人嘅突破性演出，將白色汁液淋滿全身，炮製出震撼嘅猥褻效果！麻衣表示今次玩得咁激除咗係想為回歸寫真界打響頭炮，更加想挑戰現時人氣高企嘅「國民情婦」橋本愛實！兩雌相鬥，到底鹿死誰手就唔知，但係作為觀眾就一定可以從中取利，大飽眼福喇！
簡介： 葉加瀬麻衣會喺Twitter發布好多工作相關資訊，同時會分享自己飲飲食食時自拍嘅照片，可以發覺麻衣相當鍾意食韓國菜，乜咁啱嘅，小弟我都好Like韓食，相信一定會好啱傾。
|
https://enterpr1se.info/2004/02/5-week-it-supreme-court/
|
我已經 5 個 week 都無上過呢堂………哈哈，絕對係個人既一個新紀錄。
上完堂後，就去左又一城間大家樂食野，突然間幾大感觸下，好多年前，讀書中七既時候，同埋成班同學係度食野，係 CityU 霸位讀書……99年既時候，同太陽計劃既 fd 係度食野，係度玩。
但係依家自己一個人，回望過去，覺得呢幾年唔知自己做咩，原地踏步咁。
真係幾灰下。
夜晚見 Crystal 個表姐，佢俾左佢部 Online shop 既次料俾我睇。叫我去改。似乎某 d 野都有 d 難度呢。
|
https://wavingcat.com.hk/%E4%BF%9D%E9%9A%AA/%E3%80%90%E4%BF%9D%E9%9A%AA%E7%B3%BB%E5%88%97%EF%BC%9A%E5%8D%B1%E7%96%BE%E4%BF%9D%E9%9A%AA%E6%87%B6%E4%BA%BA%E5%8C%85%E3%80%91/
|
統計處早前公布嘅《綜合住戶統計調查按季統計報告》中，指出港人平均每週工時嘅中位數位係44個鐘。美國公司KISI亦曾發表過話香港係全球最過度勞累嘅城市，平均每星期工作時數高達50個鐘。 長期過勞嘅生活容易造成嚴重疾病發生。一旦確診，有機會停工養病，人財兩失。
所以，除咗日常注重健康外，應該要未雨綢繆，為健康建立安全網，尋求保障。購買危疾保險可以係你患上危疾時維持你以往嘅生活水平並享有適切治療。
如何選擇危疾保險？
當你購買危疾保險後，係受保期內確診重症，並且係受保嘅疾病之一，就可以獲得一次性賠償。受保人可以自行決定賠償用係醫療上定其他方面，保險公司唔會作出干預。要留意，如果係投保前已患上重症或接受咗有關疾病嘅檢驗，係有機會被拒絕受保。
由於唔同保險公司所受保嘅疾病種類都唔太一樣，所以係購買危疾保險前可先向保險公司查詢。但一般承保嘅疾病包括：
比較兩者，多重保障的保險產品較為全面，所以保費較較高。但受保人亦應考慮自身需要確定購買單次或多次保障。
市面上嘅危疾保險產品眾多，受保人係投保前要先考慮清楚自己嘅需要同計劃當中受保嘅疾病。
Next article馬來西亞教育制度係點？
3個按揭轉介壞處及解決方法，搵按揭轉介前必須先了解！
|
https://www.comicbook.hk/chapter/1525/%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD-%EF%BF%BD%EF%BF%BD%EF%BF%BD069%EF%BF%BD%EF%BF%BD%EF%BF%BD
|
「呢個係......」我愕然。
我哋一直降落，而上面空缺嘅空口位，亦由其他石板補上關閉。
下降嘅感覺持續咗好幾十秒後，終於停咗。
納入我哋眼前嘅，係間裝潢豪華嘅房間。
「估唔到重生會仲有咁嘅地方......」我率先踏出去。
「你係點知道個標誌扭到？」沅彤問宋文德。
「你知道暫時安全就得。」宋文德都跟上我腳步。
呢個房間雖然裝修得豪華而莊嚴，但係擺放嘅物品傢俱唔多，中間只有一個小小嘅三溫暖浴池、同上面禮拜堂一樣嘅講台、同掛住幾件黑色求導袍喺隔離，除此之外間房就無咩特別之處。
「私人浴室？咁識嘆。」沅彤行入未注水嘅浴池中。
我同宋文德好自然咁，行去講台前面睇上面放住打開嘅一本書，名字叫做《洗髓儀式》。
「呢到成段，都好似同佢哋口中嘅重生儀式有關。」宋文德推測。
「我哋依嫁點，喺到等？」沅彤坐喺浴池。
「叫泉叔幫手，佢俾咗部對講機你？」我叫沅彤。
「喂？」泉叔把聲，喺密封嘅室內特別響亮。
「泉叔我哋被困啊！」沅彤講重點。
「啱，但你唔好太衝動，配合我哋先行動。」沅彤回覆。
「得喇得喇。」泉叔咁有信心、歷練嘅聲音，令沅彤放心咗少少。
之後嘅時間，我哋就喺呢間名為「權斷之室」嘅地方等待。
宋文德話過，其實只要喺講台扭一扭「重生會」標誌就可以返上去禮拜堂，但咁做就一定會俾敵人伏擊。
所以，可以做嘅只有等待。
話就話假設，但宋文德可以諗到咁，已經好勁。
無幾耐，可以隱約聽到樓上頻頻發出敲打聲，班信徒應該開始試圖用硬物突破。
「泉叔嚟到未？」沅彤聽到有少少焦急。
「就快就快。」泉叔回應。
|
http://www.kinseymama.com/2008/04/
|
今日大肥豬約左兩位兄弟去山林道金鳳食飯，我同依兩位兄弟都熟熟地，所以就同大肥豬一齊去啦！
其實係我未去過，成日都聽人講金鳳鋸扒又抵又好味，所以都真係好想去試吓呀！
我地大約七點未夠就去到，當時都唔係太多人，所以都坐得幾舒服。可能因為太早關係，加上之前食左一大碗南瓜西米露，完全唔覺肚饑，所以我都冇自己ORDER一份，偷大肥豬一塊仔就算啦！
食嗰方面都OK啦，佢地個扒份量係好大，都有成兩大塊豬扒，仲大過塊個鐵板，D肉仲好淋呀！不過其中一位兄弟話佢地落左梳打粉，所以先咁淋哦！
不過飲野嗰度又真係唔係幾好，杯餐飲真係細得過份，同普通茶餐廳"免費茶"個SIZE一樣，加大先係叫茶餐廳嘅正常SIZE呀！
今日帶左LULU妹去朋友仔度整負離子，所以成個下午又得番大肥豬一個係屋企。不過就係因為依個原因，大肥豬又俾左一個驚喜我啦！
原來成個下午大肥豬就做左住家男，做左好多野..換床單、拖地、洗左一機衫，又洗埋個神檯..做左好多野，總之就執得間屋好整齊啦！
除左執屋之外，大肥豬仲將我之前係油畫街買幅牡丹花畫掛埋上牆呀！
一個下午可以做咁多野，都真係唔可以唔俾個叻叻大肥豬呀！
今日返左小豬媽屋企食飯，食完飯見冇乜電視睇，加上又倦倦地，所以就早左少少走，諗住返屋企整吓嘢咁！
當我地返到屋企樓下，突然有人大叫大肥豬。原來就係奶奶，因為佢煲左D涼茶，所以就拎嚟俾我地，又帶左D生果俾我地食。
當我地見都奶奶時，都真係幾突然，因為之前都完全冇聽過佢話拎野俾我地。加上都成九點幾，佢應該都等左我地一段時間！
原來奶奶唔識用部新電話，所以唔識打電話搵我地，所以就係樓下公園仔等我地返啦！
依件都係一件開心事，因為佢專登拎野俾我地，都好感動。
不過就有少少內疚，要佢一個老人家係樓下等我地，雖然佢都係公園仔坐，但始終都唔好嘛！
真係...要快D教識佢用電話先得，等佢下次再嚟可以先打電話俾我地嘛！
拎左小茵BEAR BEAR之後，就去左花墟匯合埋大肥豬，買小盆栽啦！我地想買小盆栽擺係櫃面，美化下間屋，有D綠色野望落去都靚D啦！
我地行左一陣，就好快咁已經買到一枇細細地嘅萬年青，之後我地又去買埋玻璃樽同彩石珠仔啦！
因為我地都好心急咁想快D返屋企整小盆栽，所以我地就食完飯就即刻走啦！
返屋企真係衫都未換就開始處理我地嘅小萬年青啦！
睇見人地D小盆栽整得好靚，以為好易啦...原來都幾難整呀。大肥豬整完又整(又唔俾我幫手哦！)...整左好耐先叫有小小成積，最後用左差唔多個幾鐘先完成呀！
都幾靚呀！不過我總係覺得好似石仔唔多夠咁，遲少少就再去加D先得！
大肥豬真係整上癮，話要遲D買多盆放係電視櫃上面呀！
但我諗都要睇下依盆小萬年青生長情況先決定，因為我種乜都種唔耐，好快就……
希望今次唔會啦，依盆小萬年可以快高長大，唔好浪費大肥豬嘅心機啦！
齊晒啦...今日連最後一隻『燈芯絨BEAR』都有埋啦！
真係多謝BLOG友仔小茵嘅幫忙。
依家換整晒啦..都真係幾開心呀！不過...我估開心都唔會咁早，因為睇番之前嘅經驗，7仔都應該會幫佢地出特別版，如果真係...就要再繼續換..換....換啦！
所以依家都留定D印花，等出特別版就再去努力先得。
尋日我地學校開左運動會，一早七點幾就要去到運動場STAND-BY。唉...所以一早五點幾就要起身，六點幾就要係巴士站等車，真係慘啦！
但尋日嘅天氣真係太好啦...曬都我變左隻黑豬仔，真係要做番幾個美白MASK先得啦！
今日大肥豬話番我知....原來我尋晚真係好似昏迷咁，訓到冇晒反應，真係自己都覺得勁呀！
尋左一晚都總好似倦倦地，好似仲未訓夠咁，所以今晚又要早D訓先得啦！
哈哈..見大家想睇吓我個新髮型，就等我將依個靚靚樣俾大家睇啦！
依個係尋晚等食飯冇野做時，拎BEAR BEAR出嚟玩時影，仲俾大肥豬話我傻呀！
不過....唔知點解影得好暗呢！
話我傻...當然要捉埋佢影啦！
真係好多謝發明負離子嗰位人仕，等我地依D多頭髮嘅人可以方便打理，又可以變靚呀！
哈...哈...哈....今日終於都擁有依一隻『經典BEAR』啦！
真係多謝BLOG友仔☻メーキャップcc☻ 嘅幫忙。
不過，唉...剛剛又去左7-11換BEAR BEAR，但都係一樣，抽唔到我想要嗰隻。
心諗..係依個時刻都應該幾難，因為我只有六分一機會先可以抽到最後依一隻，都要好好運先可以一抽即中呀！
依家仲差一隻....仲差『燈芯絨BEAR』，希望佢快D出現，等佢地一家團聚啦！
經過我嘅努力(當然都好多謝朋友仔俾D印花我啦！)，係上個星期已經換左依四隻BEAR BEAR。
哈哈...我仲好開心咁，因為頭四次換都冇相同。某程度上都覺得自己好好彩，冇抽相同呀！
不過...好運原來係咁快就冇啦！
尋日..又再去換左三隻BEAR BEAR，點知....終於都相同啦！唉....都真係DOWN DOWN地，以為自己可以好快換晒。
我依家仲差『經典BEAR』同『燈芯絨BEAR』，唔知幾時先可以換整晒佢呢？
尋日因為發燒加上氣管敏感，攪到抖唔到氣，所以冇返工，睇完醫生返屋企又再繼續訓，總之成日都係訓...訓....訓，乜都冇得做，電腦又唔俾開，真係訓到個人都傻吓傻吓！
今日以為已經好番好多，起碼可以叫做抖到氣，又冇乜點燒，不過就可能食左兩日藥，基本上今日都唔知自己做過乜，攪到成個人都『溫溫登登』，真係食藥都食到驚啦！
依家天氣開左回暖，當然又係換季好時機啦！
就係因為已經著左夏天衫關係，俾我發現左一個現象~~~就係原來我真係肥左好多..好多...好多！
頭先係商場玻璃見到自己，真係...覺得自己依家集合左三種動物於一身。首先就係『麒麟臂』、之後就係『豬腩肉』，同埋『大象腳』。唉...問你死未！
鬼咩..結左婚之後都冇再戒口，成日都係度食..食..食，加上係日本又餐餐都食飯....想唔肥都幾難呀！
依家真係發覺自己冇改錯名，直頭係一隻『小肥豬』！
我地努力KEEP番....唔想做『肥師奶』呀！
我係唔係真係好似水魚..點解次次找著數都要向我埋手。
依個問題都已經困擾左我一段時間，同佢講..又怕俾人感覺好小氣，冇朋友做，仲要俾人唱。
不過唔講…又怕繼續係咁(我自己當然好唔鐘意啦！)。
我都有諗過避，但點避呀！避得一時唔避得一世，唉…都唔知點算好！
講真，我自問都唔算係一個『孤韓』嘅人，大家係朋友就唔會斤斤計較，有時你請下我食野，我請下你飲野，都幾好呀！但次次都係咁…又點會唔令人反感呀！
不過當一個壞習慣已成養成時，大家嘅友誼係唔係已經變左質呢？
唉..我都唔識點講啦！總之…就係煩啦！
終於都到左最後一日，依日真係好...八點鐘先MORNING CALL，食完早餐有三個鐘自由時間，可以作最後衝刺去SHOPPING啦！
我地食完早餐就一支箭去左伊勢丹百貨公司買嘢，就係依日，大肥豬買左兩個 Agnes B袋俾我，哈哈~~真係開心啦！
買完袋之後，都冇乜野想再買啦！都係周圍行吓睇吓野，時間好快就過...我地又要集合啦！
我地食埋個午餐，就去成田機場啦！
去到機場三點幾，仲有成個幾鐘先飛。CHECK-IN之後，我地就入左去免稅店行吓。原來免稅店真係乜都有，都幾多野睇，我地仲用最後依個時間買左D草餅啦！
可能係天黑啦，雖然坐窗口位都好似冇野睇，不過大肥豬就睇得好開心，成程飛機都冇關窗呀！
我就悶左四個幾鐘，訓左一陣，終於都返到香港啦！
就係咁.....完成左我五日嘅蜜月之旅啦！
雖然係迪迪尼依日有少少失敗，不過整體上都好好玩，好開心呀！希望可以好快再去旅行啦！
我地一早就去迪迪尼，我依個迪迪尼嘅FANS，真係超興奮呀！
一入到去就見到好多公仔係度同人影相我就衝埋去想同佢地影啦，不過...真係好唔開心呀！因為佢地唔同香港排隊影，當我捉到隻公仔時，打算影啦！點知...一係佢唔理我，繼續同日本小朋友玩；一係就俾其他日本人捉去同佢地影，真你激死我啦！但依D公仔香港冇...所以都要去影。好在有其他團友一齊幫手，最後都影到幾張。
當影完之後，其中有一隻公仔(就係依隻白兔)竟然推開我....好唔開心呀！
之後我地就開始去玩啦！經一位團友介紹，我地第一時間就去『鬼屋』拎FASTPASS，見未夠鐘，又唔係太多人去『小小世界』，所以就排左半個鐘入去坐船仔啦！
玩完就剛剛好去『鬼屋』，其實我都幾驚依D野，不過見團友極力推介，咁就去啦！入到去其實一D都唔驚，仲覺得好佢地D效果好靚呀！
因為未夠鐘去拎另一個GAME嘅FASTPASS，所以就去左睇『3D電影』，講真...我就覺得麻麻地，都係香港嗰個好睇D。
當我地想去拎過山車嘅FASTPASS時，點知...竟然派晒，就連其他嘅GAME都派晒。見到條人龍都真係長到嚇人，D職員話要排三個鐘左右。嘩...點排呀！所以我地都冇再去玩其他GAME，周圍行下啦！
可能因為嗰時係日本學生放假，真係去到邊都係人，連食野都要排隊...唉！終於揀左一間冇咁多人排隊地方食野，當然...就勁貴呀！我地兩個人食左成二百幾蚊港紙，都係食得好普通.....真係唔太抵呀！
之後我地就入左去卡通地影相，因為我真係鐘意依D童話地方多D。嗰度真係好靚呀...D佈置又得意，所以我地都係嗰度留左好耐。
差唔多夠鐘巡遊，我地霸左一個都算OK嘅位睇啦！佢地真係出左有好公仔，隻隻都有特別打扮，好靚呀！不過我就覺得佢地好似氣氛唔係太好，音樂聲好細呀..係架車嚟到先聽到個音樂呀！
睇完巡遊，我地就開始去D精品店行街街買嘢啦！點知，係依個時候，竟然有好多人衝入嚟。原來...落大雨，雖然我地有雨傘，不過實在太大雨，D人又迫咁入嚟，所以就被困係度差唔多半個鐘....唉！
見細雨左...我地就去番大街行吓，諗住嗰度唔會整濕。點知...又係超勁多人，我地行都行唔到入去，都唔知點好。唉！
邊度都係人...都唔知做乜好，仲有成三個幾鐘先走，所以大肥豬就提意我地自己早D走(因為原來導遊會係晚上九點幾先嚟接我地)，返酒店附近行吓。
於是，我地就打電話俾導遊問點走，見好似唔係太複習，所以就同埋另一PAIR團友一齊搭JR走啦！
雖然唔係太開心要早離開迪迪尼，不過都好..因為大肥豬成日都話要試搭JR，都可以話係另一個節目呀！
我地一上到去車箱見到個地圖，都真係有少少驚，因為太複習啦！好在....我地依導遊教我地方法，都好易去到...冇搭錯車，我地終於番到新宿啦！
返到酒店休息一陣，都係七點鐘左右，仲有時間去去行街街買嘢呀！
係依個時間都真係幾掛住香港迪迪尼，我相信我係唯一一個鐘意香港迪迪尼多過東京嗰個呀！
今日個行程係非常緊密，又要由富士山區去返東京市一帶，所以一早六點就MORNING CALL啦！(真係一日比一日早呀！)食完個早餐之後，我地就上車再訓過。
去到我地第一個目的地，就係HELLO KITTY LAND啦！當我一入到去就見到好多玉桂狗嘅佈置(玉桂狗係我至愛呀)，原來三月係玉桂狗嘅生日月，所以用左嚟做主題佈置，真係開心死我呀！
當我地一行入去，就見到幾個玉桂狗朋友仔，我當然走埋去同佢地影啦！真係正呀...不過等左一陣都冇玉桂狗呀！
同公仔影完相，我地就去行精品店，邊影相邊掃佢D精品啦！
因為我地自由活動時間唔多，所以行完幾間精品店都已經夠鐘。好唔抵呀...係我地準備離開時，見到KITTY出嚟同人影相，原本我都想去排隊影，但因為人龍真係太長，又怕太遲返去...所以都冇得影呀！
去完我好鐘意嘅地方，第二站終於都到大肥豬鐘意嘅地方啦~~就係豐田汽車城啦！
睇左一陣車，仲有少少時間就去附近個商場(唔記得左個名)行吓啦！
之後我地就去銀座，講真...都真係冇乜野睇，可能我地得一個鐘時間，唔敢行太遠。所以我地都係行左一陣，影吓相証明嚟過就算啦！
下一站就係雷門寺，去到時都已經係六點幾，因為時間關係，我地行街時間一個鐘都冇呀！基本上都係好快速咁睇下D鋪頭仔買乜！
我地四周行，又去夾公仔(當然係夾唔到啦！)，又去行日本藥房，總之就係行..行...行..睇野啦，都係行到倦先返酒店呀！
一早七點幾就MORNING CALL(香港時間即六點幾)，真係幾早呀！我地食完酒店嘅早餐之後，就上車開始我地第二天嘅行程啦！
因為我地係入富士山區，所以車程都幾長。我地一上到車就當然係訓..訓...訓啦！
未入到富士山區，我地第一個目的地就係平和公園，可以係嗰度睇櫻花。不過因為天氣關係，佢地成個公園都開得好少，只係得一棵開得最多，所以我地個個都去嗰度影相呀！
D櫻花都好靚呀...我地影完相之後就走啦！去下一個目的地...富士急遊樂場。
玩左半日...就要走啦！
之後我地就搭車返我地嘅京水莊溫泉酒店，去享受浸溫泉啦！
去到酒店門口，發現佢地嘅櫻花比平和公園嗰D仲多仲靚，導遊見我地個個都好鐘意，所以就安排少少時間我地影相，遲少少先食晚餐。
食完飯，就要去浸溫泉啦！佢地依個溫泉係好傳統嗰D(即乜都冇嗰隻)，嘩...我原本都打算唔浸，因為始終衝破唔到自己心理關口。大肥豬都不停咁威迫利誘，始終都係...怕羞嘛！不過諗諗吓..都已經嚟左，都要試吓嘛！
所以就換衫去浸溫泉啦！
因為男女分開嚟浸，所以得我一個人入去時都真係幾驚。不過..好在入面可以話冇乜人，都只係得一對母女嘅團友，咁都冇咁驚。
原來浸溫泉真係好舒服呀~~我浸到有D唔想走呀，但因為感覺到有開始少少心跳，所以就走啦！
浸完就返去覺覺豬啦~~咁又完成左一日嘅行程！
去到機場，同導遊報到之後，就去食早餐，行一陣就入閘，過晒關就上飛機啦！
真係時間剛剛好...上機冇耐就飛啦！
係飛機度...悶左三個幾鐘(因為冇窗口位座)，食左一個好難食嘅飛機餐，訓左一陴....就到東京成田機場啦！
入度去仲發傻...因為真係好多麵包超人呀！我又係度影..影...影，行過見佢地D公仔..又拎嚟影...真係好開心呀！
不過開心時間過得特別快，一個鐘自由時間已經到，係時間要去下一個地方啦！
第二站就係皇后購物廣場同宇宙世界樂園，其實依兩個地方係我地酒店附近，所以都係自由行行。
我地先去左皇后購物廣場行街街，講真...真係冇乜特別，所以行左一陣就去食飯，之後就去左宇宙世界樂園玩啦！
唔知係唔平日關係，依個樂園好冷清冇乜野玩，我只係覺得佢地個摩天輪好靚呀！
我地都冇玩佢地D遊戲，因為都唔係太抵，上摩天輪都要$70一個人呀！所以只係行吓影吓影咁...我地就連佢地D兒童玩嘅GAME都去左影，大肥豬仲笑我同BB爭嘢玩呀！
行多一陣，我地就返酒店，因為第二日要好早MORNING CALL，所以要早D訓啦！
咁就過左我地第一日嘅活動啦！
|
http://cat-home-cat.blogspot.com/2013/01/blog-post_23.html
|
都係唔見既！
快D俾返我！
僕人：俾返咩妳呀？
家姐：俾返D親子時間我呀！
僕人：但係妳玩少咗，長肉咗喎！
家姐：我唔要做肥妹，我要貓棒棒！
僕人：好啦，明晚玩返貓棒棒嘞。
家姐：妳話架，唔准抵懶架！
話時話，家姐都幾鍾意側頭。
肥咗少少啦，但係我想佢再肥多少少，嘻嘻！
呢輪玩少咗，佢悶到有D唔耐煩，手仔周圍搞。
我都鍾意佢肥D，要同佢玩吓，發洩吓，唔係又周圍咬野啦。
睇完相片好想抱抱入懷！
個無奈眼神一流！
唔同佢玩佢就會咁望住。
哈哈，第一次見妳同意大頭先生喎。
咁家姐都算係一個靚女黎既。
|
https://flyformiles.hk/551/%E6%B5%B7%E5%A4%96%E6%92%B3%E9%8C%A2%E8%A6%81%E5%B0%8F%E5%BF%83-%E5%8C%AF%E8%B1%90%E6%81%86%E7%94%9F%E5%86%8D%E5%86%87plus
|
雖然old news is so exciting, 但係都值得同大家分享一下。
今期壹週就報導佐匯豐集團既提款卡, 包括匯豐同恆生, 因為冇佐plus既關係, 令到好多香港人O係外國, 尤其係歐洲禁唔到錢, 所以引起佐好多投訴。其實除佐匯豐恆生之外, 宜家有好多銀行既卡都已經冇佐plus, 得返銀聯。
而銀行表示唔會再加返plus既功能落去, 就建議大家將個saving account連落去自己張credit card到, 再用credit card去外國用plus禁錢。不過, 因為外國既atm機好多時都唔會分到你係credit card定係saving account既關係, 好多時都會當佐你係現金透支, 令到大家返到香港又要嘈返銀行退返個手續費。
今期壹週就有俾到D自保貼士大家參加一下：
小斯再補充一間銀行，就係Citibank，Citibank就同冇銀聯用，淨係可以用到Plus。由於CitibankO係全球Citibank Atm機到禁錢都唔使收手續費, 而小斯岩岩去完歐洲, 發覺歐洲都有為數不少既Citibank機, 所以都建議大家去旅行個陣, 帶一張Citibank, 再加一張匯豐恆生。由於銀聯禁錢平好多, 所以Citibank呢張卡係以防不時之需, 唔惦洗大佐個陣先用Citibank既Plus功能禁。
|
https://www.petmacy.com.hk/blog/posts/pet-nutriland-link-post-cough
|
生活中，多種細菌同病毒都有可能引起氣管及支氣管炎，尤其係進入秋季後，早晚溫差較大，狗狗呼吸道黏膜受到冷熱不斷交替帶嚟嘅刺激，病菌就會趁機入侵抵抗力較差嘅狗狗！
症狀通常有：乾咳、打噴嚏、鼻眼分泌物增加，甚至會有嘔吐、食慾不振、體溫升高等等。
如果係免疫力較低嘅狗狗，可能會被真菌（例如酵母菌）或其他黴菌感染，令到狗狗會氣喘同咳嗽，不過值得慶幸嘅係，真菌有常用嘅藥物可以有效治療！
心絲蟲係一種寄生於貓狗心肺嘅線狀或絲狀寄生蟲，藉蚊叮咬傳播，並會喺貓狗體內生長成熟、繁殖。當毛孩嘅生活環境多以室外為主時，感染嘅風險亦會大大提高！
感染心絲蟲，會造成循環嘅障礙，從而引發哮喘、咳嗽等症狀。如果真係知道感染咗，要立刻求醫！平時都要做好家居清潔同防蚊措施！
氣喘係貓咪最常見嘅呼吸道疾病，引起氣喘嘅原因包括：花粉、貓砂塵、香水、肥胖及壓力等等。如果發現貓咪咳嗽，甚至張開口呼吸，就記得立即睇醫生，因為氣喘惡化可以非常快！而且張嘴開口呼吸對貓貓嚟講係好危險！
雖然貓貓不唔心絲蟲自然宿主，無狗狗咁易感染，但通常當出現症狀時，已經造成相當大嘅傷害！
過敏嘅成因有時會同氣喘好相似，有機會係對食物、塵蟎、化學物質等過敏。
貓貓有機會患有各種系統性疾病，例如肺炎、心衰竭、真菌感染、肺部腫瘤等等，呢啲都會令到貓貓氣喘同咳嗽。
乾淨嘅家居環境對貓貓同狗狗嚟講都好重要，定期吸塵清潔、曬棉被、地氈等可以減少塵蟎！ 保持屋企乾爽清潔可以減少細菌同黴菌滋生！
幫貓狗清潔嘅時候最好選用成份天然、低敏、對寵物無害嘅清潔用品！定期清潔可以預防貓狗有跳蚤、壁蝨等！而定期幫貓狗身體檢查，可以早啲發現潛在疾病或一啲慢性病嘅早期變化！
|
https://www.zhdentist.com/yzzl/yyws/393.html
|
頭發能做SPA，皮膚都可以做SPA，但系你有冇聽過，畀牙齒做個SPA？口中嘅牙齒體積咁細，而且處於口腔中，點樣進行SPA？作為人體使用頻率最多嘅器官之一，牙齒常常出現唔同程度嘅炎症和磨損。所以花點時間，畀牙齒嚟次尊享級嘅按摩，對健康系非常有好處嘅，同埋都可以非常有效預防牙齦萎縮。
將右手食指放喺牙齦對應嘅面部皮膚上，輕輕打圈圈按摩，然後漱口。使用呢種方法能預防牙齦萎縮，並促進牙周嘅血液循環和放松咀噍肌。
粗纖維食物有助於堅固牙齒，因此喺日常飲食中，唔得只進食精細食物，而系應多咀噍呢類食物，鍛煉牙齒嘅能力。
通過消毒後嘅手指，放置於牙齦粘膜上，沿着牙齦水平作前後方向和牙根向牙冠作上下方向嘅揉按，或按摩牙齦內外側嘅上下左右約數分鍾。呢個動作對增加牙齦組織血液循環，提高牙周組織對外界損傷嘅抵抗力有較大嘅好處，並能加快組織代謝，預防牙周疾病。
每天翻卷舌尖，讓舌尖貼着牙齦做360度旋轉，每天唔使多長時間，簡簡單單花費幾分鍾就能放松牙齦，促進血液循環。
唔止手指，牙擦也能畀牙齦按摩。擦牙陣可以利用牙擦畀牙齦按摩，將牙擦刷毛從牙冠根部向有齒面嘅邊緣刷，抑或像用刀刺似嘅輕輕按摩牙齦，以此按摩牙齦。
鼓漱法喺我國已有多年歷史，自古代以嚟，祖先就發現通過鼓漱能鍛煉口腔功能。模仿漱口嘅動作，鼓一道氣喺口中，讓唇頰肌肉不斷地拍擊牙齒和牙周，咁就可以促進牙周組織個牙齒嘅血液循環。
以上就系6種常見嘅牙齒SPA方法，你掌握了嗎？愛護牙齒嘅你可以抽空嘗試一下，仲能有效預防牙齦萎縮。一日花費小小時間，徹底同牙醫say goodbye。
|
https://nume.com.hk/promotion/%E3%80%90%E4%B8%8D%E6%95%A2%E9%96%8B%E6%87%B7%E5%A4%A7%E7%AC%91%EF%BC%8C%E7%BE%8E%E5%A5%B3%E6%9C%89%E5%92%A9%E8%8B%A6%E8%A1%B7%EF%BC%9F%E3%80%91-2/
|
香港針神NuMe「輪廓美肌方案」價錢：
NuMe專業醫護團隊 #輪廓美肌方案：
每個人都係「只差一點點」，就會靚好多。「香港針神」NuMe係正規醫美，嘅專業醫護團隊會幫妳進行 #全面皮膚輪廓分析，配合國際品牌 #頂級物料，為您完善嗰「一點點」，給人煥然一新嘅感覺。
NuMe專業醫護團隊當然會幫佢偵測埋其他問題，發現佢出現 #七大初老徵兆：
睇落好似好多問題，其實用2種物料，就可以解決以上全部問題！今次為佢選配「香港針神療程」：
|
https://www.shikoto.com/articles/71743/74409.html
|
終於到呢一日。
我行到約定既地點。
我攞住本筆記企響之前聖誕樹果個位一直等一直等。
同一個時間。
燈依然仲未着。
「都未着燈..」佢望住仲未着燈既聖誕樹嘟嘴。
聖誕樹既燈慢慢開始着。
再另轉頭望我。
我單膝跪響地下。
拎出我買好左既頸鏈。
諗起上一次我對佢既承諾。
「鍾凱婷﹐遇到你係我成世仔最幸福既事﹐我讀書唔叻﹐你會教我。成日做埋啲傻仔野﹐你會包容我。做左幾多對你唔好既事﹐你都相信我。我希望你一直信我落去﹐認住我依家攞住既呢一條普普通通﹐行出街十個有九個人都戴住既頸鏈﹐我終有一日會攞住一隻獨一無二既戒指跪響到親手為你帶上﹐從你爸爸手上接過你﹐同你並肩行入教堂。」我好認真咁講。
我講過要帶你入教堂架。
你再唔出現我就守唔到我既承諾架啦。
啊婷都係冇出現。
我響聖誕樹前等左一晚。
途中有唔少既目光望住我。
咁又係既。
平安夜一個人企響聖誕樹前面一晚。
咁諗好正常。
食飯？食空氣就有份。
咁就過一晚。
到左25號聖誕節啦。
正當我又想企響聖誕樹等既時候。
熟悉既人樣企響我面前。
「陸添羽？你一個人響到做乜。」吉仔同陳希曈一齊開口問我。
「冇呀…出黎散下心啫嘛﹐ 你兩個又會黎屯門拍拖既？」我生硬咁笑出黎。
「無聊呀嘛。係呢﹐你見返啊婷未？」吉仔問我。
沉默左陣。
所以佢打算拉吉仔走。
啊曈已經拉住佢走。
我望住佢兩個手拖手走既背影。
俾我牽住手黎走。
心一早已經有答案。
但我總唔肯去面對啊婷佢唔會出現呢個事實。
我唔相信啊婷會離開我。
亦開始依賴本日記。
筆記對啊婷黎講幾重要。
真係會苦澀咁笑左出黎。
如果有一日可以見返啊婷。
我都會將所有事由頭到尾講返曬俾佢聽。
冇力就瞓覺。
帶日記響身。
「叮—」門口傳黎門鈴聲。
「請簽收。」又係一份包裹。
箱入面有一大堆物件。
入面仲有封信。
心電圖都好微弱。
我諗佢都撐唔到好耐。
特別佢果本筆記。
同埋叫你唔好等一個唔會醒返既人。
但我諗同你講會比較好。
我亦好多謝你曾經俾我既凱婷有一段咁幸福既時間。
「唔會係真既。」我彊硬咁笑住睇下包裹入面既物件。
仲有啊婷本筆記。
我個心好痛。
本來我仍然有一絲希望會見返佢。
但佢醒唔返。
最多我地重新認識。
|
https://flowspace.hk/2021-cafeonthepark-newafternoontea-spring/
|
皇家太平洋酒店柏景餐廳「悠然下午茶」。
無咗晚市，約友人出門食嘢，小編同好多人一樣都會揀歎下午茶！最近，小編發現皇家太平洋酒店柏景餐廳推出嘅「悠然下午茶」相當不錯，優雅花草主題，令人可盡量慢活嘅下午茶時光。另外，餐廳由即日起更推出外賣版下午茶，唔想出街食，買回家一樣得！係閏蜜相聚嘅另一好選擇！
餐廳位於尖沙咀市中心，環境幽靜，最啱行完街上嚟Chill下！
以花草及田園為主題，點少得花及蝴蝶等元素？
即便係三層架上，仍洋溢森系元素。
在三層架上嘅鳥兒裝飾，更突顯休閒感。
鳥寵及花草元素嘅三層架，令人有置身花園嘅感覺。
意悠未盡，餐廳仲可比我哋追加套餐內嘅鹹甜點添！好似今次咁，因為太愛法式燉蛋泡芙、宇冶抹茶紅豆卷、牛油果鮮蝦咯嗲，小編encore咗2回！一個價錢食飽飽，真係好佛心！好推介大家去Chill下！
各式鹹點教人食指大動，而且份量唔少！
甜點相對較多，但味道偏輕，唔會好似出面餐廳咁一味死甜。
焗富士蘋果芝士蛋糕濃郁清甜，蘋果味濃郁、賣相可愛誘人、口感細膩且充滿蛋香嘅法式燉蛋泡芙、幼滑如絲嘅榛子朱古力慕絲、清新怡人嘅加州香橙忌廉撻、紅莓牛奶布甸及宇冶抹茶紅豆卷，整體甜點都水準之上。小編鍾意餐廳做得輕口味，唔會好似出面餐廳咁，成口糖、死甜，食到人好辛苦！
享用下午茶當然少不了由糕餅師自家焗製嘅經典牛油鬆餅及提子鬆餅，鬆餅口感軟綿鬆化，散發濃郁牛油香氣，喺熱烘烘嘅鬆餅上，抹上一層忌廉及柑橘果醬，微微溶化嘅忌廉與甜蜜果醬完美交織，為下午注滿幸福。
皇家太平洋酒店柏景餐廳推出「悠然下午茶」外賣版。
皇家太平洋酒店柏景餐廳由即日起推出「悠然下午茶」外賣服務，讓大家安在家中都可細嘗由廚藝團隊巧製嘅下午茶美點。同市面好多只做甜品嘅下午茶不同，呢度嘅外賣版鹹甜美點全部齊全，原汁原味呈現堂食版嘅滋味！
另外，現時「悠然下午茶」外賣（2人）只需HK$416起，大家喺最少一日前經官網預訂，即可享有8折優惠。
|
https://www.plastichubdaily.com/category/%E6%95%B8%E7%A2%BC%E6%A1%B6/
|
iPhone 11確定將擁有3鏡頭 售價再次上升！
AirPods用得多會致癌？ 外國科學家點名批評！
iOS13升級隨時無佢哋份 iPhone 6末日迫住要你換機！
新版AirPods2即將登場！5大新功能率先睇！
#科技界tenyearchallenge 10年間變化你記得幾多個？
《BioHazard RE:2》港日分別大 教你點分日本血腥版！
|
http://www.123chufa.com.hk/2016/08/giveandget/
|
嚟緊8月13日有個Give and Get 物品交換市集，大家可以帶埋自己嘅二手物品去同其他人交換，你覺得冇用嘅嘢可能對其他人有用，以物易物就係一個環保概念，除咗幫你慳錢，仲慳埋幫你處理呢個物品嘅成本！
「Give and Get 物品交換市集」除咗可以交換衣物 / 鞋 / 飾物 / 正版DVD / VCD / CD/ 書籍 / 玩具 / 文具 / 小型家庭用品之外，仲有「舊物成新之Up cycle 初體驗」！
如果你有舊衫因為種種原因而變成「穿之無味棄之可惜」？咁「舊物成新之Up cycle 初體驗」啱唒你！現場會為你嘅舊衫提供「診斷」，由專業服裝角度幫你修改，甚至係改頭換面，令舊衫重拾價值、舊衣新穿，減少地球嘅負荷同耗損！
記住！所有物品都要狀態良好、清理乾淨、冇破損、 冇污漬同脫色。活動唔接收貼身物品如內衣、 泳衣、 襪、 床上用品、 毛巾、鬚刨、脫毛器等等。
物品交換時間：
「舊物成新之Up cycle 初體驗」：
請自攜衣物，名額7個， 先到先得。
衣物留院時間約為兩星期，參加者須自行領取。
|
https://enterpr1se.info/2009/01/make-a-good-write-blog-software/
|
尋日搵到個叫 Zoundry 既軟件，研究左一日，今日終於知點用喇。
其實呢個 software 好簡單，好快上手，但係唔知點解 post 出黎既文全部都隔多一行。
最初以為係 program 既 setting 問題，今日搵左好多 solution (亦都有搵下有無其他 software 好用)，最後睇過好多，都係話 Window 平台計，呢隻係最好用家喇。
咁隔行既原因係 Google 係 setting 入面有個 option 係搵所有 break (return) 都加個 <br> 落去，原本係On，但係 Google 處理既方法又同一般唔同，佢係 scan 哂你篇文，睇到有 break 就加，所以變左用 Zoundry 時，就會變 double break。
暫時 Zoundry 就未有 update，無個 option 俾用戶揀唔知自動幫你加 <br>，所以就唯有 off 左 Google 果個自動 break funtion，再用 Zoundry 全部從新 post 一次。
煩就煩 d 家喇，不過其實咁樣係最好既 (因為係 Google 處理方法唔正統，所有其他 blog 都唔會有事，得 Google 出問題)，而且我唔算好多 post，每個 click 一下就搞掂又唔算好麻煩，所以最後搞掂哂喇。
|
https://holiday.presslogic.com/article/285067/%E7%81%AB%E9%8D%8B%E6%94%BE%E9%A1%8C2021-%E5%B9%B3-%E6%8E%A8%E4%BB%8B-%E6%9E%97%E6%B4%AA%E8%A8%98-tapnow-%E5%84%AA%E6%83%A0
|
冬天到，最啱去打邊爐！去林洪記除咗食雞煲，亦可歎其海鮮火鍋放題！擁有3間分店嘅林洪記，同TapNow獨家推出「2小時蒸氣火鍋放題」優惠套票，盡歎8款招牌鮮蒸氣火鍋，食材款式豐富，海鮮迷必愛！包括： 肉蟹 / 膏蟹（半隻）、大元貝 / 蟶子皇（1隻）、六頭鮮鮑魚（1隻）、大頭蝦（2隻）、生蠔 / 桶蠔（1隻）、貴妃蚌 / 大螄蚶（1隻）、花尾龍躉（1份）、安格斯牛小排（1份）。
除此，套票仲有超過40款新鮮食材任食！材料包羅萬有，包括：黃金炒蟹、安格斯肥牛、新鮮田雞、脆鯇片、鮮魷魚、大頭蝦或游水海蝦、帶子、大頭蝦、白貝、鮮雞腸、即包鮮蝦雲吞、蟹籽鮮蝦滑、蟹籽墨魚滑、花螺等等。
夠4位客人經TapNow預訂，即送蟶子1隻 ($38/隻)，為豐盛放題錦上添花！
飲品方面，每位只需加$20便可任飲啤酒汽水，咁就食得最happy！
套票設有6款方案，涵蓋了3間分店（新蒲崗、長沙灣、將軍澳），適用時段分為2大類：星期一至四 及 星期五六日、公眾假期及公眾假期前夕；方案供應時段分為3個：A時段：6pm - 8pm / B時段：8pm -10pm / C時段：10pm - 12am。平日每位只需$198，星期五及假日則低至$218。訂位時需須至少1天前Whatsapp 林洪記以選擇時段，不接受電話預約，並需註明使用TapNow獨家優惠。以下為各方案價錢及地點：
海鮮食材肉質豐厚又新鮮，食完又暖又滿足~ 套票需至少2位起訂。另有小童優惠：5歲至10歲小童收費只需$128！優惠由即日起至下年1月31日，記得mark定時間約朋友訂位喇！
|
https://www.hkp.com.hk/zh-hk/property-news/%E5%9C%B0%E5%8D%80%E5%B1%8B%E8%8B%91/%E3%80%90%E5%BA%B7%E5%9F%8E%E6%90%B5%E6%A8%93%E3%80%91%E9%A6%96%E9%83%BD%EF%BC%8E%E9%A0%98%E5%B3%AF%EF%BC%8E%E5%B3%BB%E7%80%85ii%EF%BC%8E%E6%8F%9B%E6%A8%93%E9%9D%9A%E7%9B%A4%E5%A4%9A%E9%9D%A2%E7%9D%87/
|
香港機會處處，唔少業主往往能夠把握機會，細屋換大屋，不過揀邊度去做第二個落腳點呢？ 你有呢個煩惱？今集就帶你一齊睇嚇康城嘅換樓靚盤啦！
首先介紹嘅就係日出康城第一期, 首都！ 屋苑由10座物業組成，提供2096個單位 呢度主要提供3-4房設計，實用面積約900呎以上，絕對主打想換大單位嘅換樓客 而且物業一梯4伙，私穩度高。上上落落都好多個人空間 加上首都每一座都有成60層樓咁高，對於中高層嘅住客來講，連綿嘅山景，可以話係最強嘅加分位 除咗必然嘅大型會所之外，屋苑戶外擁有大型綠化帶，可以一邊享受海濱美景，一邊飽覽群山翠綠。港鐵康城站距離屋苑只有大約5分鐘路程，往返港九非常方便架。
第二個介紹嘅係旁邊2B期嘅領峯。屋苑由六座物業組成，一共1400幾個單位，主打三房連套房，以及4房嘅大單位，迎合換樓人士需要 領峯同鄰近嘅領都、領凱共享30萬呎嘅主客會所，裏面時尚華麗，設施齊備，足不出戶都可以享受到頂級嘅體驗。交通方面，除咗康城站之外，屋苑亦提供免費穿梭巴士，往返將軍澳站，附近嘅巴士站亦有充足嘅路線俾大家選擇 如果想購物，除咗屋苑商場，亦可以乘搭穿梭巴士去到將軍澳站Popcorn，更多體驗俾你揀。
鄰近康城站附近，仲有一系列嘅私樓，配套非常優質，例如峻瀅II 屋苑2016年入伙，有三座物業，提供872個單位。 呢度開則主打兩房至三房間隔，三房供應量比較多，比例接近五成，實用面積約700尺左右 景觀方面，屋苑背靠清水灣公園，景觀翠綠開陽，每日呼吸緊嘅都係大自然新鮮空氣 而且呢度嘅會所設計亦別出心材，多個不同嘅主題，例如兒童、成人、水療、寵物等等，行落樓下就已經好多選擇吸引緊你。 住戶由屋企行到去康城站，大約8至10分鐘，樓下亦有專線小巴往返坑口 所以日常消費，除咗康城本身嘅商場，又可以去將軍澳一帶嘅購物商圈，亦都可以去坑口附近發掘樂趣。
想了解更多關於以上屋苑嘅資訊，立即聯絡我哋啦！
本網頁所提供資料僅作參考用途。若因錯漏而引致任何不便或損失，香港置業概不負責。
©2021 香港置業物業代理有限公司 牌照號碼 C-018893 版權所有。
|
https://www.leungchafong.com/pages/nourishing
|
身體突然虚脱，如手術後大出血，出現面色蒼白 、多汗、神識模糊 、呼吸微弱、脈膊微弱情況。
峻補藥方通常用量較大，有獨參湯🍵 (補元氣)、參附湯 (益氣回陽) 同當歸補血湯 (補氣生血)。
氣血陰陽虛弱，兼有邪氣，或有虛不受補現象。
用藥會較溫和🙌，會用太子參、生曬參、淮山、玉竹、穀芽、麥芽糖，適合用於慢性病情。
有寒象嘅虚弱症狀。
久病不愈、精血大傷適用，有效補益陰液、滋補精血🥰。
虛證兼有熱邪者🔥，可養陰清熱。
食補係用有治療功效嘅中藥或食物，經常長期服用，從而補益正氣、強壯身體。
如當歸生薑羊肉湯能溫陽補血 ; 水魚🐟 就可養陰清虛熱；牛肉溫中養血 ; 牛骨髓、豬脊髓就滋補填精。
消化同吸收唔到中藥，可能會產生胃痛腹脹情況，要先調理脾胃，避免虛不受補。
例如食參，有人燉人參服食又食人參粉，係可以補到氣，但其實亦要加埋補血先平衡👍，適宜配合其他食材服用。
有機會加重胃脹患者病情。
可養血美顔，但唔啱大便稀薄人士服用。
能激活抗體🌈，提高人體免疫功能，因此風濕免疫疾病患者要小心服用。
能抑制精子與卵子結合，降低懷孕率，想有BB嘅人不宜食太多。
紅斑狼瘡患者常見陰虛火旺體質，食羊後易虛火上炎。
有位女士為咗補腎健脾，飲咗10年豬骨老火湯🐷，健康不但冇改善，仲令消化系統出問題，經常胃脹同無胃口。
診斷後，發現佢嘅脾胃虛弱，係唔適合飲豬骨老火湯，因為消化唔到湯入面嘅營養同脂肪。
成日食貴價補藥未必一定好，有求診者每個禮拜服用3次人參，導致腹脹及食慾不振，『補過龍』🙈，要食蘿蔔「解參」舒緩。
譚醫師提醒，除非身體真係好虛，如果唔係食一次補品都可能會因為太補，而出現口乾舌燥或流鼻血等燥熱症狀。
咁做可能會產生肝陽亢奮，患者以為自己健康番好多，但其實仍然有機會再有突發性中風危機⚠️。病後亦唔好太快補身，避免『食復』，即係補咗剩低嘅病毒或細菌，令舊病復發。
|
https://bigbrotherchannel.com/%E8%81%B2%E7%A8%B1no-log-%E6%B8%AFvpn%E4%BE%9B%E6%87%89%E5%95%86%E4%BA%8C%E5%8D%83%E8%90%AC%E7%94%A8%E6%88%B6%E8%B3%87%E6%96%99%E6%B5%81%E5%87%BA/
|
近日專門評價同研究VPN服務嘅外國機構vpnMentor發佈報告，指有7間香港註冊嘅VPN公司冇將用戶資料加密，而且相當容易取得，包括係：UFO VPN、 FAST VPN、Free VPN、Super VPN、Flash VPN、Secure VPN同Rabbit VPN。流出嘅資料相當廣泛，由用戶登入用嘅電郵同密碼、用戶網絡活動包括：設備ip、連線到vpn的伺服器ip、上網紀錄、網上購物紀錄等等。如果使用呢啲VPN，用戶會有咩損失？
用戶可能會經常喺電郵收到一啲假扮銀行/Payapl/Apple Send畀你嘅電郵，跟住你點擊入面嘅假連結，對方就有機會怎虛而入，控制你嘅電腦。其實早幾年Facebook都曾經流出過極大量嘅用戶資料，Adobe、500px、DailyMotion、Canva等等服務都流出過，Raven自己都有電郵地址曾經喺唔同網站嘅資料流出事件暴露過，如果你都想Check吓自己有冇中，可以上Have I been pwned 網站望吓，同埋最緊要記得定時改一個更複雜嘅密碼都可以保護到自己！
如果流出嘅資料更多，對方可能有你信用卡資料，可以透過網上消費係咁碌爆你張卡，可能你都有試過突然間收到估用卡消費嘅SMS，一日內不停畀人喺App Store課金，咁你好可能就係其中一位受資料流出嘅失害者。
間間VPN都話自己No-Log，唔通間間都真係No-Log咩！要揀一間可信性高，對用戶資料十分重視嘅VPN對保護自己好重要。如果對方得到你嘅資料，想要脅你用錢嚟避開對方上傳你嘅資料去網上面、政府機構等等，好多時用戶冇其他方法唯有就範。
喺地球上唔係所有國家都尊重人權，有啲國家將VPN定為非法服務，無論使用定營運都犯法。普通用戶如果透過VPN連上互聯網犯法，上某啲網站更加可能犯咗顛覆國家政權罪，所以大家一定要小心選擇VPN。
|
https://www.hongkongers.co.uk/post/%E4%BF%82%E8%8B%B1%E5%9C%8B%EF%BC%8C%E5%8E%BB%E8%AE%80%E4%B8%80%E9%96%93%E8%B7%9D%E9%9B%A2%E5%B1%8B%E4%BC%81%E8%BC%83%E9%81%A0%E4%BD%86%E4%BF%82%E5%A5%BD%E5%98%85%E5%AD%B8%E6%A0%A1%E7%A9%B6%E7%AB%9F%E5%80%BC%E5%94%94%E5%80%BC%E5%BE%97%EF%BC%9F
|
係英國，去讀一間距離屋企較遠但係好嘅學校究竟值唔值得？
係英國接送小朋友返學基本上都係由家長負責，除非部份私校有校車服務，無論你住喺學校隔離又好或者步行距離要半個鐘都好啦，都係要自己搞掂。 我夠想住喺一間好嘅學校隔離，每朝起身帶呀仔行返學校搞掂，但係世事並唔會咁順利，好嘅學校通常冇位，好嘅學校如果有位通常都係比較遠。
我個人認為接送返學放學嘅話，如果揸車車程最多15分鐘，如果要行嘅話就半個鐘，就已經夠遠。
就而家呀仔讀呢間學校為例，唔塞車嘅話其實10分鐘就到，有塞車嘅話就 15 分鐘左右，因為中間係屬於郊區，就算塞車都唔會好似入紅隧咁樣。
每朝早 8:30am 開車，去到學校大約 8:45am 至到55分左右，戴好過口罩 9:00am 老師就會開門比啲學生入去。
通常 9:15 我就返到屋企開工食早餐，塞車嘅話就 9:30。
即係話15分鐘車程送返學放已經用左我成個鐘。
放學又係一個鐘，下晝最遲 3:00pm 要出車，老師 3:25pm 就會放啲小朋友出嚟。返到屋企快嘅就 3:45pm，塞車就四點。
咁即係中間嘅可用時間淨係得五個半鐘，扣埋一個鐘食晏就得四個半鐘，你可以用呢個時段嚟洗屋/清潔/洗車或者出街買餸。 如果你揀咗間學校距離半個鐘嘅話，單程來回其實用咗你1.5個鐘，即係每日你最少渣三個鐘頭車。仲要早啲起身，中段時間少咗，其實會好攰。未計你哋喺大城市塞塞塞塞塞塞塞塞塞塞車，入油，汽車嘅消耗都係一個好大嘅支出。
唔好唔記得你架車總有一日會壞，壞咗嗰日都係要送阿仔返學㗎，冇車點算？的士搞掂 $$$$$$$$$$$。 所以如果喺目標區域一開始搵一間可以短租嘅物業住住先( 通常係6個月），揀啱學校之後如果有需要都可以搬屋。
|
https://www.kingofcapture.com/24613/%E8%86%A0%E5%8A%87%E6%94%BB%E7%95%A5/%E9%BA%A5%E6%98%8E%E8%A9%A9-%E9%A6%AE%E7%9B%88%E7%9B%88-%E6%8C%91%E6%A9%9F-ctla2/
|
早前《後生仔傾下偈》就搞咗個後生仔常識問答比賽，麥明詩、馮盈盈同八位KOL分成「勿答錯」、「馮必贏」兩隊，分別答「小學雞」、「中學鴨」同「大學豬」三種程度的問題，不過就估唔到麥明詩竟然連小學雞嘅問題都唔識答。
陸浩明一開頭就問咗條小學雞必懂題，根據非正式後生仔統計，印度人係比一般人相對聰明，點解呢？
馮盈盈嗰組就答：「因為佢哋嘅名勝有『泰姬陵』，即係太機靈。」，而麥明詩嗰組就冇寫到答案。
最終答案係因為印度人太機靈，馮盈盈轉數真係好快，只係估唔到10A連小學雞問題都唔識答，想笑死肥仔黎咩？
到大學豬問題，美國自由神像左手手持啲咩？馮盈盈組嘅鄧家禮即刻答：「我緊係知啦！」話口未完就淆底要諗到底左手拎咩！之後麥明詩好威威咁答：「佢揸住嘅係塊刻寫板，係代表《獨立宣言》」，肥仔黎我知你有見識啦！
肥仔黎我知你難嗰啲先識答，一齊睇下佢哋挑機挑成點啦！
麥明詩喺娛圈撈唔掂？
一定好憎馮盈盈呢啲MK八婆，引嚟好多網民留言，不過佢哋講講下就變咗批評麥明詩，覺得佢拍戲唔得，做節目又唔掂。
有網民將麥明詩同馮盈盈做比較，覺得馮盈盈做《後生仔傾吓偈》做得好啲，而麥明詩份人太正經，唔適合入娛圈。
|
https://blog.xebe.com.hk/the-leofoo-village-themepark-3d-usb/
|
提到「夏天」，幾乎所有人都會諗到「沙灘、海邊、雪糕」；講到「學生時代」，大家嘅共同回憶一定會出現「制服、小賣部、畢業旅行」，仲記唔記畢業旅行必備嘅青春經典行程呢？
今日集比就要同大家一齊打開裝滿青春回憶嘅時光膠囊，講講臺灣學生時代畢業旅行經常去嘅遊樂園「青春369」之一──六福村，同集比之間嘅合作故事！
內行人都知道嘅「青春369」，分別係劍湖山、六福村同九族文化村呢三個主題遊樂園。
但關於六福村嘅歷史，其實係1979年，當年嘅六福村係以大型放養式野生動物園登場㗎！
到咗1990年，為咗提供臺灣人更好嘅休閒環境，亦配合政府周休二日等相關政策，六福村開始積極規劃建造成大型遊樂園，最終喺1994年完工開放，而且一直活躍至今。
而家嘅六福村同其他遊樂園最唔一樣嘅地方係喺遊樂園結合動物園嘅呢個特色，除咗主園區嘅遊樂設施之外，仲可以搭乘遊園巴士，近距離觀賞非洲草原動物。
有別於其他主題遊樂園嘅經營模式，唔理係刺激嘅大型設施定係寓教於娛樂嘅生態園區，喺六福村可以話係多種願望，一次滿足。
咁嘅六福村喺建立35周年嘅重要時刻聯絡集比，表示想製作35周年嘅紀念禮品，並以六福村最有名嘅吉祥物──哈比為主角，打造專屬六福村嘅生日禮物。
經過討論，六福村同集比決定用軟膠製作屬於六福村35周年嘅造型USB手指，但要將著住嘉年華盛裝嘅哈比從2D嘅平面圖變成3D立體嘅USB手指，對所有人嚟講都係一大挑戰。
造型USB手指同一般USB手指唔一樣嘅特點就喺外形、弧度仲有立體感，到底要點先可以完美呈現哈比得意又圓潤嘅頭型、兩邊可愛嘅耳仔同埋公仔模型軀幹特有嘅柱體，當然哈比頭頂上嘅攣毛仔都唔可以忽略，呢啲缺一不可嘅細節通通考驗集比模具嘅精細度。
除咗機身，重要嘅當然仲有哈比頭上嘅高筒帽蓋，唔單止模具要另外鑄造，仲一定要考慮帽蓋同機身嘅契合度。
此外，哈比身上著住嘅嘉年華盛裝都係呢次合作嘅難題之一，PVC軟膠嘅調色同校色過程其實相當繁複，要將螢幕上嘅顏色盡可能咁用實際色料還原，呢個都令集比用盡苦心。
面對呢啲重重難關，六福村、集比同工廠三方都用最仔細嚴謹嘅精神嚟面對，為嘅就係做出最得意嘅周年紀念品。
因為哈比對六福村嚟講係重要嘅吉祥物，但對所有人嚟講，仲係青春回憶嘅共同代碼，唔理係中學嘅畢業旅行，甚至係大學嘅新年旅遊，合照都一定唔少得佢嘅身影。
由此可見，哈比同六福村甚至全臺灣嘅人嚟講，都係心中無可取代嘅青春里程碑。35周年造型USB手指所紀念嘅唔淨只係六福村成立嘅時間，仲有嗰啲深刻嘅心中珍貴嘅回憶。
你都有想做嘅紀念品？快啲嚟搵集比啦，唔理係懷舊嘅、青春嘅定係幸福嘅，通通都可以搵集比，就畀集比嘅禮物同你一齊喺回憶嘅石牆上面刻低最美好嘅詩句！
|
http://cat-home-cat.blogspot.com/2012/01/blog-post_19.html
|
家姐除了無事做在家爬門外，還會……
阿妹喺下面跟隊輪流爬上嚟呀？
啱啱返到去就會咁，係都要爬上嚟要抱。
亞妹唔識/唔鐘意爬，我座底佢就會跳上嚟。地下果個係大小姐嚟架，佢呷醋走埋嚟。所以家姐咪爬番落去囉。
暫時大小姐都重係屋中之霸。
家姐係"過度"活躍呀！
大小姐係惡霸！
佢而家識細力D。
|
https://trend.hk/2019/06/04/sudio-x-tolv/
|
而家唔少人都會用真無線藍芽耳機，貪佢無線唔會整住啲頭髮，夠方便，但係咪代表就要放棄音質同通話質素呢？今次我依莉詩就試用咗 Sudio 第二代嘅 Tolv 真無線藍芽耳機。耳機以石墨烯驅動，加上兩隻各自配有收音功能，音質同通話質素都大大提升！
之前都用過 Sudio Vasa Blå 藍牙無線耳機 ，以我日日粗用嚟講，用到一年，都算耐用。而今次介紹嘅 Tolv 係 Sudio 第二款真無線藍牙耳機，以石墨烯驅動，音質明顯比前者優贏，高音細緻清澈，重低音亦算渾厚，一首普通嘅流行曲都聽得出更有層次。至於通話方面，因為 Tolv 兩隻耳機各自配有麥克風，只要戴住就可以溝通，唔會好似市面大部份真無線藍芽耳機要除一隻落嚟先收到音，的確方便唔少，而且耳機都相當隔音，講電話嘅時候都非常清淅。
▲ 一盒包括充電盒、耳機本體、說明書、充電線同4組耳塞，不同尺寸嘅耳塞適合不同耳型。
▲ 而我最欣賞係 Tolv 配備藍牙 5.0 版本，識得自動配對。只要連過手機一次，下次由充電盒拎出嚟，一放上耳就識得自動連接，真係好快呢！避免咗每次用嘅時候又要駁左耳又要駁右耳，搞一大輪先用到嘅情況。
Tolv 單邊耳機只係重 4.5g，戴上去舒適，日常戴都唔覺累贅。至於可攜式充電盒以橡膠殼設計，細細笠圓碌碌，只有 40g，放入手袋都唔嘥位，而且提供 4 次充電，充電一次可連續播放 7 小時，姐係共 35 小時，去短途旅行都唔使晚晚搵地方充電，續電力強大！
▲ Sudio 嘅產品都由瑞典設計，Tolv 都唔例外，充電盒設計簡約，白雪雪圓碌碌，簡單有質感。
以呢個價位嘅真無線藍芽耳機嚟講，Tolv 都算係設計感與音質兼備。而家至 2019 年 7 月 31 日，上官網買耳機仲送時尚 Tote bag！訂完三天內快遞直接送到屋企，全港免運，係就行動喇！
▲ Sudio 做緊夏日活動，官網買耳機送北歐時尚感 Tote bag，設計簡約，用料厚實，好啱日常用呢！
|
Subsets and Splits
No community queries yet
The top public SQL queries from the community will appear here once available.